
1. O EXPEDIȚIE FANTASTICÃ

De curînd m-am mutat cu locuința. În cartierul Colentina, pe malul lacului Plumbuita. Adicã, de fapt, nu chiar pe mal, ci la bloc. Dar ce bloc! Cu parc în dreapta, parc în fațã, peste șoseaua ce duce la Constanța, parc în spate, dincolo de lac, iar în stînga alte bloace, pardon blocuri. Numai mãtușã-mea Ralița spune ”un cauciuc, douã caucioace” deși i-am cumpãrat un Îndreptar ortografic și ortoepic. Dar și acestuia îi zice Îndreptar ortofagic și orthopedic. Deci, absolut cu totul altceva! Nimic nu se poate face cu încãpãțînata și zurlia de tanti Ralița. Nu bagã la cap și pace! Și-ar fi timpul, la cei șaptezeci și șapte de ani ai dînsei.
Întrucît, deocamdatã sper, dorm mai prost aici decît pe Calea Moșilor, dininețile am început sã mã scol mai tîrziu. Ceea ce nu-i bine…
Pe Calea Moșilor aveam numai tramvai - și-acela suspendat de vreo cinci ani – în vreme ce pe Soseaua Colentina existã de toate: tramvaie, care functioneazã, autobuze, camioane, buldozere și tractoare, ba chiar și camioane cu tracțiune hipo, din dotarea cãrãușilor de la depozitele de lemne. Doctorul, cãruia m-am plîns de unele simptome specifice deteriorãrii nervilor, m-a liniștit spunindu-mi:
— Maestre, nu-ți face griji! Cu timpul ai sã te acomodezi. Și eu locuiesc într-un cartier agitat. Ce-i drept, n-am tramvaie prin preajmã, și nici autobuze.
— Și-atunci, de ce afirmați cã-i agitat? m-am interesat curios.
— Pentru cã stau lîngã aeroportul Bãneasa. Și, fie vorba între noi, nu dau avionul nici pe-o sutã de autobuze! Acuma nici nu-l mai aud.
— Deloc?
— Deloc! În trei ani, m-am obișnuit cu uruitul turbinelor atît de bine, încît, în zilele cețoase, cînd nu se fac zboruri, nu mai sînt în stare sã închid un ochi …
	Oarecum dumirit, avînd in vedere cã eram singur acasã, bulgãroaica de Penke, nevastã-mea, fiind plecatã la Tîncãbești, mai cucãiam si eu în pat, ca tot omul care n-a ațipit cît a fost noaptea de lungã. Și nu din pricina tramvaielor sau a autobuzelor. Cã nu umblau la orele acelea, ci-abia de pe la patru și jumãtate, cînd se crãpa de ziuã. În schimb, ”umblau” miriade de țînțari. Dar ce țînțari! O specie rarã, rezistentã și agresivã, de dimensiuni anormale.

În sfîrșit, dupã ce ucisesem, cu sînge rece, ultimul exemplar care mai zbura prin locuința subsemnatului, dupã ce ascultasem pornirea tramvaielor, autobuzelor și-a tuturor celelalte mijloace de transport în comun, așteptam sã-mi vie și mie moș Ene pe la gene. Cu ochii pe ceas. Sã-l vãd dacã-i punctual. Și-a venit. Pe la nouã și jumãtate.
Din pãcate, nu era el! Altcineva îmi bãtea la ușã. Atît de puternic și de insistent, încît am crezut cã se dãrîmã blocul. Dealtfel, dacã ar fi apelat la sonerie, aș fi fost mult mai liniștit. Pentru cã nu mai funcționa. De cînd mi-o stricase tanti Ralița, vîrîndu-și prea adînc degetul în lãcașul butonului lipsã.
— Cine e? am întrebat eu cu glas blajin, deși eram foc de mînios.
— Pãi cine poate sã fie? Eu sînt, Ralița, mãtușa-ta! De la șapte strig la tine, și nu mã auzi…
Bineînțeles, am introdus-o urgent în casã. Ca sã nu mã linșeze vecinii. Și-am chestionat-o imediat, extrem intrigat:
— Nu mai pricep nimic, tanti Ralițo! Dacã ai fost aici de la orele șapte, de ce n-ai bãtut la ușã, în loc sã strigi? …
Mãtușã-mea s-a uitat urît la mine, și s-a explicitat pe loc:
— Al, bãiețelule, nu-i uman ce se-ntîmplã cu tine, și
nici în blocul ãsta, al vostru… În care ușã sã bat, dacã eram
în lift? Am rãmas între etaje, și-abia acum cinci minute am reușit sã ies din el.
	Înnebunit de cele auzite, o rog pe tanti Ralița sã mã ierte o clipã, pînã ce mã-mbrac. Iar dînsa, binevoitoare, ca întotdeauna, se declarã imediat de acord, sfãtuindu-mã:
— Ascultã, Al, bãiețelule, ideal ar fi sã trecem apoi la bucãtãrie… Din motive de emoții, mi s-a fãcut o foame de-aș mînca și beton expandat…
— E-n regulã! Se face… Și ce ți-ar pofti inima?
— Eah! O nimica toatã, sã am doar ce pune în gurã… Niște sandvișuri, vreo cinci, cu brînzã sau cu șuncã, și-un pahar de apã…
— Nu crezi cã-i cam mult? Ar fi cazul sã ții și tãlicã puțin regim, așa cum fac eu…
— Mda! S-ar putea sã ai dreptate. Atunci adu-mi numai sandvișurile, fãrã paharul de apã! …

	Dupã ce tanti Ralița și-a mai liniștit suflețelul, stãm tacticoși de vorbã, discutînd de toate și de nimic. De fapt o simt cã are ceva de spus, dar nu știe cum sã-ntoarcã trãsura. Abia dupã ce i-am servit și-o cafea, iar dînsa și-a aprins eterna ”mãrãșeascã”, am îndrãznit s-o întreb:
— Și ce vînt te-aduce pe la mine, tanti Ralițo?
— Dar de unde știi cã-i vorba de vînt? se mirã mãtușã-mea.
— Am zis-o și eu așa, într-o doarã!
— Taci tu, cã nu te cred. Ai aflat ceva, nu face pe misteriosul…
— Zãu așa, nu știu nimic! am asigurat-o eu. Despre ce-i vorba?
— Pãi, cum sã-ți spun, ai ghicit dintr-un foc cã-i vorba de vînt… Chiar așa mi-a zis Anatolie, vãru-tãu de la Valea cu Urși… Mi-a telefonat asearã, cam pe la unsprezece. Spunea cã-i belea mare la ei în casã. Trebuie sã plece la mare, și-ãia micii nici nu vor s-audã de-așa ceva. O țin într-una cã le-a promis unchiul Andi, adicã tãlicã, sã-i ducã în nu știu ce expediție senzaționalã, parcã în Deltã sau la Polul Sud, mã rog, pe-aici, pe undeva, cã n-am auzit prea bine… Și cã din pricinã cã nu mai telefon, de cînd te-ai mutat, nu mai au cum sã dea de tine. O sã porneascã încoace, sã-ti aminteascã despre fãgãduiala pe care ai fãcut-o nãpîrstocilor de Biba, Babane și Babacu. Și mi-au precizat: joi o-ntindem spre București, ca vîntul, sã-l gãsim pe marele detectiv și vãr al nostru, și sã-l obligãm sã-și ținã cuvîntul… Chir dacã a zis Anatolie, insistînd, ”ca vîntul” …
	Nãucit de cele auzite, am întrebat-o urgent pe bãtrînã:
— Și-n ce zi sîntem astãzi?
— Miercuri!
— Aoleu! … Înseamnã cã mîine-s aici! Ce mã fac?
Haidem la matale, în Vergului, sã-i chem la telefon, și sã-mi spunã despre ce fãgãduialã-i vorba…
— Pãi nu ți-am spus eu? De expediția la Pol… Nord sau Sud, nu mai conteazã. La urma urmei, și Delta-i valabilã, c-aș merge și eu…
	Mi-a pus imediat la încercare organul însãrcinat cu ținerea de minte și l-am solicitat sã mã dumireascã în privința enigmei respective. N-a funcționat corespunzãtor și nu mi-a rãspuns nimic.
	În disperare de cauzã, m-am dus în birou și-am luat volumul (scris de mine) Unchiul Andi – ”detectivul” și nepoții sãi, sã vãd ce le-am promis ostrogoților de Babacu, Biba și Babane. La ultima paginã abia, am dezlegat misterul. Cãci acolo erau înregistrate spusele lui Babacu, la pagina 253Ș … ”În vacanța de varã, peste vreo lunã și ceva, venim sã te luãm cu noi într-o expediție nemaipomenitã… Mergem cu toții în Deltã, sã pescuim și sã cunoaștem locuri și oameni noi! Nu-i așa cã te bucuri?…”
	În sfîrșit lãmurit, i-am declarat mãtușã-mi:
— Ia stai nițel, fratele meu, vorba lui Babane, cã lui îi cam place sã zicã așa, Babacu a fãgãduit sã mã ia în Deltã și nu eu!
	Tanti Ralița se uitã la mine chiorîș, dupã care se rãțoiește:
— Al, bãiețelule, nu-i normal ce se-ntîmplã cu tine! Și nici frumos. Adicã, vrei sã mã faci sã cred în ce-ai pus tu în gura ãluia mititelu’? Ca scriitor, poți s-o-ntorci cum îți convine… Lãsați matale, cã nu ține figura. Dacã nu-i duci pe copii în Deltã, mã supãr praștie! Și sã nu-mi umbli mie cu șosele și momele, cã n-oi fi vreun inginer de la drumuri! Hai acasã, la mine, sã vorbim la telefon cu familia Jimbla… Ai sã le declari cã mergem, împreunã, sã-i luãm pe copii în expediție.
Înnebunit de pretențiile mãtușã-mi, dau sã-i spun cã nu-s liber, cã abia am cãpãtat un concediu de creație, pentru a-mi termina romanul la care lucrez. Din pãcate, nu mai apuc. Deoarece la ușa apartamentului se dezlãnțuie un tãrãboi infernal.
— Cine-i acolo? strig de dupã ușã enervat, fãrã sã deschid.
— Telefoanele! rãcnește o voce de contrabas dogit.
— N-am telefon! îi explic individului.
— Pãi taman de-aia am venit, sã vã punem telefonu’!
	Bucuros de veste, îi poftesc în casã pe meșteri. Cãci patru erau. Veniserã cu douã scãri telescopice, vreo cinci colaci de sîrmã, ciocane și alte scule de specialitate, precum și trei aparate telefonice. Neînțelegînd prezența celor trei agregate, le declar uluit:
— Dar n-am nevoie doar de-un singur telefon!
— N-are a face! m-a lãmurit posesorul vocii aceleia de contrabas spart. Din trei, s-o nimeri unu’ care sã meargã. Iar dacã ești drãguț cu noi, îți montãm și-un microfon de import, c-altminteri auzi prea împrãștiat. Cã, deh, se mai întîmplã, mai este cîte-o atingere, și-atunci auziți cinci abonați deodatã…
⁕
	Sînt un cineva. Am telefon! Dar cîți nervi m-au costat…
	Mai întîi, mi-au mutat mobilele de lîngã perete, ca sã tragã firul. Apoi, nu știu din ce motive, s-au rãzgîndit și-au optat pentru instalarea aparatului în dormitor, biroul avînd pereții din beton, și neputînd fi gãuriți. Dupã ce s-a isprãvit cu lucrãrile de interior, m-au lãsat cu tencuiala pe jos, cu orificii în unele ziduri, și-au coborît în stradã, sub balcon, sã-mi facã legãtura la firul aerian, blocul nefiind încã racordat la rețeaua subteranã. La rugãmintea lor insistentã, și eu, și tanti Ralița a trebuit sã-i ajutãm. Mãtușã-mea ținea în mînã firul din dormitor, iar eu, instalat pe balustrada balconului, îl susțineam în continuare, în așa fel încît sã atîrne exact deasupra meșterului cu glas de contrabas. Dupã ce a legat firul de un altul, care cobora de pe felinar, meșterul mi-a strigat de jos:
— Te-aud!
— Bun! Acu’ sã te vãz!
	Cînd au tras tuspatru specialiștii de sîrmã din toate puterile, am avut ocazia sã-mi dau seama de calitatea excelentã a materialului conductorului; care, dovedind o rezistențã fantasticã, nu s-a rupt. În schimb, datoritã tracțiunii bruște, tanti Ralița a strãbãtut în balcon, trecînd de-a dreptul prin geamul ușii, și s-a oprit în balustradã, cu sîrma petrecutã pe dupã grumaz. Numai așa am scãpat cu viațã. Pentru cã eu, spre norocul meu, mã aflam acuma la alt nivel. Tras de meșteri, sãrisem peste balcon. Fãrã voie, bineînțeles. Și mã gãseam pe balustrada celuia de la etajul imediat inferior. Abia atingînd-o cu tãlpile picioarelor. Agãțat de conductorul care-mi trecuse pe sub braț, și care se ținea de grumazul bãtrînei, atîrnam în vãzduh ca un parașutist.
	Nițel speriați de cele întîmplate, telecomunicaționiștii mi-au strigat:
— Maestre, starãți liniștit, cã venim sã te ridicãm. Mare baftã c-o ai pe coana mare. Bãtrînã, bãtrînã, dar ia uite-te ce bine se ține!…
	Știam și eu chestia asta. În pofida vîrstei, mãtușã-mea n-arãta a șaptezeci și șapte de ani. Totuși, am încercat sã privesc la tanti Ralița. Și-atunci abia mi-am dat seama ce vroiau sã-mi spunã bãieții… Mãtușã-mea, cu sîrma pe dupã ceafã, mai avansase nițel. Acum era pe jumãtate aplecatã deasupra balconului, iar piciorul drept i se prinsese între barele balustradei. Uluit de performanța bãtrînei, am realizat și eu cã se ”ținea” foarte bine.
	Întrucît tanti Ralița nu mai poseda voce, fiind sugrumatã de conductor, le-am țipat meșterilor:
— Veniți urgent și ne sãltați la loc! Altminteri, moare mãtușã-mea…
	Ne-au ridicat. Pe mine, trãgîndu-mã de sîrmã. Spãrsesem ușa, avînd în vedere cã broasca era cu siguranțã, și se-ncuiase automat. Pe mãtușã-mea, care leșinase, o culcaserã pe cimentul din balcon. Iar subsemnatul a fost tractat, centimetru cu centimetru, pînã am ajuns la nivelul balustradei. Peste care, depunînd un efort reunit, m-au trecut prinzîndu-mã de gît. În clipa aceea fericitã s-a auzit un pîrîit sinistru. Însã meșterul cu glas de contrabas m-a liniștit numaidecît:
— Stai blînd, cã nu s-a rupt nimic. Totu-i din pricina spondilozei cervicale… De ce nu-ți tratezi oasele gîtului? Le-ai auzit cum pîrîie și trosnesc, de parcã ai avea surcele în coloana vertebratã?… Dupã mine, care-s și eu suferind de discotecopatie, n-ar strica sã mergeți la Bãile Govora. Au ãia, acolo, niște masori de groaza lumii. Piftie îți fac oasele, de nu mai simți nimic dupã aceea. Dar nici capul, nici ãla nu se mai poate chema cap. Ci mai curînd clopot într-un ceaun, așa îți bãlãgãne mintea înãuntru…
	În timp ce telecomunicaționistul pãlãvrãgea ca o moarã stricatã, tanti Ralița a început sã dea semne de viațã. Mai întîi a deschis ochiul dinspre mine, cel stîng, clipind nedumeritã. Vãzîndu-mã stînd la taclale, s-a sãltat numaidecît în capul oaselor și, sprijinindu-se de piciorul meu, peste o clipitã a fost în poziție de drepți, rãcnind în gura mare:
— Care-a fost dobitocul?… Cine m-a tras pe sfoarã, adicã pe sîrmã, ca sã fiu mai exactã?…
	I-a rãspuns ”rãgușitul”:
— Noi, coanã mare, dar fãrã reavoințã! Am vrut doar sã-ncercãm rezistența conductorului… Vã felicit din toatã inima, fiindcã vã țineți tare bine! Altminteri, înfundam tuspatru pușcãria, pentru tentativã de omor. Dacã nu erați dumneavoastrã, atît de vajnicã și țeapãnã, vã plãteam de buni, și pe matale, și pe maestru? Sãru’ mîna, coanã mare, și ne rugãm de iertare…
	Tanti Ralița, dupã ce și-a zvîrlit o privire în direcția mea, de data asta cu ochiul drept, s-a dispensat de pãrerile mele și l-a absolvit pe autocriticul meșter:
— Bine, mãi țambal spart, dacã a fost reavoințã, îmi retrag cuvîntul rostit! Sculați-l de jos pe nepotu-meu și dați drumu’ telefonului, sã-l auz dacã umblã… Dacã nu funcționeazã ca lumea, v-arunc pe toți patru de la balcon, sã vedeți și voi ce-i aia o lansare fãrã parașutã…
	Dîndu-și seama cu cine are de-a face, echipa diabolicã a trecut la probe. A mai schimbat aparatul, apoi microfunul, pînã la urmã și soneriile dinlãuntru, iar, în ultimul moment, telefonul a funcționat excelent. Lucru constatat personal de subsemnatul, în primul rînd, iar dupã aceea și mãtușã-mea. Pe cînd voiam sã-i cinstesc pe bãieți, în pofida celor pãțite, tanti Ralița m-a oprit dintr-o privire ce-ar fi fãcut sã-ncremeneascã și-un tigru bengalez și le-a declarat tehnicienilor:
— Bravo, copii! Aparatul vãz cã merge. Voi, însã, mergeți cam prost, și încã prost de tot, chiar vraiște aș putea zice. Cine v-a-nvãțat sã lucrați în halul ãsta? Ați gãurit de pomanã pereții, ați spart și geamul de la ușa balconului, numai boacãne ați fãcut!
Dacã vreți sã vã fie vouã bine, precum și urmașilor voștri, treceți la munca de jos… Nu plecați de-aici, pînã nu reparați totul și curãțați casa! Oglindã sã fie, m-ați priceput?…
— Da, sã trãiți, coanã mare! a strigat, ca la armatã, meșterul cu vocea de contrabas.

	În jur de orele unsprezece, poate și ceva mãrunțiș, totul e gata. Pereții reparați, geamul înlocuit, podeaua spãlatã și lustruitã, mobila datã la loc, ștearsã de praf, înãuntru și pe-afarã, ba mai fãcuserã și-o oarecare orînduialã prin bucãtãrie și cãmarã, debara și sufragerie. Pe unde dealtfel, nici nu umblaserã. Dar n-aveau scãpare. Cu tanti Ralița nu te poți pune! Bãgase spaima-n șmecheri.
	Cînd au fost gata de plecare, tot ei au vrut s-o invite pe mãtușã-mea la restaurantul ”Olimp”, sã-i facã o cinste.
	Bineînțeles, n-am permis așa ceva. Deși tanti Ralița, parcã-parcã ar fi fost gata sã plece cu meșterii, și sã mã lase pradã neliniștii. Cãci, dupã cum am arãtat mai sus, aveam de rezolvat problema cu ostrogoții.

	La orele unu fix, dar fix de-a binelea, aveam Valea cu Urși la telefon. Și, în doi timpi și trei mișcãri, rezolvasem totul. Pe scurt, familia Jimbla pleca la mare, luînd-o și pe nevastã-mea, lãsîndu-mi mie copiii în grijã, sã-i duc în marea expediție proiectatã. Geaba am încercat sã pledez, în favoarea mea, cã nu propusesem niciodatã așa ceva. Ostrogoții, aflați lîngã Anatolie, mi-au spus sã-mi citesc mai atent cartea, în care povesteam pãțaniile avute cu ei. Rãmas fãrã drept de replicã, am acceptat. Drept sã spun, parcã începea sã mã încînte ideea unei expediții conduse de mine.
	Din pãcate, tanti Ralița și-a dat și dînsa cu pãrerea:
— Al, bãiețelule, dacã nu mã luați și pe mine la Poli, sau în Deltã, mã rog, nu conteazã unde, numai sã mã luați, atunci sunteți în pom!… Cine o sã vã povãțuiascã în probleme gospodãrești, cine-o sã vã depaneze mașina? Ai? Nu mãtușa voastrã generalã, Ralița? Mai este una ca ea?
	Da! Aici avea dreptate.
	Nimeni altcineva nu se pricepea mai bine ca tanti Ralița sã piardã jiglerele carburatorului, ventilele de la cauciucuri, piulițele roților. Iar în materie de gospodãrie, ce sã mai vorbim! Gãtea fantastic. Încît ceilalți rãmîneau pe jumãtate flãmînzi. Însã avea suflet bun și nu punea la inimã reproșurile noastre mute. Cãci nici nu-ndrãzneam sã i le spunem cu grai tare.
	A doua zi, pe la vremea prînzului, mai întîi a sosit Penke, nevastã-mea, de la Tîncãbești, iar apoi, dupã vreun ceas, Anatolie Jimbla cu Felicia, soția lui și mama ostrogoților de Biba, Babane și Babacu.
	De fapt, ajunseserã în București încã de la orele dimineții. Dar vreo douã-trei ceasuri tot cãutaserã intrarea in bloc. Ce-i drept, nici numerotarea scãrilor de la blocul nostru nu-i din cele mai faimoase. Existînd trei prin fațã, din șosea, și trei prin spate, din curtea interioarã, fuseserã însemnate cu cifre de ordine în zigzag. La primele vizite, nici unul din prietenii noștri nu ne gãsise apartamentul în mai puțin de-un ceas.
	Fiind grãbiți s-ajungã cît mai repede la Mangalia, și-avînd în vedere cã întîrziaserã, Jimblenii au încãrcat-o la mare urgențã pe bulgãroaicã și-au întins-o ca din pușcã. Abia de-au mai prididit sã-mi transmitã:
— Copiii te-așteaptã, mãi vere, la Valea cu Urși. Cantonul rãmîne în grija lui nea Tilicã Boierul, iar voi vã faceți bagajele și porniți în expediție… Sper sã vã-ntoarceți pînã-n cinci septembrie, cînd venim și noi de la mare…
	Și m-au lãsat cu gura cãscatã, în dreptul intrãrii de la bloc. Dacã n-o gãseau, ceea ce-ar fi fost mai bine, acum aș fi fost și eu liniștit și n-aș mai fi avut atîtea probleme în perspectivã.
	Pe cînd stãteam așa, cãzut pe gînduri și venindu-mi sã-mi iau lumea în cap, un nor de fum negru și urît mirositor m-a învãluit de pretutindeni. Cînd s-a mai risipit nițel, am realizat cã era doar eșapamentul unui Trabant. Iar în Tarabant, cine altcineva dacã nu tanti Ralița!
	Dupã ce-a coborît de la volan, s-a și grãbit sã mã-n-trebe:
— Ce-i cu tine de-arãți în halul ãsta? Ești plin de funingine, ca un coșar!
— Cred cã-s negru din pricina supãrãrilor…
— Lasã supãrãrile, gîndește-te mai bine la bucuriile care te așteaptã!
— Pãi, cum sã-ți spun, tocmai asta fãceam în clipa de fațã.
De fapt nu eram mîniat fiindcã trebuia sã-i conduc pe ostrogoți la cucerirea Deltei, ci pentru cã eram nevoit s-o fac pe nepregãtite, ba mai avînd-o și pe tanti Ralița în coadã.
Noroc cã m-a trezit dînsa la realitate, ordonîndu-mi:
— Du-te de te-mbracã, ia-ți cheile mașinii și haidem, pe cai! Plecãm numaidecît la Valea cu Urși, dupã copii. Apoi vã-nsoțesc și eu în expediția voastrã în Deltã. Nu-i așa cã-ți pare bine?
	Deși nu-i frumos sã minți, i-am spus cu glas stins, de-abia auzit:
— Enorm! Nici nu gãsesc cuvinte sã-mi exprim bucuria!…
	Aici nu mințeam. Chiar cã-mi lipseau cuvintele necesare.
	În rãstimp ce urcam spre apartament, cu liftul, uitînd ce pãțise mãtușã-mea cu el, mi-am zis cã existã necazuri și mai mari pe lumea asta. Pe de altã parte, mi-era un dor nebun de ostrogoții mei.

2. PLANURI DIN MERSUL MAȘINII – CÎND LA TRAP, CÎND LA GALOP
	Tot gîndindu-mã, cu drag la Biba, Babane și Babacu, n-am mai apucat sã observ cã liftul nu acționase corespunzãtor comezii. Deși apãsasem pe butonul cu cifra „doi”, bîzdîgania continua sã urce mereu, fãrã sã-și manifeste vreo intenție de oprire. Ceva, deci, nu era în regulã. Probabil, de cînd cãzuse mãtușã-mea cu el. La subsol.
	Fiind mai „tehnic”, am luat imediat mãsuri de urgențã. Și-am apãsat pe butonul de oprire. Însã liftul nu m-a ascultat. Atunci, conform unei mai vechi experiențe, am deschis ușile interioare. Abia în clipa aceea s-a oprit. Între etajele opt și nouã.
	Fãrã sã-mi pierd cumpãtul, am manevrat butonul de alarmã. Și-am pornit sã aștept. Administratorul trebuia s-audã semnalul. Dupã vreun ceas, mi-am adus aminte cã administratorul era plecat la Icral. Și-am început sã strig. Cu vocea mea personalã. Peste vreo jumãtate de orã rãgușisem total. Dar reușisem sã trezesc mai toți copiii din bloc. Care, pãrinții fiindu-le plecați la serviciu, n-aveau cum sã mã ajute. Deschiseserã ușa de pe palier, a liftului, și priveau la mine intrigați. Erau vreo șase sau șapte. Între doi și cinci ani. Dupã ce mi-am clãtit laringele cu nițicã salivã, am izbutit sã le spun:
— Mãi copii, duceți-vã jos, unde o sã dați peste o tanti mãtãhãloasã și ceva mai în vîrstã, și spuneți-i sã vinã aici, sã mã scoatã din cușcã… Ați priceput?
— Da, nene, sigur cã da! Dar cum o urcãm pînã aici?
— Nu-i o problemã! Dacã nu-i în stare cu forțele dînsei, adunați-vã mai mulți, și-mpingeți-o pe scarã…
— Și cum s-o-mpingem, nene? La vale, dîndu-i brînci, sau la deal? s-a interesat, foarte curios sã-mi afle pãrerea, un bãiețel de vreo cinci anișori, foc de isteț.
— Numai la deal! i-am comunicat eu, îngrozit de ce-i trecuse prin cap.
	Dupã o clipitã, i-am auzit coborînd scãrile în goanã, țipînd și urlînd de bucurie. Aveau și ei o sarcinã de îndeplinit.
	Iar peste vreo jumãtate de ceas, mi s-a oferit prilejul sã ascult un concert fantastic. Pe treizeci de voci, cel puțin. Printre care am distins si glasul mãtușã-mi.
	În secunda urmãtoare, tanti Ralița mã privea de sus. Prin ușa lãsatã deschisã de copii. Iar alãturi de dînsa, mai mã examinau cãpșoarele unei mulțimi de prichindei.
	Mãtușã-mea gîfîia ca un compresor, leoarcã de nãdușealã. Cred și eu, dupã nouã etaje!
— Nu-i uman ce se-ntîmplã cu tine, mãi Al, bãiețelule! mi-a declarat tanti Ralița. Ce faci aici?…
— În nici un caz n-aștept tramvaiul 21! Dar de ce-ai zãbovit atît?
— Pãi ce, am putut scãpa de entuzismul copiilor? Pînã nu m-am lãsat înpinsã de ei, treaptã cu treaptã, mai tîrîș, mai de-a bușilea n-am putut scãpa din mîinile lor. Ziceau cã tu le-ai poruncit sã m-aducã astfel…

	Om plin de idei, tanti Ralița a organizat imediat salvarea mea. I-a mobilizat pe nãpîrstoci, i-a pus sã-i facã rost de-o funie de rufe, mi-a poruncit sã mã leg cu ea pe dupã mijloc, și-apoi, ajutatã de toatã puștimea, a pornit sã mã tragã afarã. Prin îngustul spațiu existent între partea superioarã a cuștii liftului și planșeul palierului, din dreptul ușii metalice, lãsatã deschisã.
	Cu chiu cu vai, în clipa cînd ajunsesem, pe burtã, deasupra podelei din beton, forțele reunite ale copiilor au izbutit sã-mi extragã și piciorul stîng, rãmas în lift. Iar asta, exact în momentul cînd agregatul pornea în jos, prin cine știe ce mister al conexiunilor sale electrice.
	Peste cinci minute eram la mine în apartament. Unde mi-am fiert imediat o cafea, sã-mi mai revin de pe urma emoțiilor.

	La doisprezece fix , eu în „Bombițã” (Fiatul meu 600), iar tanti Ralița în droașca ei de Trabant, demaram amîndoi în trombã, spre Valea cu Urși.
	Dupã ce trecusem de stația Peco și ne angajam pe autostrada București-Pitești, mãtușã-mea înainte și eu dupã ea, nu știu ce s-a întîmplat cu Trabantul cã, deodatã, a purces sã scoatã un fum negru și des, de-ai fi zis c-a luat foc, sau cã motorul îi funcționa cu cãrbuni. Tușind înãbușit din pricina emanațiilor tobei de eșapament a Trabantului, am încercat sã-l depãșesc. Fãrã pic de vizibilitate, din motive de norii pe care-i fabrica hodoroaga mãtușã-mi, am cîrmit-o la stînga, și-am apãsat pe coada pisicii, adicã pedala accelerație.
	Dacã nu opream imediat, cînd auzisem sirena mașinii alb-albastre a miliției, aveam toate șansele sã mor. Pupîndu-mã bot în bot cu Dacia lor; care-mi venea dimpotrivã. Fãrã vina mea, mã angajasem pe sensul opus de circulație.
	Bãieții de la circulație, foarte politicoși și corecți, au virat brusc, la 180 de grade (în nici un caz Celsius) și s-au luat dupã mãtușã-mea. Își dãduserã seama și dînșii cã tanti Ralița era vinovatã de accidentul pe care-l evitasem cu mînã de as al volanului. Pe mãtușã-mea au amendat-o cu 150 de lei. Pe mine cu 250.
	Fericiți cã nu ne-au luat și carnetele de conducere, am tras la motelul de la „Kilometrul 36”, unde era un atelier de reparații auto. Ca sã-i regleze Trabantului aprinderea. Așa cum ne recomandaserã tovarãșii de la miliție.
	Apoi, dupã ce-am mai lãsat 87 de lei, ne-am retras la restaurantul stabilimentului, sã luãm o micã gustare. Tot era ora prînzului.
	Pînã sã se prezinte ospãtarul sã preia comanda (1/2 orã), pînã s-o aducã (alte 45 de minute), am fãcut nițicã și utilã conversație cu tanti Ralița. Bineînțeles, tot dînsa a fost cea care m-a luat la trei pãzește, rãstindu-se la mine:
— Ia ascultã, detectivule, crezi cã dacã ți se spune Conan Doi, înseamnã c-ai și ajuns vreun mare automobilist de curse, ca Emerson Fittipaldi? Ce cãutai pe partea cealaltã a autostrãzii?…
	Înmãrmurit de nedreptatea ce mi se fãcea, am încercat sã-i explic:
— Pãi nu ți-au reproșat și milițienii cã scoteai prea mult fum, peste limita admisã?… Din pricina matale n-am mai vãzut pe unde merg!
— A mea? Ce, nu ți-e bine? Eu scoteam fum, sau Trabantul?…
	Ce mai tura vura, nu se putea discuta normal cu mãtușã-mea.
	Și-am trecut la alte probleme.
— Uite ce-i, tanti Ralițo, așa cum vãd eu itinerariul expediției cu ostrogoții, am impresia c-o sã-ți vinã greu sã ne-nsoțești!… E complicat, presupune eforturi neobișnuite… N-ar fi mai bine sã rãmîi la canton, de pazã, împreunã cu nea Tilicã Boieru?
	Mãtușã-mea s-a uitat la mine cam cîș, și-apoi a izbucnit:
— Ia stai nițel, gogomane! Cum adicã, mi-s prea bãtrînã pentru a face fațã unui fleac de excursie? Eu, mãi bãiețel? Care te-am scos din lift ca pe-un balot, dupã ce ți-am salvat și viața, atunci cînd sãriseși de la balcon… Care-i ruta expediției, ia spune-mi s-aud și eu ce-nseamnã complicat în mintea ta?
	Vãzînd cã n-o scot la capãt cu bãtrîna, i-am umflat nițel traseul pe care ar fi trebuit sã-l parcurgem:
— Pãi, dragã tanti Ralițo, mai întîi, de-aici și pînã la Valea cu Urși. Apoi, de-acolo la București, la mine acasã, sã ne luãm sculele pentru pescuitul în Deltã. Dupã aceea, de la București la Tulcea. Traseu dificultos, cu trecere prin munții Mãcinului… Dupã cum ai auzit, nu-i chiar de ici de colo, ci o întreagã încurcãturã de mațe și de itinerarii! Este?
— Uite cã nu este! mi-a declarat imperturbabilã tanti Ralița.
	Dupã care și-a continuat spusele, în stilul sãu caracteristic, adicã rãțoindu-se la mine:
— Habar n-ai de posibilitãțile mele, mãi nepoate! Sînt de-o ambiție și încãpãțînare nemaivãzute. Odatã, mai de mult, îmi luasem un cîine de pazã. Și-am vrut sã-l dresez, ca sã latre atunci cînd i se face sete sau foame. Sãptãmîni întregi m-am chinuit cu el. Și-am reușit.
— Cum? am întrerupt-o eu.
— Foarte simplu: Lãtram eu, și-atunci știa c-o sã-i dau de mîncare. Îți dai seama de cîtã rãbdare sînt în stare?… Așa cã, Al, bãiețelule, renunțã, la ideea de-a mã scoate de pe lista expediționarilor!…

	Pe la cinci și ceva, opream iarãși la un popas turistic. Mãtușã-mea își amintise cã uitasem sã servim o cafeluțã la „Kilometrul 36”. De data aceasta, se chema „Mãtãsaru”, sau ceva de genul acesta.
	Aici, pînã sã ni se aducã fiertura comandatã, i-am vorbit eu bãtrînei. Mai mult din dorința de-a-i stãvili pledoariile.
— Mai este un aspect al expediției, care ți-ar cere sã renunți la ea.
— Ce vorbești, maestre! a exclamat surprinsã mãtușã-mea. Care-i ãla, cã-l mãnînc.
— Ostrogoții. Adicã nepoțeii mei… Biba, Babane și Babacu. Sînt cam zburdalnici. Ãla micu’, Babacu, filozoful treimii, are și el vreo șapte anișori, e durduliu și dolofan, cam lacom la mîncare și, mai ales, destul de neastîmpãrat. Biba, ce trebuie sã fi împlinit nouã ani, și care-mi spune El Fugitivo, spre deosebire de Hombre, cum îmi zice Babacu, amator de filme și el, este o fetițã bãlaie și dulce, însã capricioasã și extrem de curioasã. Ca sã nu mai vorbim de gãliganul de Babane, în pofida celor paisprezece ani ai lui, care-i plin de idei nãstrușnice, unele chiar deosebit de tehnice… Îți dai seama ce te-așteaptã?…
Mãtușã-mea, privindu-mã galeș, mã lãmurește pe loc:
— Îmi! Nici tu n-ai fost mai breaz cînd erai mic. Ai uitat c-ai crescut sub ochii mei? Și ce, erai chiar o podoabã de copil?
	Considerînd cã nu mai aveam nimic de spus, întrucît mãtușã-mea îmi astupase gura cu unele amintiri din copilãrie, oarecum apropiate de cele povestite de marele Ion Creangã, am rugat ospãtarul sã vinã la platã. Acesta, destul de supãrat, probabil din pricinã cã nu consumasem decît cele douã cafeluțe, ne-a anunțat printre dinți:
— Asta se face la metru!
— Cum la metru, mãi bãiete? s-a arãtat indignatã mãtușã-mea. Dacã ar fi fost la litru, aș mai fi înțeles, dar poți sã mãsori la metru un lichid?
— O sã vezi, coanã mare, cã se poate! Metrul nostru dotel, adicã șeful de salon, poate orice… Mã duc sã-l chem, sã-l vedeți și voi!…
	Surprinși de spusele destul de insolente ale ospãtarului, i-am explicat mãtușã-mi:
— Ca sã vezi unde duce goana dupã denumiri strãine… Nefericitul a auzit și el de „maître d’hotel”, și-i zice, dupã ureche: metru dotel…
	În clipa urmãtoare, lîngã noi se proțãpea. Sprijinindu-se de masa noastrã, un individ în haine de cioclu, avînd în mãnã un carnețel și-un pix. Cu ochi roșii de obosealã, sau din alte motive, posibil și alcoolice, ni s-a adresat respectuos:
— Ați cerut plata? Perfect… Trei cafele, cincisprezece lei…
— Pãi sîntem doi, meștere! am încercat eu sã-l determin sã facã o oarecare prizã cu realitatea.
— Nici gînd! Trei vãz, trei sînteți…
	Tanti Ralița, ca sã nu mai lungeascã vorba, i-a plãtit cît a cerut, ca sã n-avem scandal cu bețivii, și-am dat sã plecãm. Totuși, inimã de mamã, l-a întrebat pe „metru”:
— Cum ai sã ajungi acasã, omule, în halul ãsta de obosealã, ca sã nu-i spun altfel?
— Am mașinã, coanã mare! Otomobil propretate personalã…
— Foarte bine! Dar astãzi, mai bine ar fi sã iei autobuzul! l-a sfãtuit tanti Ralița.
— Nu se poa’! Imposebãl, cum zic englejii… Nu-ncape în garaj! I-a rãspuns șeful de salon, clãtinîndu-se ca un catarg în furtunã.
	Am renunțat la acțiuni samaritene și-am pornit spre mașinile noastre. Iar tanti Ralița, pînã sã urc la volan, a ținut sã-mi atragã atenția:
— Vezi unde duce beția?… Te face curajos fãrã sã vrei. Cum a pãțit și bietul croitor de pe ulița mea. Bãuse peste mãsurã, s-a dus la circ și-a intrat în cușca tigrilor furioși…
— Extraordinar! Cred c-a fost ovaționat… cînd a ieșit de-acolo…
— Dar cine spune c-a mai ieșit? mi-a declarat mãtușã-mea.

	Pe la șapte, cînd soarele da sã apunã, aterizãm la cantonul Valea cu Urși; unde am fost întîmpinați cu urale și îmbrãțișãri.
	Babacu striga în gura mare, bucuros:
— Trãiascã Hombre! Uraaa!… Plecãm cu unchiu’ Andi în Deltã!
	Sorã-sa, bãlãioara de Biba, a ținut sã fie politicoasã:
— Mã Babacule, dar El Fugitivo nu-i singur. A luat-o cu dînsul și pe mãtușa noastrã generalã, pe tanti Ralița. Sã strigãm și pentru dînsa un „trãiascã”!…
— Da, sã trãiascã, și-ncã mulți ani fericiți, a intervenit gãliganul de Babane, fiindcã o sã ne gãteascã. De ieri n-am mai mîncat nimic cald… Iar nea Tilicã Boieru ne-a adus o juma de miel. Cine sã ni-l prepare dacã nu tanti Ralița?
	Ciobanul, care asista înduioșat la primirea ce ni se fãcea, dãdea din cap aprobativ, ștergîndu-și discret nasul.
	Bucuros și eu, mai ales de ceea ce auzisem în legãturã cu mielul, le-am declarat copiilor:
— Nãpîrstocilor, mãtușa noastrã o sã fiarbã un borș, dar nu de miel, fiindcã de miel am sã ocup eu. Eu sînt marele meșter. Ați auzit de miel haiducesc la gropan?
— Sigur cã da! mi-a rãspuns numaidecît Biba. Din citite… Parcã Mihail Sadoveanu, sau Panait Istrati, careva din dînșii a scris o poveste cu haiduci și arta lor culinarã…
	Copilul tot copil, de unde sã știe el cã haiducii n-aveau timp de artã culinarã și de-aia preparau mielul la gropan, în mare grabã, și fãrã sã facã fum, sau sã se-audã zgomot de tãvi, tingiri sau cazane. Totul, numai din motive de siguranțã și apãrare!
	Cu gîndul la mielul haiducesc, ne-am mulțumit în seara aceea sã ne omenim cu lapte bãtut, mãmãligã pripitã și-o sumedenie de ouã vîrtoase și rãscoapte.
	Ostrogoții, în așteptarea mea, își repartizaserã sarcinile. Atletul de Babane pusese ceaunul de mãmãligã și-apoi o frecase la fãcãleț. Biba se ocupase de transformarea iaurtului în lapte bãtut, deoarece nu-i reușise închegarea corespunzãtoare a lichidului pus la prins. Iar Babacu, mai deștept, își rezervase misiunea cea mai lesnicioasã: fiertul ouãlor. Din pãcate, uitase de ele. Și ouãle, în funcție de vîrstã, mãrime și loc, ieșiserã și ele cum putuserã. Care vîrtos, care rãscopt, care ars.
	Pe cînd le expuneam planul expediției, copiii mi-au pãrut preocupați. Convins cã se-ntîmplase ceva neprevãzut, i-am interogat cu duhul blîndeții:
— Ce-i cu voi, mãi bernebecilor? Vi s-au înecat corãbiile în apa Dîmboviței?… La ce vã umblã mintea?
	O clipã, rușinați, și-au plecat capetele. Apoi au purces sã mãrturiseascã:
— Fugitivo, cum o sã pescuim în Deltã, dacã n-avem undițe telescopice și lansete din fibrã de sticlã? m-a întrebat Biba, privindu-mã în ochi.
— Nu-i o problemã! i-am rãspuns eu pe loc. De pe vremea cînd mã ocupam cu vînãtoarea peștilor, mi-au rãmas o mulțime de unelte de specialitate.
	Babane, pe care-l frãmîntau alte gînduri, m-a chestionat și el:
— Și barcã? Barcã, de unde facem rost, mãi fratele meu?…
— De la lipoveanul la care vom trage în gazdã! i-am explicat rãbdãtor.
	Numai Babacu stãtea oarecum îmbufnat. Dupã un timp și-a dat însã drumul:
— Pe mine mã zgîrmã altceva!
— Ce anume, mãi zgîmboi?
— Ziua de mîine… Ce fel de borș o sã fiarbã tanti Ralița, dacã mielul îl înmormîntãm? Și-apoi, cum se poate sãrbãtori plecarea noastrã în expediție fãrã nici un fel de prãjiturã?…
	Aici, ce-i drept, cam o bãgasem pe mînecã. Însã, avînd o inspirație de moment, dar excepționalã, așa cum mi se întîmplã adeseori, i-am liniștit suflețelul:
— Babacule, nu-ți mai face griji! Mãtușã noastrã generalã o sã fiarbã un borș tãtãresc, numai din furaje, pardon, am vrut sã spun verdețuri, iar eu, în rãstimpul cît o sã se coacã mielul pe jarul din groapã, îmbrãcat în pielea și blana lui, am sã vã prepar niște profiterole de groaza lumii, de-o sã vã lingeți buzele!…
	Tanti Ralița, care pînã atunci tot șopocãise ceva cu nea Tilicã Boieru, ciobanul prieten al familiei Jimbla, s-a uitat la mine pe sub sprîncene și-a emis și dînsa unele aprecieri:
— De groaza lumii o sã fie totul, vã asigur eu! Dacã unchiul vostru a spus-o, precis va fi așa…
	Bãtea undeva bãtrîna cu spusele ei. Totuși, nu-mi prea era clar ce vroia sã insinueze. Mã rog, pînã mîine, mai aveam timp s-o trag de limbã. Și, ca sã nu mai avanseze cine știe ce alte supoziții în doi peri, i-am tãiat macaroana, propunînd sã meargã toatã lumea la culcare.
	Spre mirarea mea, primii care s-au opus au fost ostrogoții.
— Dar ce-om fi noi? Gãini, sã ne culcãm de la ora asta? Acuma, cînd se dã la televiziune, serialul ãla cu pești? și-a exprimat indignarea Babane. Unchiule Andi, mãi fratele meu, matale nu-ți place omul ãla în mediul acvatic?…
	Bãnuind cã se referã la serialul de joia, i-am spus adevãrul:
— Mai defel! Mi se pare naiv și infantil. Pentru copii neștiutori de carte…
— Hobre are dreptate! a declarat Babacu, sãrind în ajutorul meu.
	Biba, de astã datã adresîndu-i-se lui Babane, a declarat pisicindu-se ca o mîțã blîndã:
— Da, mãi, ar fi mult mai interesant un „popa-prostu’”! Jucãm cu toții, o vîrîm și pe tanti Ralița, și pe nea Tilicã, și-o sã ne distrãm de minune.
	Stînd o clipã pe gînduri sã cuget dacã „popa-prostu’” era un joc de noroc, sau unul de judecatã, am aprobat propunerea, fiind aproape pe jumãtate convins de utilitatea lui pedagogicã. Și le-am spus copiilor:
— De acord! Dar la zece ridicãm ședința. Fiindcã mîine m-așteaptã o zi din cele mai grele… Și nu numai pe mine, dar și pe tanti Ralița. Ca sã nu mai pomenesc de nea Tilicã Boieru, care va trebui sã sape gropanul, de-un metru pe-un metru, și-adînc tot de-un metru…

	Și-am bãtut cãrțile pînã la unsprezece! Din vina mãtușã-mi, care mereu ieșea „popa-prostu’”.
	Numai nea Tilicã n-a vrut sã intre în joc. Însã ne-a asistat, trãgînd niște „soamne” cumplite, sforãind de se cutremurau cãrțile în mîinile noastre, și nu numai ele, ci și masa și pereții cantonului.
	Cînd l-am trezit, sã mergem la culcare, ne-a declarat încîntat:
— Mãi copii, cã frumos ați mai jucat! Mi-o plãcut, zãu așa…
	Și nimeni nu l-a contrazis.

3. OSPÃȚ LA IARBÃ VERDE… DE TIP HAIDUCESC
	Ca-ntodeauna cînd dorm la Valea cu Urși, și-n noaptea asta am dormit ca un buștean (esențã tare, pesemne stejar). Atît de adînc și reconfortant, încît la ora cînd m-am trezit, mã simțeam țeapãn și plin de energie ca un bivol. Dar mi-era și-o foame cumplitã. Nu cunosc cum stau bivolii în materie de apetit, însã mie-mi venea sã-mi rod și limbile de la pantofi, numai sã-mi potolesc mutațiile metabolice.
	Cînd am privit la ceas (Omega, de ocazie, uzurã 50%) mi-am explicat fenomenul. Era trecute de opt. Dimineața. Nevenindu-mi sã-mi cred ochilor, deoarece mai mereu dorm numai șase ceasuri și mã scol devreme, m-am uitat mai atent la țiferblat (i se mai spune și cadran) și-am fost nevoit sã constat cã ornicul meu stãtea. Iar culmea era cã n-aveam de unde ști, dacã stãtuse la opt seara, sau la opt dimineața.
	Plutind în plinã enigmã, dar și mister, m-am spãlat sumar, clãtindu-mi ochii, și m-am repezit la bucãtãrie sã vãd care-i realitatea.
	Ei bine, realitatea era încîntãtoare!
	Lumea se ospãta. În toatã regula, „servind” micul-dejun. Care, la o „prima vista”, numai mic nu era. În jurul mesei, tanti Ralița cu nea Tilicã Boieru, plus treimea îngerilor Biba, Babane și Babacu, își agitau maxilarele cu-o frecvențã invidiabilã. Era și normal. Fiindcã aveau înaintea lor de toate. Și lapte fiert, și ceai, și cafea, dar, mai ales, jumãri cu brînzã, slãninuțã afumatã și cașcaval de caprã.
— Bunã dimineața! le-am zis eu, intrigat și nițel mîhnit cã fãcusem uitat. Și nu numai bunã dimineața, dar și poftã bunã! Cã, dupã cîte vãd, se pare cã posedați articolul respectiv și încã din belșug!… Așa o fi și pe lumea ailaltã, unii sã mãnînce pe sparte, iar alții sã se uite?
— Bunã dimineața, Hombre! mi-a rãspuns grãbit Babacu, ștergîndu-se rușinat la gurã de unele urme de ou prãjit. Aflã c-am vrut sã te sculãm, dar am bãtut zadarnic la ușa matale… N-ai dorit sã știi de noi. De ce?…
— Probabil c-ați bãtut în surdinã! mi-am exprimat eu bãnuiala, deși, peste noapte, sau poate spre dimineațã, parcã auzisem unele bubuituri și tunete.
— Care surdinã, dragã unchiule Fugitivo? s-a arãtat neîncrezãtoare Biba, privindu-mã albastru cu ochii ei de azur. Cã mi-am betegit încheietura degetului , de-atîta bãtut…
— Iar eu, mãi fratele meu, mi-am stricat și bombeul de la pantof! mi-a declarat Babane, oprindu-se din mestecat.
— De-aia ați pornit sã mîncați fãrã mine, ca sã uitați de necazurile pe care vi le-am prilejuit netrezindu-mã! i-am luat eu lejer peste picior, mai mult vrînd, de fapt, sã trag în mãtușã-mea.
	Pe cînd mã așteptam mai puțin, tanti Ralița m-a și luat la trei pãzește:
— Ia ascultã, Al, bãiețelule, ce fel de detectiv îmi ești tãlicã, dacã dormi ca o beșnițã? Domnule, marii detectivi dorm cu ochii deschiși, vãd tot, aud tot și sar imediat din pat, la primul semnal de alarmã. Sherlock Holmes, personajul creat de Conan Doyle, cãruia i-ai luat numele, schimbîndu-l un pic, zicînd cã, îi aduci un omagiu, pãi bine, domnule Conan Doi, Sherlock Holmes n-a închis niciodatã ochii în timpul pregãtirii unei acțiuni de anvergurã, așa cum ar trebui sã fie marea noastrã expediție în Deltã! Asta e! Acuma treci la masã, și ți-om da și ție o ciozvîrtã…
	Devenind brusc atent, am întrebat-o pe mãtușã-mea:
— Ce fel de ciozvîrtã?
— M-am exprimat metaforic! Niște ouã coleșica și niște „cașcavea” la cuptor… Ciozvîrte o s-avem cînd ne vei gãti celebrul tãu miel haiducesc. Pînã atunci, mulțumește-te cu ce ți se dã. Hai, Biba dragã, sã-l hrãnim și pe unchiu-tãu. Scoate de la cuptor ce i-am pus deoparte. Ca sã vazã cã nu l-am uitat nici o clipitã și sã nu ne mai batã la cap, fãcînd pe ironicul… Altã datã sã nu mai doarmã ca boierul, pînã la zece!
	Nea Tilicã, ciobanul, a fãcut ochii cît cepele și-a protestat:
— Coanã mare, cînd m-ai vãzut pe mine dormind? Cã eu mi-s sculat încã de la revãrsatul zorilor…
— Taci, mãi Tilicã, nu de tãlicã era vorba! îl repezi și pe el mãtușã-mea.
— Dar de cine, cã nu mai vãz vreun boier pe-aici! nu se lãsã ciobanul.
— De nepotu-meu, ciobane, cã și lui îi place sã facã pe boierul…
Nea Tilicã, plecîndu-și capul, cãzu serios pe gînduri, deși era normal sã nu priceapã stilul metaforic al vorbirii mãtușã-mi. Iar dupã un timp, probabil ajungînd la o concluzie, a exclamat cu glas tare:
— Aha …
	
	Abia cînd mi-am isprãvit merindea de dimineațã, am înțeles ce-a vrut sã spunã ciobanul. Cãci, vãzîndu-mã liniștit sufletește, și-a completat replica întreruptã:
— Aha!… Acuma sã te ții, meștere…
— De cine sã mã țiu, nea Tilicã? l-am întrebat nedumerit.
— De miel! Cã ți-am adus , încã din zori, un altul, întreg, abia junghiet, taman bun sã-l pui la gropan. Cã eu mã-c sã sãp la el, împreunã cu bãietul ãl mare! Deși, drept sã-ți spun, eu am mai mîncat miel la proțap, dar miel înmormîntat n-am gustat, și-s tare curios sã-l vãz cum aratã la fațã…

	Pînã sã fie gata gropanul, conform planului pe care i l-am expus ciobanului, tanti Ralița a luat-o pe Biba, sã-i ajute la adunarea materiei prime pentru borșul de verdețuri, iar eu l-am mobilizat pe Babacu:
— Babacule, haidem la cãmarã, sã cãtãm ingredientele necesare!
— Mãi Hombre, nu știu dacã avem ingrediente, zãu așa. Și, dealtfel, nici nu știu ce-s alea… Or fi ceva de mîncat?
— Dar bineînțeles! Ingrediente se cheamã substanțele participante la crearea unui produs comestibil… E clar?
— Perfect! s-a declarat mulțumit prichindelul de nepotu-meu. Acuma știu despre ce-i vorba… Adicã vasele, tacîmurile, cuțitul mare de bucãtãrie, satîrul, mașina de tocat carne, fãcãlețul și-așa mai departe. Cã și mãmica le folosește, cînd creeazã un produs comestibil, cum prea bine i-ai zis tãlicã…
— Oprește-te, zgîmboi! l-am somat eu. Cã nu-i așa… Ingrediente sînt alea care intrã în produs.
	Babacu, de astã datã edificat de-a binelea, mi-a sugerat c-ar fi priceput, declarîndu-mi:
— E limpede ca bunã ziua! Cine intrã în produs? Furculița, cuțitul și mîna… Dar, drept sã-ți spun, nu prea-i frumos sã vîri mîna în produs, zãu așa, mãi Hombre!
— Exact! i-am rãspuns eu, vãzînd cã n-o mai scot la capãt cu el. Haidem la cãmarã…
	Babacu a dat din cap îngãndurat. Totuși, s-a luat dupã mine. Abia cînd dam sã trecem pragul cãmãrii, mi-a spus cel frãmîntã:
— Unchiu’ Andi, sã știi cã noi ținem tacîmurile în bucãtãrie, nu la cãmarã…
	Nu i-am rãspuns. De-acuma simțeam cum îmi fierb nervii. Și-am decis sã-l lãmuresc concret. Rugîndu-l sã-mi arate unde-i orezul, sarea, piperul, frunzele de dafin, oțetul, vinul și toate celelalte materiale de care aveam nevoie.
	Cînd mielul a fost gata pentru introdus în gropan, unde jarul pîlpîia rãspîndind dogori insuportabile, dupã ce umplusem animalul cu orez și-l scãldasem (pe dinãuntru, bineînțeles) cu vin amestecat cu oțet, cu piper și frunze de dafin, și-l cususem cu sfoarã de cismãrie, ca nu cumva sã rãsufle, asistența aștepta nerãbdãtoare desfașurarea evenimentelor. Tanti Ralița, care-și abandonase temporar borșul, nea Tilicã, plus ostrogoții, mã priveau cu toții extrem de încordați. Ce-i drept, și eu eram la fel de tensionat. Și-aveam și unele motive.
	Odatã, cînd avusesem ocazia, ca invitat, sã mã înfrupt și eu cu miel copt la gropan, nu prea observasem bine un lucru. Și anume, dacã jarul folosise la încingerea pereților groapei, sau și la coacerea gingașului animal.
	Totuși, ca sã nu mã fac de rîs fațã de neamuri, bașca un ditamai ciobanul, cum era nea Tilicã Boieru, m-am hotãrît sã risc. Fie ce-o fi. În cel mai rãu caz, ce se putea întîmpla? Sã se ardã un pic mieluțul. Nu era o problemã. Se va mînca și-așa, de asta eram sigur. În ceea ce mã privește sutã la sutã!
— Fraților! am strigat eu, dînd comanda, cît mai optimist posibil. Puneți mîna pe el, și zvîrliți-l în gropan…
	Banane și nea Tilicã au înșfãcat mielul și l-au aruncat peste jar. O vîlvãtaie imensã a izbucnit dinãuntru, rãspîndind, totodatã, și miliarde de scîntei.
— Sãriți c-a luat foc! a purces sã orãcãie mãtușã-mea.
— Pãi e și normal, din moment ce l-am pus pe jar! am liniștit-o eu.
	Din pãcate, tanti Ralița nu se refera la miel. Ci la pãrul dînsei. Care se-aprinsese nițel, datoritã unor scîntei ce-i aterizaserã pe cap. Imediat, temîndu-mã sã nu rãmînã chealã, am luat gãletușa în care amestecasem vinul cu oțet, și-n care mai era un rest de lichid, cam o juma de litru, și i l-am turnat peste cap. Iar incendiul s-a stins într-o clipitã.
	Mãtușã-mea, din pricina surprizei, n-a mai apucat sã-mi mulțumeascã. În schimb, m-a felicitat Biba:
— Bravo, Fugitivo, tot așa a stins și tãticu focul din coșul casei, turnînd oțet pe acoperiș!
	Iar Babane, manifestînd mai de mult unele propensiuni fațã de tehnicã, fãrã sã mai întrebe, i-a împrãștiat mãtușã-mi, pe cap, o pungã întreagã de sare. Și și-a explicitat gestul:
— Ca sã nu facã bãșici din pricina arsurii!
	Tanti Ralița, înãbușindu-se de furie, nu putea însã rosti o vorbã.
	Dar nici n-aveam vreme de gîlceavã. Am preluat inițiativa și le-am indicat asistenților mei:
— Nea Tilicã și Babane, astupați gropanul la loc!
	Apoi, observînd cã lumea mã privea uimitã, le-am explicat în ce constã procesul de producție:
— Asta-i tehnologia mielului haiducesc. Dupã ce mielul este depus pe jirãgãi, gropanul se astupã iarãși cu pãmîntul extras din el, urmînd ca animãluțul sã se coacã înãbușit, în pielea lui. Iar cînd este gata, atunci pocnește și detunã ca o bombã, dînd de știre cã-i tocmai bun de consumat…
	Babane, tehnicianul tribului, care mai știa și el cîte ceva în materie de pirotehnie, s-a intersat imediat:
— Pãi cum așa, mãi fratele meu, ai vîrît și niscaiva praf de pușcã în miel cînd l-ai îndopat cu ingredientele matale?
— Da de unde! Ceea ce-ai vãzut tu era praf de cimbru…
— Aha, e clar! și-a manifestat Babane capacitatea de înțelegere rapidã. Înseamnã cã, fãcut praf, cimbrul devine detonant…
— Nu! i-am declarat eu, temîndu-mã sã nu purceadã la cine știe ce experiențe trãsnite. Animalul pocnește din pricina aburului acumulat. Și nu mã mai bate la cap! Fã-ți datoria, mai bine, cã problema asta mã depãșește… E ceva complicat, care ține de fizicã și de chimie!

	Babane, deși pãrea total nedumerit, s-a apucat de treabã. Pînã ce mielul avea sã facã „poc!”, mãtușã-mea s-a reîntors la borșul dînsei. Iar eu i-am luat pe Biba și Babacu, sã mã ajute la confecționarea profiterolelor.
	Bineînțeles, nu preparasem așa ceva în viața mea. Dar nici nu mi se pãrea cine știe ce mare scofalã. Vrînd sã dau însã o turnurã economic-gospodãreascã acțiunii mele, îi supun pe Biba și Babacu unui examen oral, în nãdejdea cã, poate, voi afla unele amãnunte în privința preparãrii profiterolelor. Pentru cã, de ce sã m-ascund dupã degete, eu unul habar n-aveam. E mai frumos sã spun adevãrul.
— Ia sã-mi ziceți, voi, copii, din ce se compune o profiterolã?
	Biba, ca orice (viitoare) gospodinã, tare la materia respectivã, s-a înfipt prima sã-mi rãspundã:
— Dupã pãrerea mea unchiule Andi, cred cã dintr-un aluat de tip pandișpan, din cremã de vanilie și din frișcã!
	Tot cam așa ceva bãnuaim și eu. Dar Babacu a venit cu-o completare:
— Și din aer!…
— Cum așa? am exclamat uluit, nepricepînd ce vroia sã spunã.
— Din aer! Pãi, frișca nu se umflã cu aer?…
	Ca sã-l documentez, i-am explicat cum vine chestia cu frișca:
— Mãi Babacule, fii atent! Din lapte se face smîntînã, iar din smîntînã, printr-o bãtaie serioasã, uneori, se obține și frișca!…
	Înțelept, nãpîstocul mã contrazice:
— Hombre, îmi pare rãu, dar nu se poate! Mai întîi și-ntîi, bãtaia este interzisã. Apoi, și-asta ți-o spun din experiențã personalã, cã mi s-a întîmplat odatã sã fiu bãtut de-un nãrod de copil, mai mare ca mine, dar pe care l-am tumbãcit ca la mama lui, cã vorbise de rãu pe Biba, din mine n-a ieșit pic de frișcã, ci numai lacrimi sãrate… Deși înghițisem o canã mare cu lapte, bașca vreo cinci linguri de smîntînã și-un pahar cu iaurt!
	Vazînd cã n-o scot la capãt cu nãpîrstocii, am renunțat la ajutorul lor și i-am expediat pe capul mãtușã-mi. Sã-i ținã dînsei de urît.
	Și-am pornit, de unul singur, sã caut disperat componentele pentru prepararea profiterolelor. Bineînțeles, n-am gãsit de nici unele. Nici în cãmarã, nici în bufet și nici în beci. Abia într-un tîrziu m-am gîndit cã aluatul și crema de vanilie nu se gãsesc în comerț, ca atare, ci trebuiesc confecționate la domiciliu.
	Deoarece numai binecunoscuta mea ingeniozitate mã putea salva din aceastã situație, am procedat prin eliminare și substituire.
	Iar peste vreo orã, nu mai mult, profiterolul era gata. Apetisant și frumos. Sã-l papi tot, nu altceva!
	Însã n-am îndrãznit sã gust din el. Pentru cã, în loc de aluat de tip pandișpan, apelasem la niște biscuiți Albatros, iar pe post de cremã de vanilie, pe care n-aveam timp s-o fac cu mîinile mele, utilizasem niște magiun lejer acriu, depistat în bucãtãrie. Nici cu frișca n-avusesem mai mult noroc. Deși luasem din cãmarã un borcan mare smîntînã, oricît o bãtusem, cu coada unei linguri de lemn, n-a vrut deloc sã se transforme în frișcã. Și în disperare de cauzã, am folosit-o așa cum era. Cu restul n-am mai avut probleme. Lãmîie rasã am pus din belșug, așijderea și rom. Zahãr, în lipsã de tos, am pus din cel denumit „farin”, sau pudrã, luat dintr-o fostã cutie de rahat lokum.

	Punînd tava cu profiterole la rece, m-am dus sã vãd ce mai face mielul. Fãcea bine, mersi. Adicã, mai precis, nu fãcea nimic. Deoarece, dupã cum m-a informat Babane, care stãtea la pîndã, lîngã mormanul de pãmînt ridicat deasupra gropanului în care zãcea animalul, acesta încã pocnise. Totuși, mirat de aceastã opoziție din partea mielului, l-am întrebat pe Babane:
— Dar cine-a pus atîta pãmînt deasupra?
— Eu! Cã nea Tilicã Boieru a plecat la stînã… Zicea cã vine mai tîrziu, dupã ce-și orînduiește butoaiele pentru cazan! Cu cît greutatea mai mare, unchiule Andi, cu-atîta va fi mai puternicã presiunea din interiorul mielului… Așa scrie în manualul de fizicã!

	Nea Tilicã a lui Sfetea lu’ Pop, zis și Boieru, s-a prezentat peste vreun ceas, mult mai flãmînd decît noi toți. Dar îi și cam trãsese cu niște spumã de drojdie. Probabil în vederea faptului cã a doua zi avea sã meargã cu boasca de prunã la cazan.
	Întrucît tanti Ralița era gata cu borșul, ne-am așezat la masã imediat, chiar în apropierea gropii, s-auzim la timp detunãtura. Borșul ne-a întãrit și mai dihai foamea, deoarece era o zeamã lungã, de verdețuri, în care intraserã tot soiul de furaje neidentificabile.
	La un moment dat, nemaiavînd rãbdare, Babacu m-a întrebat, cu furculița și cuțitul în mãnã:
— Unchiule Hombre, și cum facem cu mielul dupã ce pocnește?
	Bineînțeles, neștiind nici eu cum trebuia procedat, am apelat la metoda deductiv-intuitivã, și-am presupus:
— Cred cã-l vom dezgropa! Asta mai înainte de toate… Apoi, dacã-i bine pãtruns, îl curãțãm de pãmînt, dupã care-l întindem pe-o tingire în fața noastrã.
— Și-ncepem sã ne uitãm la el și sã-l descîntãm? mã ia peste picior mãtușã-mea.
— Ba de loc, dragã tanti Ralițo! nu mã las nici eu cãlcat pe bãtãturã. Îl împãrțim frãțește și-l pãpãm…
— Și cum vine frãțește, mãi fratele meu? se interseazã Babane. Juma’-juma’? Adicã tãlicã o jumãtate de miel, iarã noi cealaltã jumãtate?…
— Fii serios, mãi nepoate! pornesc eu sã-l lãmuresc. Asta-i pe din douã, și nicidecum frãțește… Frãțește vrea sã-nsemne altceva, și-anume cã fiecare-și va primi porția cuvenitã, în funcție de vîrstã, volum și-alte necesitãți!
	Babacu nu prea-i de acord. Deoarece-l aud bombãnind:
— Pãi, tot matale o sã ai bucata cea mai mare, dacã-i vorba sã ne luãm dupã volum!
	Ca sã nu ne mai gîlcevim, nea Tilicã Boieru emanã o idee de milioane:
— Eu aș zice sã dãm o gaurã în muntele ãsta de pãmînt, sã vedem ce mai face animala! Prea zãbovește mult cu bufnetul…
	Aprobat de majoritatea asistenței, ciobanul se-apucã imediat sã-nfigã o prãjinã în mormanul de deasupra gropanului în care cocea mielul. Dupã ce-o extrage, din orificiul practicat rãbufnește o aromã nemaipomenitã, extrem de apetisantã. Asta la început, deoarece, dupã un timp, se transformã într-o duhoare cumplitã.
	Miroase a scrum, meștere Conane! mã informeazã nea Tilicã.
	Dealtfel, depistasem și singur anomalia. Totuși, curios sã vãd ce se-ntîmplã, mobilizez lumea la dezgroparea animalului. Ciobanul și Babane cu cazanele, iar noi cu ce-avem la îndemînã, furculițe, cuțite și linguri. Cînd am ajuns la fundul gropanul, am fost nevoiți sã constatãm, spre uimirea generalã, dispariția mielului.
— Nu cumva am sãpat alãturi? am presupus eu.
— Ba nu, Fugitivo dragã, a intervenit bãlãița de Biba. Uite tãciunii, uite și mielul!
	Deși ne-am uitat cu toții spre grãmãjoara de tãciuni, indicatã de fetițã, n-am zãrit nici urmã de miel.
— Unde-i, mã-i frate? s-a enervat Babane.
	Nãpîrstoaca, de parcã ar fi fost arheolog, ne-a explicat pe îndelete unde era mielul:
— Lîngã cãrbunii stinși, dacã priviți mai atent, sînt cîteva oscioare calcinate… Dupã cum spunea marele Linné, mielul, ca orice fosilã, poate fi reconstituit și dintr-o singurã costițã! Totul este s-avem imaginație.
	Tanti Ralița, înfometatã și furioasã pe mine, intervine la timp:
— Bravo Biba scumpã, va sã zicã o sã mîncãm mielul din imaginația noastrã, și nu pe ãla din gropan, pe care l-a incinerat unchiu-tãu și nepotu-meu! Eu zic sã mai luãm o farfurie de borș de verdețuri, c-altminteri murim de foame…
	Atunci, pentru a mai îndulci dezamãgirea asistenței, eman o contrapropunere:
— Cu borșul sîntem lãmuriți… Apã chioarã! Mai bine sã atacãm profiterolele… Mielul a fost prea fraged, și de-aia a ars total. De fapt, haiducii, fiindcã erau mulți, nu frigeau miei de lapte, ci berbecuți bine dezvoltați…
— Atunci sã atacãm „profiturile” cum zice meșterul Conan! m-a susținut nea Tilicã Boieru, cãruia i se lungiserã urechile de foame.

	Dupã ce fiecare și-a consumat prima porție de profiterole, și-am intenționat sã le mai servesc una, Babane m-a oprit din exercițiul funcțiunii, declarîndu-mi:
— Mãi, fratele meu, profiterolul, în viziunea matale artisticã, ar trebui sã fie excepțional! Dar de unde ai luat magiunul folosit în loc de cremã de vanilie? Nu cumva din cãmara mãmichii?…
— Exact! i-am mãrturisit eu adevãrul.
— Atunci sîntem în pom, unchiule Andi! Mãmica îl ascunsese acolo, pentru cã se acrise, și vroia sã-l punã în butoiul cu boascã de prune, ca sã fermenteze mai repede. Boasca, nu magiunul…
	De-aia s-o fi umflat în halul ãsta? m-am mirat eu nedumerit. Și i-am adãugat o groazã de zahãr, și încã din acela „pudrã”…
— El Fugitivo, ai sã rîzi, dar ãla nu-i zahãr-pudrã, mai ales dacã l-ai luat tot din cãmarã… Precis e scrobealã din amidon de cartofi! mã lãmurește cu duhul blîndeții Biba.
	Îngrozit, pînã la urmã aflu din gura copiilor cã nici romul nu era chiar rom, ci spirt denaturat. Opresc disperat consumarea profiterolului, deși nimeni nu-și manifestase vreo intenție în acest sens. Nici mãcar nea Tilicã Boieru, care servea, pentru prima oarã în viața sa, o asemenea delicatesã.
	Și consult asistența, spre bucuria mãtușã-mi Ralița, încîntatã cã dãdusem chix pe post de cofetar și bucãtar:
— Ce-i facem acum? Unde-l aruncãm? N-ar fi mai bine sã-l dãm „Vițicii”? Ea e vacã, și habar n-are de ce-i aia artã culinarã…
— Ce vorbești, Hombre! Dupã ce era sã ne omori pe noi, vrei sã asasinezi și vaca, și sã rãmînem fãrã lapte? intervine bondocelul familiei.
— Crezi cã-i poate scãdea debitul? mã interesez eu.
— Precis, unchiule Andi!
— Dar cum?
— Mãi, fratele meu, fii atent! se bagã în vorbã specialistul în zootehnie al tribului Jimbla, adicã Babane. Dacã moare, sînt sigur cã nu mai dã o picãturã de lapte!…
	Atunci, nemaiavînd ce face, cuget rapid, apelînd la circuitele mele neuronice, și gãsesc imediat soluția optimã. Și le spun alor mei:
— Îngropãm profiterolul, chiar în gropanul în care s-a copt mielul!
— Vezi-ți de treabã, Al, bãiețelule! sare ca arsã și tanti Ralița. Care miel? Am vãzut noi urmã de miel? Iar profiterolul ãsta al tãu, ca sã nu-i zic altfel, precis n-o sã disparã ca animalul pe care l-ai osîndit la crematoriu, ci-o sã se-umfle în pãmînt, o sã de pe dinafarã, și-au sã-l mãnînce pãsãrile din ogradã! Ce-ți mai trece prin cap, vrei sã rãmînem și fãrã ouã?…
	Abia într-un tîrziu am dat peste ideea salvatoare.
	Ajutat de mãtușã-mea și de cioban, precum și de treime nãpîrstocilor, am vîrît profiterolul în cuptorul aragazului. Unde avea sã fie incinerat. Pînã n-o sã mai rãmînã din el decît scrumul. Bineînțeles, ideea îmi aparținea.
	Peste vreun sfert de ceas, nu mai mult, eram siliți sã ne refugiem de urgențã, cu toții, în curtea cantonului Valea cu Urși. De unde priveam îngrijorați la trîmbele de fum negru și urît mirositor care nãvãleau pe ferestrele și ușile locuinței familiei Jimbla.
	Tuciurii la fețe, cu țoalele pline de funingine, așteptam sã ardã complet profiterolul din cuptor. Deși, dupã cum mã bîntuia un gînd, ar fi fost mult mai bine dacã ar fi ars, totodatã și aragazul. Deoarece aveam dubii serioase cã va mai putea fi utilizat vreodatã. Eventual, în cel mai bun caz, pe post de crematoriu. Pentru gunoaiele gospodãriei.
	Pe searã, cînd totul s-a terminat cu bine, zvîrlind în dosul grajdului aragazul, și-am izbutit sã vãruim din nou bucãtãria, care acum arãta splendid, avînd o culoare cenușie, extrem de delicatã, datoritã oarecum și funinginii de puse pe pereți, l-am auzit pe Babacu, mereu nesãturatul tribului:
— Unchiule Andi, noi ce mîncãm astãzi? Cã mielul se duse, profiterolul se arse, iar borșul mãtușii noastre generale nu face douã parale! De ce bagi la lucruri la care nu te pricepi? Ai?…
	Noroc cã m-a salvat nea Tilicã al lui Sfetea lu’ Pop, zis și Boieru. Care ne-a invitat la stîna lui, sã ne ospãteze omenește, fãrã farafastîcuri culinare.
— Oameni buni, tot merg în noaptea asta la cazanul „matului”, sã fac țuica, haideți sã dormiți la mine, pînã se trece putoarea asta din casã!… Dacã îmi dați și-o mînã de ajutor, pãi atunci o pun pe Gherghina sã ne prãjeascã un boboc de gîscã. Dar nu în groapã, ca mielul maestrului, ci la ceaun, cum se obișnuiește pe la noi, ciobanii. Iar pentru seara asta, s-o gãsi niște lapte prins, smîntînã și-o țîrîșicã de mãmãligã!
	Mai mult decît fericit, l-am pupat pe nea Tilicã în frunte. Mai exact, am vrut. Pentru cã Boieru, rușinat, și-a plecat capul și-am fost silit sã-i sãrut doar cipilica lui de cioban. Scorțoasã și durã, amirosind a brînzã de burduf. Bunã și aia!

4. OASE, CIOLANE, ȚURLOAIE ȘI ALTE ARTICULAȚII DEFECTE – TRATAMENTE ADECVATE
	Nu mã așteptam ca, dintr-o simplã cãzãturã în tãul porcilor din ograda ciobanului sã mã procopsesc cu puseul acut de sciaticã din noaptea care a urmat. Abia apucasem sã mã culc, dupã ce ne reîntorseserãm cu bine la cantonul Valea cu Urși. Bineînțeles, tot pe jos. Cãlãuziți de nea Tilicã Boieru, care pãșea în frunte c-un felinar de vînt; dar care lumina atît de chior, încît am nimerit prin toate hîrtoapele. Mã rog, nu de-aici mi s-a tras pocinogul. Deci, cum spuneam, abia apucasem sã mã culc și, puțin dupã miezul nopții, cu aproximație, deoarece nu m-am uitat la ceas, cãci, fie vorba între noi, nici nu mergea, m-am pomenit înjunghiat în șale și-n genunchi. Cineva mã ataca apelînd la cuțite, pumnale, sãbii, spade, brice și alte obiecte tãioase.
	Am aprins lumina imediat de la noptierã, sã-l identific pe asasin.
	Nu era nimeni. Iar operațiile de sfîrtecare a oaselor sacroiliace și-ale genunchiului continuau. Înnebunit de durere, am intenționat sã cobor din pat, sã vãd dacã nu-i vreun bandit ascuns sub el.
	N-am coborît, ci am aterizat direct pe podea, zguduind de-a bienelea întreg cantonul. Asta era! Nu mã mai țineau picioarele… Dar nici mijlocul. Și-am rãmas în patru labe. Cutremurat de spaima unui mister de neînțeles, am pornit sã strig dupã ajutor:
— Tanti Ralițo, copii. Sãriți cã mor!
	În clipa urmãtoare, ostrogoții și mãtușã-mea pãtrundeau în odaie.
— Domnule Al, nu-i normal ce se-ntîmplã cu tine!… Te-apuci sã ne scoli din somnul cel mai dulce, doar ca sã asistãm cum te plimbi de-a bușilea prin dormitor?… Ce faci aici, te joci ca un copil?…
	Întrucît nu mi-a plãcut cum mi se adresase tanti Ralița, i-am rãspuns și eu pe mãsurã:
— Ba nu, mã joc de-a hoții și vardiștii, cã tot mi-s ditamai detectivul!…
	Babane, mai iute de minte, mi-a priceput imediat ironia subtilã. Și m-a întrebat îngrijorat:
— Unchiule Andi, mãi fratele meu, glumești, sau chiar nu ți-e bine!
— Pãi, dacã mi-ar fi bine, aș umbla tîrîș prin odaie?
	Îndatã, fãrã sã mai pregete, ostrogoții s-au repezit sã mã ridice. Mãtușã-mea, neîncrezãtoare, le-a poruncit, rãstit, cînd m-a vãzut la verticalã:
— Ia lãsați-l pe picioarele lui, sã-mi dau seama ce are!
	Copii cuminți, ostrogoții de Babane, Biba și Babacu s-au supus. Iar în clipa urmãtoare, pãrãsindu-mã picioarele, am demarat ca o rachetã sol-sol spre tanti Ralița, proptindu-mã cu capul în țurloaiele dînsei. Dezechilibratã, mãtușã-mea s-a prãbușit peste mine, cãzîndu-mi în spate, peste șale. Exact în locul unde mã durea cel mai cumplit. Fãcut extraplat, la dușumea, și cu mãtușã-mea în cîrcã, o secundã am avut impresia cã mã simt mai bine. Era doar o impresie. Trecãtoare.
	Cãci, din momentul cînd babane a izbutit s-o ridice pe tanti Ralița, pe mine nu mai m-au putut sãlta. Orice încercare de-a mã pune în capul oaselor mã fãcea sã urlu ca din gurã se șarpe.
	În cele din urmã, mãtușã-mea apucîndu-mã de picioare, iar copiii de restul membrelor (mîini, cap și grumaz) m-au depus în pat.
— Dar ce are, tanti Ralițo? s-a intersat Biba bãlãița, cu lacrimi în ochi…
— Reumatism! i-a rãspuns doctorul mãtușã-mea. Nu-i mare lucru. Am și eu și nu mã vãicãresc ca el. Lãsați-l pe mîna mea, cã-n doi timpi și trei mișcãri îl pun sã joace și tontoroiul… Faceți-mi rost de niște catran și gaz, sã-i aplic o frecție de miloane. Și trageți și-un pic de benzinã din rezvorul Tarbantului, cã-i mai bunã, fiind amestecatã și cu ulei mineral. Astea-s cele mai indicate oblojeli. Ultimul rãcnet al științei medicale contemporane!…

	De unde sã-mi treacã prin cap, c-aveam, în clipele urmãtoare, sã rãcnesc și eu, la fel de „contemporan”. Cãci, dupã ce ostrogoții i-au adus o cratițã plinã cu unsoare neagrã și urît mirositoare, din aceea ce se utilizeazã la gresarea bucșelor de la roțile cãruțelor, precum și-un bidon cu benzinã, mãtușã-mea mi-a comandat rãstit:
— Dã-te jos din pat!
— Pãi, tanti Ralițo, n-ai vãzut cã nu-s în stare? i-am atras eu atenția.
— Mda! Uitasem… Atunci, lasã, cã te dãm noi!
— Cum așa? vrei sã mã tratezi la sol?
— Bãi, Al, bãiețelule, cã greu mai ești de cap!… Cum sã te ung cu pãcurã, avînd cearceaful ãsta curat ca zãpada sub tine? trebuie s-așternem o folie de polietilenã, sã nu mînjim așternutul…
	Iarãși m-au înșfãcat de cap și de picioare, iarãși m-au dat de pãmînt, de-mi pîrîiserã oasele ca niște surcele, iarãși m-au pus la loc, în pat peste o bucatã jegoasã de polietilenã, scoasã, probabil, din cotineața galinaceelor.
	Dupã aceea, s-a dezlãnțuit infernul. Sumecîndu-și mînecile, mãtușã-mea mi-a tras la vale pijamaua, și mi-a trîntit peste șale un morman de catran vîscos, împuțit și rece. Apoi, a pornit sã frãmînte la mine, de parcã aș fi fost aluat de cozonaci. Și-avea niște mîini, ghiulele de tun, nu altceva. Din cînd în cînd, mai turna din cratița cu pãcurã cîte-un pumn de benzinã, s-o mai subțieze. Și iarãși mã ungea cu diabolicul amestec. De astã datã, mai în sus, acoperindu-mi întreaga coloanã vertebralã. Explicîndu-mi:
— Al, bãiețelule, durerile de șale purced din șira spinãrii… Așa cã stai blînd, și nu mai scînci, cã nu ești potaie. E musai sã-ți inmoi oasele, c-alminteri poți face cine știe ce dãnãnaie, este posibil sã dai și-ntr-o artrozã generalizatã a ciolanelor… Șira-i elementul principal al omului, prin ea transpirã și respirã întreg organismul. Pricepi?…
— Nu mai pricep nimic, dacã am ajuns sã „respir” prin coloana vertebralã!… i-am declarat eu, fațã de întreaga asistențã.
	Iar Babane, ceva mai bine pregãtit la anatomie, i-a și atras atenția mãtușii noastre generale:
— Tanti Ralițo, mãi frate, dacã-i vorba de respirație, dupã cum prea bine a zis și unchiu’ Andi, nu cumva ar trebui sã-i oblojești plãmînii? Cã pe-acolo rãsuflã bietul om, de la o vreme…
	Mãtușã-mea, lejer enervatã, l-a repezit numaidecît:
— Lasã-mã-n pace, mãi soro, cã știe mãtușã-ta ce-are de fãcut!… Vine și rîndul plãmînilor, n-avea grijã. Însã acolo-l ung și-l fricționez numai cu benzinã, sã obținem un efect mai rapid… Ei, de-am fi avut niște ventuze, ar fi fost o minune. De fapt, le-am putea înlocui cu borcane de conserve…
— Din care, din ãlea de trei kile?… a-ntrebat Babacu.
Numai dupã glas l-am recunoscut pe emițãtorul enormitãții. Noroc cã l-a lãmurit Biba, sãrãcuța de ea. C-altminteri, cine mai știe, se lua mãtușã-mea dupã el, și-aveam șansa de-a mã pomeni cu ventuze mamut.
— Mãi bãiete cucuiete, ãlea-s pentru vaci! Iar unchiul nostru-i bãrbat, și-ncã în toatã firea… Cum de ești în stare sã propui o asemenea gogomãnie? De-ar fi fost borcane de-un kil, mai treacã meargã…

	Din pãcate, numai eu sufeream și-ascultam. Pentru cã tanti Ralița, neținînd seamã de nimic, și-a continuat operațiunile de torturã. Mi-a bãtut șalele și coastele cu latul mîinilor, de-am zis cã vrea sã facã din mine șnițel, apoi mi-a sucit și rãsucit gîtul, încît îmi trosneau osișoarele ca niște gãteje uscate. Abia cînd a trecut la genunchi, am crezut cã scãpasem de supliciu. Aiurea! Mai întîi a greșit genunchiul, și mi l-a uns și masat pe cel stîng și numai dupã ce i-am spus cã se aflã în eroare s-a rãzbunat pe cel realmente beteag.
	În orice caz, cînd mãtușã-mea a considerat cã-s vindecat, i-a mobilizat pe ostrogoți și m-au ridicat cu toții, cu prelata aceea de polietilenã cu tot, și m-au vãrît în cada bãii, Unde apa era atît de fierbinte, încãt am bãnuit cã vor sã mã fiarbã.

	Spre crãpatul de ziuã, dupã ce m-au scos cu greu din cadã, de astã datã fãrã folia de polietilenã, m-au culcat la loc în pat și mi-au spus „noapte bunã”. Care noapte bunã? Peste vreun ceas, trebuia sã se lumineze de ziuã.
	Ca sã sporeascã efectul frecțiilor cu gudrom și benzinã, precum și-al bãii cu apã clocotitã, mãtușã-mea m-a înfofolit bine, așternînd peste mine toate cojoacele din casã, plus covorul din sufragerie. Pe puțin treizeci de ocale. Dupã care bunii mei samariteni s-au dus la culcare.
	Nu mai înainte ca tanti Ralița sã-mi transmitã:
	Fii atent, nu te miști deloc de sub învelișuri. Trebuie neapãrat sã asuzi, ca sã dai rãul afarã din tine!…

	Cînd m-am trezit, într-adevãr, dãdusem rãul afarã din mine. Dar nici nu mai puteam mișca un deget. Ce-i drept, durerile de mai înainte pieriserã. Tratamentul mãtușã-mi își fãcuse efectul.
	Însã un efect cu totul aparte. Fiindcã, dupã cum am spus devenisem absolut imobil. Nu numai degetele nu eram în stare sã le mișc, dar nici picioarele, brațele sau mijlocul.
	Mãtușã-mea, cînd s-a prezentat, pe la zece, însoțitã de Biba, Babane și Babacu, și-a vãzut ce se-ntîmplã cu mine, a declarat în gura mare:
— Perfect! Prima parte a tratamentului a reușit… Din moment ce nu-l mai doare nimic, înseamnã cã trecem la partea a doua. Sã vedem de ce-i întoiegit!…
	Și, nici una nici douã, a purces sã-mi tragã fiecare deget, sã-mi rãsuceascã osicioarele din genunchi, și, în cele din urmã, sã-mi îndoaie mîinile, brațele și mijlocul, cã, doar, s-or înmuia.
	Nu s-au înmuiat.
— Mãi bernebecilor, prin preajma cantonului vostru are cumva vreun urs? s-a interesat la un moment dat mãtușã-mea.
	Surprins, am întrebat-o numaidecît:
— Ce vrei sã faci cu ursul? Și-apoi, ce-ți închipui matale cã urșii pot fi ținuți la casa omului, așa, nitam-nisam, de parcã ar fi un cîine de pazã?… Ce-ți mai trece prin cap?
	În locul mãtușã-mi, a vorbit Biba:
— El Fugitivo, mãtușa noastrã generalã are o idee minunatã! C-au trecut și pe la noi, acum cîțiva ani, niște șãtrari cu ursul. Și mulți oameni au cerut sã-i calce monstrul, sã le-ndrepte oasele. Înțelegi?…
	Îngrozit, i-am informat pe binefãcãtorii mei:
— Înțeleg, dar totodatã nãdãjduiesc sã nu existe nici un urs prin zonã!…
	Babane, foarte trist, mi-a dezvãluit adevãrul:
— Așa-i, mãi frate, din pãcate n-ai noroc… Nu mai sînt urși purtați în lanț, cu belciuge vîrîte în nas! Nici nu era uman!
— O fi! a declarat mînioasã mãtușã-mea. Dar nici sã sufere unchiul vostru nu-i uman… Neapãrat trebuie sã-l calce ursul! N-avem urs, nu-i nimic. Am sã-l calc eu!…
	Și, în ciuda protestelor mele, m-au dezvelit de lucrurile așternute peste mine și m-au zvîrlit jos din pat. Bineînțeles, nu direct pe dușumea, ci peste covorul ce-mi slujise de cuverturã.
	Iar tanti Ralița, care-i cît un elefant, a purces sã mã calce în picioare. Și deodatã, pe neașteptate, mi-au revenit durerile. Urlam de parcã mã murseca ursul, pentru cã tot vorbirãm de urși. Lucra metodic bãtrîna, luîndu-mi pe rînd mãdularele. Dupã ce mi-a zdrobit șalele, a trecut la picioare, apoi la brațe și, la urmã, terminînd cu grumazul, a încercat sã-mi calce și spinarea. Aici s-a produs evenimentul. Deoarece, în momentul cînd mãtușã-mea s-a suit spinarea mea, cu tãlpile ei de mamut, mi-au revenit brusc facultãțile motrice. De durere, am sãrit ca ars în picioare, și-am rãcnit înnebunit de junghiurile ce-mi strãpungeau coloana vertebralã:
— Ajunge, tanti Ralițo, cã m-am fãcut bine! Mã mișc, nu vezi?…
	Nu vedea. Cînd zbucnisem de sub picioarele dînsei, mãtușã-mea cãzuse la podea. Dar nici nu se mai ridicase.
— Cred c-a leșinat, mãi fratele meu! m-a anunțat Babane.
	Iar Babacu, deloc speriat, a și propus:
— Aduc numaidecît catranul și benzina… O tratãm și pe tanti Ralița așa cum l-a tratat dînsa pe unchiu’ Andi.
	Bineînțeles, m-am opus. Cu-atît mai mult cu cît nici eu nu mã simțeam prea bine. Sãrisem în picioare, ce-i drept, însã nu mã țineau cîtuși de puțin. Pãșeam crãcãnat, de parcã aș fi fost dezarticulat. Și le-am spus copiilor, gemînd iarãși de durerile ce mã cuprinseserã:
— Dați telefon la Pitești, sau la Curtea-de-Argeș, sã vinã salvarea!

	Peste trei zile, eram gata de expediția cea mare. Sãnãtoși tun. Pe mine mã trataserã corespunzãtor, cu infiltrații, apelînd la Boicil și alte antialgice, iar pe mãtușã-mea o treziserã cu niște amoniac, dat pe sub nas.
	Copiii, tulburați de evenimentele cãrora le fuseserã martori, mi-au spus la masa de searã, în timp ce tanti Ralița plecase sã-l instrumenteze pe nea Tilicã Boieru, cel care avea sã se ocupe de gospodãrie în lipsa noastrã:
— Mãi frate, a-nceput Babane, n-ar fi fost mai bine dacã am fi chemat de la început salvarea?
— Doctorul e doctor, cã de-aia a-nvãțat atîta carte! l-a completat Biba.
	Iar Babacu, mai filozof, a și tras concluziile:
— Așa-i cînd te lași pe mîna celor care nu-s de meserie!
	Avea perfectã dreptate zgîmboiul!
	Însã mãtușã-mea, care între timp pãtrunsese în odaie și-apucase sã-l audã, s-a supãrat foc și imediat și-a ieșit din balamale:
— Ia stați nițel, bernebecilor și ostrogoților, cã bine vã spune unchiul vostru, cînd vã face ostrogoți, adicã eu nu-s de meserie? Eu care-am fost sorã de caritate în 1918, cu prilejul primului rãzboi mondial, și-am lucrat in spitalele din dosul frontului?…
	Ca sã-i mai potolesc nervii bãtrînei și sã-i educ, în același timp, și pe dulcii mei nepoți, le-am povestit ce pãțisem acum vreo trei ani.
— Dragã tanti Ralițo, și scumpii mei ostrogoți, aveți cu toții dreptul sã vã susțineți cauza. Eu unul, scumpii mei, cred foarte mult în medicinã, dar si-n naturism. La Govora, unde mã dusesem doar ca s-o însoțesc pe nevastã-mea, care își îngrijea o laringitã rebelã, doctorul de-acolo mi-a propus sã fac și eu niște bãi de sulf. Surprins, i-am spus: „Dar nu sufãr de reumatism!”. Iar el mi-a replicat: „Fã cîteva bãi, și-apoi om vedea!”. Și-am vãzut. La a cincea baie, rãmãsesem anchilozat. Mã dureau genunchii și șalele, de-ai fi zis cã mã sfîrtecã zeci de dulãi. Speriat, m-am dus la medicul cu pricina. Și-acesta m-a liniștit: „Vezi, sufereai de oase fãrã sã știi? Asta-i reacția bãilor. Peste trei luni, cît dureazã reacția, ai sã scapi de orice durere!”. Și-am scãpat. Chiar mai repede. Deoarece Penke, nevastã-mea și mãtușa voastrã, urmase niște cursuri de Cruce-Roșie și m-a oblojit cu niște plante medicinale, din cele folosite la prepararea unguentelor antireumatismale…
	Mãtușã-mea, oarecum domolitã, m-a aprobat și-a ținut sã completeze:
— Pãi vezi! Medicina științificã și cea popularã, cu ierburi, au acționat corespunzãtor. Dar ascultã la mine, zilnic trebuie sã faci și gimnasticã. Numai așa se poate muri sãnãtos!…

5. ANIVERSARE CA-N BASME
	Dis-de-dimineațã, cam pe la opt și ceva, eram singurul care mã trezisem. Nea Tilicã a lui Sfetea lu’ Pop, care dormise în aceeași încãpere cu mine, acuma le sforãia „pe gros”; dupã ce mã sculase de vreo trei ori peste noapte, ca sã-mi spunã cã nu poate ațipi. Ceilalți, tanti Ralița și ostrogoții, nu dãdeau nici un semn de viațã. Ce oameni! Tocmai astãzi, cînd trebuia sã purcedem la drum, inaugurînd prima zi a marii noastre expediții, dînșii se gãsiserã sã tragã niște soamne de pominã.
	Abia pe la zece ne-am așezat la ceaiul pe care-am fost nevoit sã-l prepar tot eu. Copiii, bine dispuși, se hrãneau vitejește, punînd tot soiul de întrebãri. Mie-mi ardea tîrtița, sã plec odatã și-odatã și sã nu mai zãbovim. Lor, în schimb, le ardea de științele naturii. Babacu, bunãoarã, cu gura plinã de jumãri cu brînzã (ceea ce, se-nțelege, nu prea era frumos, deoarece nu se vorbește cu gura plinã) se interesa, întrebîndu-l pe cioban:
— Nea Tilicã, spune-mi, te rog, cum se recunoaște o nãpîrcã veninoasã?…
	Scãrpinîndu-se dupã ceafã, prietenul nostru îi rãspunse dupã un timp de gîndire:
— Pãi, cum sã-ți spun, copile dragã, chestia-i așa: dacã te mușcã o nãpîrcã și mai trãiești mai mult de-o jumãtate de ceas, înseamnã cã n-a fost veninoasã! Dacã nu, atunci nici n-ai cum sã afli, și nici pentru ce… Mai priceput?…
	Nãpîrstocul de Babacu a dat din cap oarecum satisfãcut, iar dupã aceea l-a luat nea Tilicã întrebãri pe Babane, ãl mai mare dintre ostrogoți, cã-l apucase și pe dînsul curiozitatea:
— Și ce mai învãțați voi pe la școalã?
— Fizicã, chimie, matematicã, limbi strãine, franceza, engleza, iar acum și algebrã superioarã…
	Uluit de cîte studia Babane, nea Tilicã a exclamat:
— Bravo vouã! Și cum se spune „bunã ziua” în algebra aia?…
	Dîndu-mi seama cã Babane n-avea posibilitatea sã-i rãspundã, întrucît ciobanul, la vremea sa, n-apucase sã învețe ceea ce învãțau acum ostrogoții mei, am încercat sã lãmuresc lucrurile:
— Mãi frate Tilicã, și mãi fraților ostrogoți, fiecare cu specilitatea lui! Voi cu școala, iar nea Sfetea cu oile… Prețioase amîndouã. Este?
— Cum sã nu „este”! m-a aprobat Babacu. Mai ales brînza de oaie naturalã… Ce poate fi mai prețios ca telemeaua?…
	Tanti Ralița, care ascultase tãcutã toate cele de mai sus, a considerat necesar sã intervinã și dînsa:
-Ia ascultã, mãi nepoate, mi s-a adresat dînsa, de ce ți-ai vîndut flautul? Parcã te-apucasei sã-nveți sã cînți la el!…
	Amintindu-mi de necazurile pãțite cu flautul, i-am rãspuns pe loc:
— Nu știu ce-ți veni sã mã chestionezi în privința instrumentului, însã îți pot spune de ce l-am abandonat și l-am vîndut…
— Ei, ia zi-i, cã mor de curiozitate! s-a rãțoit mãtușã-mea.
— Pentru cã vecinul meu de palier, tot auzindu-mã exersînd la flaut, și-a cumpãrat și el o pușcã de vînãtoare.
— Și ce legãturã are una cu alta?
— Pãi. Uite cã are. Cãci a ținut sã-mi precizeze: „Dacã te mai aud cîntînd la țîvloiul ãla, care mi-a mîncat sufletul, am sã trag și eu cu arma, și nu se știe unde voi nimeri!” Dealtfel, am sã-mi cumpãr și eu o pușcã, sã vã determin odatã și-odatã sã plecãm de-aici… Fiindcã, altminteri, am impresia cã ne-apucã noaptea la Valea cu Urși…
	Dupã ce i-am dat în primire lui nea Tilicã, ciobanul, gospodãria familiei Jimbla, am pornit-o spre București. Cu douã mașini. În gãoacea de Tarbant a mãtușã-mi se aflau Biba, și Babane, iar în „Superbombița” mea îl luasem pe Babacu. Bineînțeles, la volanele autorachetelor mai sus pomenite se gãseau celebrii ași ai automobilului de mic litraj - tanti Ralița și detectivul Conan Doi, adicã mãtușã-mea și personalitatea subsemnatului.
	Pe la ora prînzului, cam în jur de unu, în loc sã ne prindem și noi sufletele mîncînd cevașilea, umblam ca disperații dupã jigler. Dupã jiglerul de la carburatorul „Bombiței”. Pe care mi-l demontase mãtușã-mea, mare mecanic auto (amator), ca sã-mi sufle un gunoi ce astupase diuza. Și-atît de strașnic suflase în el, încît jiglerul zburase, cu gunoi cu tot, în iarba de pe acostamentul autostrãzii Pitești-București. Umblînd de-a bușilea, eu, tanti Ralița și ostrogoții, de parcã am fi niște cîini șoricari, prefiram printre degete nisip și pãmînt, scaieți și fire de iarbã, în speranța cã vom da, în cele din urmã, de infima și infama piesã.
	La trei și jumãtate fix, dar absolut fix, Babacu a rãcnit din rãsputeri:
— L-am gãsit!…
	Într-adevãr, îl gãsise și numai cã nu dãnțuia cu jiglerul în mãnã. Îl depistase la rãdãcina unui scaiete, la vreo zece metri distanțã de „Bombițã”. Ce plãmîni mai avea și tanti Ralița! Ceva de groaza lumii nu altceva…
	Examinînd mai atent minuscula piesã, a trebuit sã constat cã nu era jiglerul meu. În lipsã de altul, l-am montat și pe-ãsta. Cã altceva tot n-aveam de fãcut. Dar cînd am pornit „Bombița”, am simțit diferența dintre un jigler de Fiat și unul de camion, cum era cel gãsit de nãpîrstoc. Mașina gonea ca vîntul turbat! Dar și consuma! Ca un camion. Vedeam cu ochii cum scãdea indicatorul litrometrului.
	Noroc cã, pe la cinci, am ajuns la motelul „Kilometrul 36”. Unde exista o stație Peco, pentru aprovizionarea „Bombiței”, precum și-un restaurant pentru aprovizionarea noastrã. Cã eram și noi flãmînzi, mai rãu decît niște ogari de vînãtoare (puși la regim de slãbire).
	Dupã ce-am citit lista de bucate și-am comunicat mãtușã-mi și ostrogoților opțiunea mea („fazan la cuptor”), l-am abordat pe simpaticul ospãtar din spatele nostru:
— Meștere, fii drãguț, te rog, și servește-ne cîte o porție de fazan la cuptor!…
— Ne pare rãu, dar astãzi nu mai avem! s-a scuzat personajul.
— Dar e trecut pe „menu” am insistat eu.
— O fi, dar s-a isprãvit!
Atunci, ca sã nu fie cu supãrare, niște pui la cuptor! am lãsat-o eu mai moale.
— N-avem nici pui! Dealtfel e și normal…
— De ce e normal?
— Dacã aveam pui, nu fãceam și fazani din ei? m-a lãmurit zîmbãreț inteligentul ospãtar.
	Pînã la urmã, tot tocmindu-ne, s-a milostivit sã ne serveascã niște supã de țelinã cu pateuri. La plecare, pateurile le-am luat cu noi, sã le avem pe drum, deoarece supa tot nu ne prea plãcuse.
	Cînd dam sã urcãm în mașinã, l-am vãzut pe Babacu ducînd la gurã un pateu. Era încã flãmînd, probabil din pricina supei aceleia leșinãtoare. Iar dupã ce-am pornit motorul, nãpîrstocul a comis un gest neașteptat de urît, zvîrlind pe fereastrã o piatrã cît pumnul. L-am dojenit imediat:
	Cum poți sãvîrși așa ceva? Nu te gîndești cã-i posibil sã spargi capul cuiva?… N-am mai pomenit s-arunce cineva cu pietre dintr-o mașinã!…
— Unchiule Andi, mãi Hombre, a sãrit ca ars, roșu de indignare zgîmboiul de Babacu, de ce mã învinovãțești pe nedrept? Nu era piatrã, zãu, pe cuvîntul meu!…
— Ce vorbești! Dar de ce-a zãngãnit așa pe asfalt? Ce era atunci?…
— Pateul de la restaurant! mi-a rãspuns numaidecît Babacu.
	Și n-am mai zis nimic.
	Pe la șase, dupã-amiaza, cu chiu, cu vai, am ajuns, în sfîrșit, la mine, în Colentina. Unde, dupã ce i-am instalat în apartament pe ostrogoți și pe mãtușa noastrã generalã, m-am retras în birou sã chibzuiesc asupra organizãrii petrecerii de-a doua zi… Cînd trebuia sã-l aniversãm pe cel mai tînãr membru al tribului Jimbla.

	În ziua urmãtoare, dupã un somn reînvigorãtor, eram în bucãtãrie și vîram pateurile în cuptorul aragazului. Iar tanti Ralița mã prelucra:
— Mãi Al, bãiețelule, eu mã duc prin oraș, cu copiii, sã mai cumpãrãm de-ale mîncãrii. Pînã ne-ntoarcem, ai grijã și pregãtește masa festivã, spalã vasele și tacîmurile, pitește lucrurile fragile din casã și trage și tu aspiratorul, sã fie lunã peste tot… E bine?
— E splendid! i-am comunicat eu nu prea convins.
	Pe la oara prînzului, cînd mi s-au înapoiat oaspeții, am luat cu toții o micã gustãricã. Dupã care ei s-au dus la culcare, sã se mai odihneascã nițel în vederea petrecerii de disearã. Iar eu am rãmas, tot în bucãtãrie, sã mã ocup de sandvișuri și toate celelalte preparate ce trebuiau puse pe masã.
	În jur de șase, urmau sã soseascã invitații. Totuși, Biba, bãlãioara mea de nepoțicã, fiindu-i milã de mine, s-a înființat pe la cinci, sã-mi dea o mînã de ajutor. Ceilalți, nimic. Jucau popa-prostu, în frunte cu mãtușã-mea.
— Unde-s pateurile, El Fugitivo? m-a luat la întrebãri Biba. Mi s-a cam fãcut foame și-aș vrea sã gust și eu vreo cîteva…
	Bine cã mi-a adus aminte de ele. Le uitasem în cuptor. Nu se arseserã total, deoarece, din motive necunoscute, cineva stinsese focul. Altminteri, nici n-aș mai fi avut cu ce-mi trata oaspeții.
— Nu-s rele! mi-a spus Biba, zîmbindu-mi galeș, dupã ce înfulecase patru pateuri. Însã am impresia c-ai uitat sã le pui sare.

	La șase fix, oameni punctuali, s-au prezentat și musafirii. Șapte zgîmboi. Din blocul nostru. Trei fetițe și patru bãieți. Mã rog, tot ce putusem gãsi, la mare grabã. Și care fuseserã aduși de pãrinții personali, care-și manifestau bucuria cã scãpau de grija lor, mãcar pentru cîteva ceasuri bune.
	Babacu, sãrbãtoritul, i-a primit solemn și i-a întrebat în gura mare:
— Ia sã vedem ce mi-ați adus?…
	Rușinat de întrebarea pe care-o lansase cu atîta dezinvolturã, am asistat stînjenit la înmînarea cadourilor. Copilașii, între cinci și șapte ani, plus unul din ei care nu depãșea trei și jumãtate, l-au pupat și i-au arãtat darurile. Iar ãla mititelul, Petruț, i-a dat o gãletușã, de fapt propietatea sa personalã, cãratã cu el pentru nu se știe ce eventualitate. Probabil sã ia în ea resturi pentru cãțelușul de casã. Și-asta era posibil.
	Cînd eu și tanti Ralița am vrut sã-i așezãm la masã, nici unul din invitați n-a acceptat locul indicat de noi. Și s-a declanșat un balamuc de zile mari.
	În lipsa mea, plecat în cãmarã s-aduc sticlele de pepsi, au ras toate pateurile. Minimum trei duzini. Mie, bineînțeles, nelãsîdu-mi nici unul. Dupã care au dezlãnțuit atacul asupra platourilor cu sandvișuri. Sub conducerea lui Babacu. Ceilalți doi ostrogoți, Babane și Biba, se distrau ațîțîndu-i sã-mi lichideze preparatele. Numai Petruț s-a repezit la tortul de pe centrul mesei, vîrîndu-și mîinile în el. Pînã la cot. Fetițele au sãrit cu gura. Însã urletele lui Petruț au stîrnit protestele partidei masculine, care a trecut la represalii. Peste un minut, am avut impresia cã nu mai rãmãsese nimic din tort.
	Dupã ce-au lichidat chifteluțele și celelalte sandvișuri, servite la masã de Biba și tanti Ralița, am fost nevoit sã-i duc la baie. Ca sã-i spãl, bãgîndu-i, unul dupã altul, în chiuvetã. Cãci erau plini, peste tot, de ciocolatã, grãsime și fãrîmițe de pîine.
	Apoi Babacu a avut o idee de milioane, dupã mine sinistrã, lansînd invitația:
— Haideți sã ne jucãm de-a hoții și vardiștii!
	Nu știam ce-nseamnã pentru nãpîrstoci aceste noțiuni, însã ce-a urmat a întrecut toate așteptãrile. S-au spart farfurii și pahare, s-au zvîrlit cu resturi de sandvișuri, s-au vãrsat sticle de pepsi. Ca o culme, bãieții doreau sã fie hoți, iar fetițele țineau neapãrat sã fie vardiști. Cu dificultate am izbutit sã astîmpãr ambițiile tuturor. Mãtușã-mea, moartã de obosealã, din pricina tevaturii, s-a așezat rãsuflînd ușuratã pe scaunul din fruntea mesei. Pentru ca, în clipa urmãtoare, sã se ridice urgent, țipînd speriatã:
— Vai mie! M-am așezat pe un copil…
	Din fericire, nu era copil. Ci tortul aniversar. Tot mã mirasem eu cum de dispãruse atît de rapid de pe masã. Babacu îl pitise acolo, ca sã mai salveze din el cîtuși de puțin, barem jumãtatea peste care se lãsase tanti Ralița.
	Cînd am reușit, cu brio, sã mai reduc din dimensiunile dezastrului, cedîndu-i mãtușã-mi o pereche de pantaloni, din dotația mea personalã, Petricã a purces sã zbiere speriat:
— Repede, nene, cã mã doare burtica!
	Era și normal, dupã cît bãgase în el.
	În cele din urmã, cînd m-am întors din baie cu Petruț, pe care, cu greu, și nu numai ajutat de Babane, reușisem sã-l extrag din agregatul de specialitate, însã pentru adulți, am constatat cã-n lipsa mea zgîmboii porniserã sã joace de-a v-ați ascunsele. Babacu se pitise undeva, nu știu unde anume, iar copilașii îl cãutau zadarnic în biroul în care-mi pãstram manuscrisele.
	Pe cînd mã strãduiam sã stãvilesc devastarea mesei mele de lucru, a sunat telefonul. Era nevastã-mea, bulgãroaica de Penke. Vorbea de pe litoral, probabil de la Neptun, curioasã sã afle dacã am pornit în marea expediție. I-am rãspuns liniștitor:
— Totul decurge excelent, n-avem probleme!…
	Și-atunci, tocmai în momentul cînd rosteam cuvintele de mai sus, mi-a fost dat sã aflu unde se ascunsese Babacu. Deoarece, într-un vacarm infernal, pendula familiei, un monstru de cel puțin 1,70 m înãlțime, se rãsturna bubuind din toate tãlãngile, laolaltã cu nepoțelul meu cel drag. Cãzînd peste biata tanti Ralița, care se odihnea dupã pãțania cu tortul. Cu asistența tehnicã a ostrogoților Babane și Biba, și-a celorlalți zgîmboi, abia de-am scos-o pe mãtușã-mea de sub ornic.
	Mai dificil a fost cu eliberarea lui Babacu. Ușa pendulei, din cauza șocului, se înțepenise. Atît de zdravãn, încît nici cu toporișca nu i-am putut desprinde balamalele. Noroc cã tanti Ralița, susținutã de Babane, ambii bine dotați din punct de vedere mecano-tehnic, a propus sã-l scoatem pe nãpîrstoc prin cadran. Adicã mai exact, prin orificiul unde se aflã montat acesta, dupã ce aveam sã-l dãm jos, bineînțeles.
	Cînd nepoțelul meu și-a arãtat capul prin locul unde fusese cadranul, ne-a zîmbit fericit și ne-a strigat:
— Cucu!… Acuma sînt pendulã cu cuc!…

	Pe la nouã și ceva, a trebuit sã telefonez dupã mașinã. La Salvare.
	Musafirii, inclusiv ostrogoții mei, acuzau dureri atroce de stomac. Mai întîi, am crezut cã-i din pricina dulceții consumate în exces, pe care, sub conducerea lui Babacu, o depistaserã în cãmarã. În realitate, nefiind amatori de dulceațã, nici eu, nici Penke, în borcanele respective țineam detergent pentru mașina de spãlat rufe.
	Dupã ce doctorul ne-a asigurat cã nu-i nici un pericol, și cã puștimea va scãpa numaidecît de dureri, dacã va bea niște ceaiuri medicinale, i-am tratat pe toți, musafiri și nemusafiri, cu o fierturã de iarbã de țintaurã. De fapt, altceva nici n-aveam la dispoziție.

	Scãpînd cu bine, nici bãtut și nici linșat de pãrinții indignați ai zgîmboilor, m-am apucat serios de curãțenia casei. Desigur, și tanti Ralița și ostrogoții mã ajutau și ei, cît puteau. Cu toții, exceptînd personalitatea subsemnatului, la fiece mișcare, scoteau pe gurã și pe nas niște baloane de sãpun (respectiv detergent) de-o rarã frumusețe. Prezentînd majoritatea culorilor curcubeului.

	Pe la miezul nopții, pe cînd ne aflam în bucãtãrie, și spãlam, împreunã cu tanti Ralița, vasele și tacîmurile, ultima fazã de punere la punct a locuinței, i-am auzit șopocãind pe ostrogoți. Biba și Babane tot îl întrebau ceva pe Babacu, iar bondocelul se codea sã le rãspundã.
— Ia ascultați, mãi zgîmboi, ce tot tãinuți acolo? i-am chestionat eu curios, temîndu-mã sã nu-i fi apucat iarãși durerea de burticã.
	Dînd din colț în colț, se îndemnau unul pe altul, care sã-mi dezvãluie mai întîi problema ce-i frãmînta. În cele din urmã, luîndu-și inima în dinți, a vorbit Babane, în calitatea sa de cel mai vîrstnic membru al treimii:
— Mãi frate, cred c-am fãcut-o de oaie! Babacu, avînd în vedere cã încã nu-i umblat pe la școli înalte, ca noi, de-o pildã, a cam încurcat socotelile. Ziua lui, pe care-am sãrbãtorit-o atît de frumos astãzi, cade abia peste o lunã. Aici e-aici! Ce-i facem?…
	Cînd am auzit despre ce-i vorba, mi-a cãzut din mînã gãletușa lui Petruț ãl mic, în care prichindelul ascunsese salata de boeuf. Exact peste piciorul mãtușã-mi. Care-a rãcnit intens:
— Aoleu! Mi-ai betegit degetele de la piciorul din dreapta!…
— Sã zici mersi, dragã tanti Ralițo, cã nu mi-a cãzut din mînã altceva mai greu, bunãoarã dulapul de bucãtãrie, ãla cu trei uși! N-ai auzit ce-am pãțit, cã-l aniversarãm degeaba pe Babacu?…
	Bondocelul, fãrã sã mai pregete, mi-a sãrit de gît, m-a îmbrãțișat și m-a sãrutat pe ambii obraji. Surprins de-atîta dragoste, l-am întrebat:
— Ce-i cu tine, mãi zgîmboi?…
— Vreau sã mã ierți, Hombre, cã ți-am fãcut atîta supãrare… Dar nu pune la inimã, cã, peste o lunã, vom fi iar împreunã, și-atunci sã vezi petrecere!… Vom sãrbãtori din nou ziua mea de naștere…
— Bine, Babacule! am aprobat eu. Dar ești sigur cã peste o lunã va fi ziua ta?
— Mai mult ca sigur! a rãspuns bondocul. Adicã vreau sã spun, aproape sigur. Și, dacã nu, care-i problema? o mai aniversãm o datã, peste alte treizeci de zile!… E bine?

6. MUTAREA ÎN CASÃ NOUÃ
	În noaptea aceea, dupã ce-am încheiat cu bine operațiunile de remediere a locuinței, am dormit țeapãn. Adicã, exprimîndu-mã mai clar, m-am culcat sãnãtos, dar m-am trezit țeapãn. Cu țurloaiele și șalele anchilozate. Iar evenimentul s-a produs spre zori, în jur de orele patru dimineața. Cînd iarãși au început sã mã sfîrtece durerile strãvechiului meu reumatism. Despre care, bineînțeles, n-am știut niciodatã cã-l posed într-un asemenea grad. Iar ultima oarã, cînd conversasem cu dînsul, asta se-ntîmplase la Valea cu Urși. Acum, însã, era altfel. Mult mai suportabil. Pentru cei din preajma mea. Deoarece, deși îmi venea sã urlu de chinurile ce mã frãmîntau, n-aveam posibiltatea s-o fac la modul corespunzãtor. Îmi paralizaserã și corzile vocale. Precis din pricina celor douã sticle de pepsi, de la gheațã, pe care le bãusem în sãnãtatea lui Babacu. Acuma, ce-i drept, el era sãnãtos, dar eu nu prea, ci invers.
	Pînã s-au trezit ai casei, tanti Ralița și ostrogoții mei dragi, Biba, Babane și Babacu, am suferit în tãcere.
	Cînd s-au înfãțișat la mine-n dormitor, sã se intereseze de ce nu mã prezint la mica gustare de dimineațã, și-au dat seama cã-i ceva în neregulã cu mine, deoarece n-am fost în stare sã le rãspund la cãldurosul lor „bunã-dimineața”. Dar nici sã le demonstrez cã-s imobil.
	Numai din ochi, la început, le-am dat de înțeles cã-s iarãși pradã unei crize de sciaticã, coxartrozã, reumatism, sau ceva în genul ãsta.
	Tanti Ralița, mobilizînd copiii, s-a întors peste o clipã c-un ceainic și-o canã, și mi-a turnat pe gît vreo doi litri de ceai de mușețel. Atît de fierbinte, încît, din pricina opãriturii, am rãcnit înspãimîntat:
— Ajunge! Nu vedeți cã-mi deteriorați laringele?…
	Tanti Ralița însã, privindu-mã încîntatã, m-a contrazis pe loc:
— Ba dimpotrivã, Al, bãiețelule! Nu vezi cã ți l-am pus în stare de funcționare, din moment ce urli ca o sirenã de locomotivã?… Ce te mai doare?
	Cu glas slãbit, de astã datã, de cînd o auzisem cã fac ca trenul, am mãrturisit atent, cu grijã, astfel încît sã nu-i înspãimînt pe ostrogoți:
— Totul și nimic!
— Nu pricep! a declarat tanti Ralița. Cum adicã? Fii mai explicit…
— Nimic precis și totul în mod sigur. Fiindcã mã dor șalele, labele picioarelor, genunchii, umerii, încheietura mîinilor și coastele coșului pieptului. Restul, mai c-ar merge, dacã n-aș fi la pat…
	Biba, scumpa și bãlãița mea nepoțicã, s-a încumetat sã propunã, temîndu-se totuși sã n-o jigneascã pe mãtușa noastrã generalã:
— Tanti Ralițo, n-ar fi bine sã chemãm iarãși Salvarea, ca rîndul trecut?
— Aș, nu-i cazul! O sã apelãm la doctori, numai dacã n-o sã reușeascã tratamentul meu. De data asta cunoaștem pricina. Marele nostru detectiv, la propriu și la figurat, a rãcit zdravãn din pricina curentului… C-am avut așa ceva, cu prilejul petrecerii de ieri! Și încã de tot felul… Și curent de aer, și curent de opinie!
	Îngrozit de intenția mãtușã-mi de-a mã supune unui tratament personal, am întrebat-o totuși curios:
— Și ce-ai de gînd sã-mi faci, mãi frate?
	Bãtrîna a zîmbit tranchilizant și mi-a declarat arborîndu-și o minã științificã:
	Al, bãiețelule, acuma vom proceda, și noi, întocmai ca ãia de la Salvare, cã vãz cã ți-a plãcut… N-ai avut încredere în oblojelile mele bãtrînești, moștenite din strãbuni, nu-i nimic, trecem la chestii ultracontemporane. Renunțãm la catran, benzinã, trasul mãdularelor și „cãlcarea ursului”, și trecem la injecții. În privința ãstora sã nu-ți fie teamã, c-am fost sorã de caritate în timpul rãzboiului!…
— Care rãzboi? s-a arãtat interesat vlãjganul de Babane. Cel de la ’77, sau ãl din ‘916?
— În toate rãzboaiele, mã nãtãflețule! i-a declarat fãloasa tanti Ralița. Bineînțeles, mã refer la cele pe care le-am apucat. M-aș fi dus voluntarã și la ’77, dacã aș fi fost în viațã pe-atunci. Din pãcate, nu mã nãscusem. Și, ascultã la mine, bernebecule, dacã ai sã-ți mai permiți insolențe la adresa vîrstei mele venerabile, te pocnesc de-ți mut fãlcile din loc. Ca sã te tratez și pe tine de artroze, întocmai ca pe detectivul de unchiu-tãu…

	Peste cîteva minute, mãtușã-mea aducea în odaie o sumedenie de cutii cu fiole, tuburi cu unguienți și seringa pentru adminstrat injecții.
— De unde le-ai adus? o întreb eu mirat.
— Din farmacia casei! Îmi explicã tanti Ralița. Vãz cã bulgãroaica de nevastã-ta este mai deșteaptã decît tine. Are de toate acolo… Am gãsit și Boicil, și Ketazon, și Boicil-unguent, ba chiar și chiar și cîteva fiole de Xilinã… Pînã citesc prospectele, tu pregãtește-te sufletește. Dacã nu te fac bine în doi timpi și trei fiole, sã-mi zici mie cuciu!
	Biba, sãritoare, s-a ocupat de fierberea seringii, mãtușã-mea de citirea prospectelor, iar Bibane și Babacu de baie. Fiindcã, înainte de injecții, tanti Ralița opinase pentru un duș de curãțenie, ca sã mã fereascã de cine știe ce infecție.
	Spre norocul meu, robinetul de apã caldã debita numai apã rece. Așa cã, în disperare de cauzã, m-am spãlat cu spirt. Neavînd în casã din cel medicinal, am folosit niște trãscãu de Tîncãbești (35 grade, în nici un caz Celsius). Bun și ãla, deși miroseam a țuicã precum un cazan de la povarnã. Iar cînd Biba ne-a comunicat cã seringa crãpase la fiert, m-am considerat cel mai fericit om de pe lume. Scãpasem de înțepãturi. Pe puțin vreo șase, dupã cîte fiole tãiase tanti Ralița.
— Nu te teme, Al, bãiețelule, cã tot ți le fac. Dacã nu sub formã injectabilã, mãcar buvabilã. Adicã ai sã-nghiți toate medicamentele ãstea. Cã doar n-o sã le arunc la chiuvetã. Sînt bune și-așa. Haide, dã-mi cana aia cu ceai, sã ți le torn înãuntru. Apoi, te iau la „tras”, cu unguent de Boicil…
	Îngrozit, i-am spus-o verde în fațã:
— Sã știu cã mor anchilozat, dar pe mîinile matale nu mã mai las! Nici de-aș poseda oase din fier forjat sau din oțel inox și tot n-aș avea curajul…
— Bã, Al, bãiețelule, nu te știam de fricos! Chiar în halul ãsta ai ajuns, și tocmai tu, ditamai detectivul? Nu-i uman ce se-ntîmplã! Mã rog, nu vrei sã te masez cu alifia asta miraculoasã, atunci am sã ți-o ung pe-o felie de pîine! E bine așa?…
— Oarecum! Dar sã-mi pui deasupra și-o bucãțicã groasã de șuncã… Și sã-mi înfierbinți nițel și ceaiul, cã s-a cam rãcit. Și sã-mi torni și cîteva picãturi de rom…
	Zis și fãcut. Cînd s-a înapoiat tanti Ralița de la bucãtãrie, cu ceaiul în care aditivase Boicil (fiole) și Ketazon (așijderea), și trei felii de pîine, pe care așternuse un start gros de unguent, plus cîte o bucatã de șuncã, și tocmai mã pregãteam sã înfulec sandvișurile, fiind bîntuit de-o foame cumplitã, s-a auzit soneria de la ușã. Mirat cã funcționeazã, știind-o defectã, am alertat-o pe Biba:
— Ia vezi, draga mea, cine ne deranjeazã?
	În clipa urmãtoare am aflat totul. Pentru cã bãlãioara îl introducea în odaie pe bunul meu prieten, Guguțã, medic specialist, director de spital în provincie. Alb la fațã ca varul, clãtinîndu-se pe picioare, abia se mai mișca. Impresionat de apariția sa în aceastã posturã, de accidentat grav, l-am întrebat speriat:
— Ce-i cu tine, mãi Guguțã, ce-ai pãțit?…
— M-am curentat la soneria ta. Am vrut sã-i leg firele, cã tot atîrnau, și m-am pomenit trîntit la pãmînt…
— Mai bine bãteai la ușã, l-a dojenit mãtușã-mea, cea care defectase soneria, și se știa cu musca pe cãciulã.
— Uite, coanã Ralițo, cã nu mi-a dat prin cap!
— Pãi vezi! a conchis dînsa. Unde nu-i cap, vai de picioare. Proverb popular, îndelung verificat, eu ți-o spun. Din experiențã personalã…
	Guguțã a tãcut mîlc, înghițind în sec, apoi, dupã ce-a privit la sandvișurile ce mã așteptau și la ceaiul aburind, m-a întrebat:
— Dar cu tine ce-i, servești breakfastul la pat, ca un pașã?
— Vai de capul meu! Halal de-așa pașã, care bea ceai cu Boicil și Ketazon, și mãnîncã pîine unsã cu unguent antireumatismal…
— Pãi cine ți-a recomandat prostia asta? s-a mirat prietenul meu.
— Tanti Ralița! am fost nevoit sã spun adevãrul.
	Guguțã a zîmbit pe sub mustața pe care n-o poseda și-a declarat misterios:
— Așa cap, așa picioare! Proverb popular și-ãsta…
— Bine, dar eu sufãr de șale! am intervenit eu.
— La altceva mã refeream… m-a informat Guguțã.
— Dacã nu-i vorba de mine, atunci e bine!
— Ba nu-i bine deloc! a sãrit ca arsã tanti Ralița. Dacã n-ai sã bei medicațurile, vei zace la pat.
— N-o sã zacã! a contrazis-o Guguțã. Dacã o sã-nghitã trei aspirine, disearã-i pe picioarele lui. Sînt medic și știu ce spun!
— Lãsați matale, dom’le Guguțã, ia replicat mãtușã-mea, dumneata ești medic de ficați, poate și alte mãruntaie, iar nu de renume… Eu, care-am fost și sorã de caritate, zic sã bea numaidecît ce i-am preparat. Pe rãspunderea mea.
— Iar eu, tot pe rãspunderea mea, s-a bãțoșat Guguțã, zic sã nu le bea, ci sã ia doar aspirine.
	Atunci am intervenit și eu, sîcîit de neînțelegerea dintre cei doi:
— Știți ce mi-ar pofti inimioara? Niște ochiuri cu costițã afumatã. N-am nevoie de nici un leac. Mi-e foame! Înțelegeți? Asta înseamnã cã mã simt bine și cã sînt pe cale de înzdrãvenire. De cînd vã tot ciondãniți mi-a trecut orice durere. Cu excepția capului, pe care l-ați umflat cu bodogãnelile voastre. Biba, ocupã-te de unchiu-tãu, și fã-i ochiurile de care-am pomenit… Babane, adu-le mãtușii noastre generale și prietenului meu tablele, sã se distreze nițel, pînã-mi prind și eu suflețelul. Poate s-or înțelege mai bine la o partidã de table, decît în materie de tratamente…
	Pe searã, dupã ce Guguțã și tanti Ralița ajunseserã sã se certe la cuțite, acuzîndu-se reciproc cã habar n-au de jocul acesta de inteligențã, dupã ce pierduserã și-un zar, pe care în zadar l-au cãutat peste tot, iar doctorul plecase înfuriat la culme, i-am propus mãtușã-mi:
— Draga mea, hai sã ne destindem nițel! Dã drumu’ la televizor…
— Pãi nu mîncãm de searã?
— Ba da! Excelenta idee… Mergeți cu toții la bucãtãrie, cã vin și eu sã servesc un ceai de întremare. Și mai prãjiți-mi niște ouã, dar de data asta cu brînzã… Cred c-o sã prindem telecinemateca pînã gãtãm cu cina!

	N-am mai prins-o. Cînd se anunța filmul, mãtușã-mi nu i-a plãcut contrastul. Dupã ce-a învîrtit butonul respectiv, pînã l-a scos din lãcaș, contrastul a dispãrut total. Atunci și-a adus o șurubelnițã (de la Tarabant) și-un patent, și s-a apucat sã repare televizorul. De una singurã, refuzînd asistența lui Babane, care mai pricepea cîte ceva în probleme de electronicã. Dupã vreo jumãtate de ceas, în care timp îi urmãrisem înfrigurați manevrele, ne-a declarat bucuroasã:
— E gata! O sã meargã ca din praștie…
	Cînd a vîrît ștecherul în prizã, s-a auzit o pocniturã infernalã, s-a vãzut o pîlpîialã ciudatã, acolo unde se afla ecranul, și televizorul n-a mai mers. Deloc. Nici ca din praștie, dar nici normal. Ci, din ce în ce mai intens, a purces sã emane un fum alburiu, mirosind a izolații arse. Tot tanti Ralița l-a salvat de la autodistrugere, scoțînd rapid ștecherul din prizã. Cu prizã cu tot. Prilej de-a stinge lumina din apartament. Sãriserã toate siguranțele de la tablou. Încîntatã, fãrã sã cunoascã însã motivul, mãtușã-mea a exclamat:
— Bravo mie, sînt mãreațã! Dacã nu eram eu, lua foc tot blocul… Ce instalație ai tu în casã, Al, bãiețelule?… Neapãrat trebuie sã mã ocup de ea!
	Fãrã sã-i mai dau vreo atenție, am luat imediat cana cu apã, de pe bufet, și-am turnat-o peste televizor. Sã sting releele ce încã mai fumegau. Pe întuneric, n-am c-am nimerit unde trebuie, iar apa s-a scurs pe lîngã aparat. Mai bine! C-alminteri, cine știe, mai crãpa și sticla încinsã a tubului catodic.
	Între timp, diligent cum este, Babane s-a repezit la tablou, și-a sãltat la loc siguranțele automate. Și s-a fãcut luminã.

	Rãmași orfani de televizor, ostrogoții m-au rugat sã le povestesc ceva, ca sã nu se plictiseascã. Mãgulit de cerere, îi întreb ce anume i-ar interesa.
— Hombre, știi ce-aș vrea sã-mi povestești? mã chestioneazã Babacu, cel mai mãrunt și bondoc membru al tribului Jimbla.
— Sigur cã nu! Ia spune-mi…
— Fiindcã tot nu merge hodoroaga asta de televizor, aș zice cã n-ar fi rãu dacã ne-ai spune ultimele zece episoade din serialul Linia maritimã Onedin. Însã pe-ndelete, fãrã sã sari peste unul din ele!…
	Nici n-apuc sã-l informez cã nu le-am vãzut la rînd, cã Biba își exprimã și ea preferințele, alintîndu-se:
— Dragã El Fugitivo, mie mi-ar place sã-mi povestești, așa cum numai tãlicã știi s-o faci, serialul ãla cu Om bogat, om sãrac. Însã îl vreau tot…
— Iar dupã aia, sã ne operezi și-un rezumat la Omul din Atlantis, cã-i atît de aiurit și de neînțeles, încît nu se meritã sã ni-l redai pe de-a-ntregul! intervine și Babane, cel mai puțin pretențios.
	Fãcîndu-mi o socotealã rapidã, ajung la concluzia cã-n noaptea aceea nu ne mai rãmînea nici o orã pentru somn. Asta, în cazul în care m-apucam sã iau de bune cererile ostrogoților. Noroc cã mã salveazã tanti Ralița. Tot dînsa sãraca. Fãcîndu-i-se milã de mine, avanseazã o propunere mult mai umanã:
— Mãi nepoate, ce-ar fi sã le spui ostrogoților noștri dragi, mici și nãzdrãvani, ce-ai pãțit cu instalarea ta în casã nouã? Nu-i o idee? Sã afle și ei ce-i bine și ce-i rãu în asemenea situații!…
— Întradevãr, ai dreptate! Dintr-un anumit punct de vedere, mi se pare c-am trecut prin momente mai spectaculare decît am vãzut în Linia maritimã și-n Om bogat, om sãrac. Mã rog, atunci am sã vã povestesc serialul meu, pe care am sã-l întitulez, pentru voi anume, Om trãi, om vedea, sau, într-o altã versiune, absolut antieducativã, Dacã ești om cu mine, sînt și eu om cu tine!…
	Și le-am relatat totul. Ce-mi fusese dat sã pãțesc, din clipa de cînd trebuise sã mã mut de pe Calea Moșilor, zonã intratã în sistematizare, în Șoseaua Colentina, lîngã lac.
— De fapt, acțiunea de modernizare a Cãii Moșilor, dupã mine, era extrem de necesarã și binevenitã, mult mai așteptatã de locuitorii acestei aglomerații de case bãtrîne, dãrãpãnate și hodorogite. Oamenii de la Spațiul Locativ, care se ocupau de instalarea noastrã în noile locuințe, s-au purtat mai mult decît omenește cu mine. Probabil, așa-mi închipui eu, a ținut seamã de faptul cã-s scriitor și cã-mi este necesar un apartament la care sã am acces mai lesne, fãrã sã urc zece etaje. Cã lifturile, nu-s nici ele perfecte, se mai defecteazã uneori…
— Ne-a spus și tanti Ralița, cum stã chestia cu liftul! mã anunțã Babane.
— Ce sã-i faci, blocul e nou și mai dureazã pînã se rodeazã agregatul. La blocurile vechi, situația-i și mai cotoioasã…
— Cum adicã, umblã cotoii prin ele? se mirã Babacu.
	Dîndu-mi seama cã, bineînțeles, fãrã nici o intenție, utilizasem un termen de circulație mai nouã, oarecum contraindicat, am încercat sã-i explic bondocului cum trebuie tradus, și i-am declarat pedagogic:
— Cuvîntul folosit de mine vrea sã spunã cã lucrurile-s cam încurcate, de fapt, nici nu știu de unde l-am învãțat, însã cred cã nu-i bine sã apelãm la el, atîta timp cît existã altele, mult mai adecvate… Deci, sper c-ai înțeles despre ce-i vorba!
— Ba deloc! a mormãit nesatifãcut Babacu. Dar nu mai conteazã, mai bine povestește-ne mai departe cum a fost cu casa…
	M-am supus dorinței prichindelului și-am relatat în continuare:
— Fericit, de la Spațiul locativ m-am prezentat la administratorul blocului, un individ extrem de simpatic și afabil, care mi-a încredințat cheile noului meu apartament, atrãgîndu-mi atenția: „Nu vã bazați numai pe ele! Mai montați vreo cîteva yale la ușã. În modul acesta, existã șansa sã nu vã disparã chiuveta din bucãtãrie sau cada din baie… Nu de-altceva, însã blocul abia a fost dat în folosințã, și umblã prin el tot soiul de nechemați. Cînd vã veți muta cu toții, iar apartamentele vor fi ocupate, și veți constitui și comitetul asociației de locatari, atunci nu vor mai fi probleme”. Așa am și procedat. Mi-am cumpãrat o yalã cu siguranțã, specialã, am luat-o în buzunar și-am plecat sã-mi vizitez noua locuințã…
— Și n-ai fost impresionat? s-a interesat Biba, zîmbindu-mi înduioșatã.
— N-am cuvinte sã-ți mãrturisesc cît de mișcat, i-am declarat, la fel de înduioșat. Mai întîi, pentru cã abia am izbutit sã identific scara. Nu numai cã încã nu fusese numerotatã, dar erau vreo șase, din care trei avînd intrarea prin fațã, din șosea, iar celelalte trei prin curtea din dos. Ajutat de-un viitor vecin, am ajuns și-n apartamentul meu. Cînd am deschis ușa, mai cã mi-a venit sã strig de bucurie. Camerele erau luminoase, cu fața spre soare, mai mari decît vãzusem la alte blocuri, în special bucãtãria și baia. Ulterior, cînd am constatat cã ferestrele erau strîmbe, iar ușile, așijderea, cã pereții prezentau gãuri, cît sã bagi pumnul în ele, cã robinetele instalației de apã, doar unele din ele, funcționau numai acționate cu patentul sau o cheie franțuzeascã, mi s-a mai redus din entuziasm și mi-am zis…
— Știu ce-ai zis! mã întrerupe Babane. Cã hoții ți-au și cãlcat apartamentul…
— Ba deloc, fiindcã nu lipseau nici cada, nici chiuvetele și nici altceva…
— Și-atunci, cine-ți gãurise pereții, și cine-ți strîmbase ferestrele și ușile, mãi fratele meu? mã ia la întrebãri vlãjganul de Babane.
— Nimeni!
— Nu se poate! au exclamat într-un glas tustrei ostrogoții.
— Ba se poate! Echipele care finisaserã apartamentul, ca și întreg blocul, dealtfel, ele lãsaserã lucrãrile în halul acesta… Pe scurt, munciserã în stilul „rasol”! Înțelegeți?
— Cum adicã? mã întreabã Biba. Gãtiserã la bucãtãrie, puseserã la fiert vreun rasol și uitaserã de ferestre, uși și gãuri?…
— Nu! Dãduserã rasol, asta am vrut sã spun… De mîncat, mîncau pe la restaurantele de lîngã Bucur-Obor. Indignat, m-am dus val-vîrtej la șeful șantierului, și l-am luat la rost. Supãrat de festa pe care i-o jucaserã meșterii, a convocat imediat vinovații, la dînsul în baracã, și mi i-a predat, spunîndu-mi: „Meștere, ãști-s! Burloi, șeful zidarilor, Cîțã, șeful zugravilor, Mutulicã, tîmplarul și Pãtrunjel, șeful electrician… Luați-i cu matale, și-arãtați-le isprava pe care au fãcut-o. Dacã vã-nțelegeți, n-am nimic împotrivã sã vã execute toate remedierile necesare”. Fiind un om înțelegãtor de felul meu, ba și dotat cu simțul umorului, le-am zîmbit și le-am cerut sã punã totul la punct. Mi-au zîmbit și dînșii, într-un mod inexplicabil, iar peste trei zile totul arãta altfel. Așa cum ar fi trebuit s-arate de la bun început. Bineînțeles, avînd-o lîngã mine și pe tanti Ralița, care m-a asistat și i-a ținut mereu sub supravegherea dînsei, au lucrat ca niște zmei. Dar ce zmei! Chiar îmi deveniserã dragi, cînd terminaserã, și i-am și felicitat, declarîndu-le încîntat: „Meșterilor, sînteți mãreți! Adevãrați lei-paralei. Bravo vouã!” Iar Burloi, zidarul șef, mi-a replicat emoționat: „Îmi place cum vorbiți… Ca la carte. Se vede cît colo cã-mi sînteți scriitor. Mai ales cînd știți sã pomeniți de lei, luînd-o pe dupã leuștean, ca sã nu se simtã omul stînjenit. Însã eu unu’ nu mã jenez… Unde-s leii?”
	Tanti Ralița, care întretimp tãcuse și doar ascultase, și care cunoștea îndeaproape desfãșurarea evenimentelor, a izbucnit într-un hohot de rîs fantastic. Surprinși de comportamentul mãtușii noastre generale, ostrogoții au întrebat-o mirați:
— Ce-i de rîs, tanti Ralițo?
— D-apãi cum sã nu rîd? M-a pufnit rîsul, cînd mi-am amintit de întîmplarea cu pricina. Cãci i-am spus atunci lui Burloi: „Vrei leii? Dacã da, haidem cu toții la grãdina zoologicã!”. Fericit, meșterul mi-a zîmbit și iar m-a întrebat, sã se convingã de ceea ce auzise: „Chiar la zoologicã? La restaurantul de lîngã intrare?” „Exact!”  i-am afirmat eu. „Pãi atunci, coanã mare, mai întîi fac eu cinste la crîșmã, și dupã aia îmi arãți leii matale!”. Ne-am dus la restaurantul în cauzã cu ambele noastre mașini, cã eram și mulți. Burloi a comandat fripturici și murãturi, iar apoi, cînd se ghiftuiserã de cît bãgaserã în ei și dãdeau s-adoarmã, i-am cãrat la parcul zoologic și i-am încuiat în cușca leilor. N-aveau de unde sã știe cã leii erau la spital, și cã locul lor era, deocamdatã, liber. „Unde-s leuții, coanã mare?” rãcnea înspãimîntat Burloi, vãzînd cã-l pãrãsesc, împreunã cu unchiul vostru, acilea de fațã. „Puținticã rãbdare, fraților-cumnaților, acușica trebuie sã vinã și ei, cã se-apropie ora de prînz… Și se hrãnesc numai cu carne macrã, așa cum e-a lu’ tãlicã și-a șmecherilor dumitale!”…
— Interesant, foarte interesant! a murmurat cãzut pe gînduri Babacu. Cîți lei or fi poftit gãinarii?…
— N-am aflat! l-am informat eu. A doua zi, cînd i-am cãutat pe șantier, mi s-a spus cã-și ceruserã transferul… La Zimnicea!…

7. LOCUL CEL DE TAINÃ
	Chiar în clipa cînd încheiasem relatarea mutãrii mele în casã nouã, dar chiar în aceeași clipã, ca și cînd destinul ar fi vrut sã ne anunțe vreo veste deosebitã, a purces sã sune soneria.
— Cine o mai fi, și încã la ora asta! s-a întrebat tanti Ralița.
— Dar nici nu-i tîrziu, și-a dat cu pãrerea Biba, abia dacã-i nouã și ceva mãrumțiș!…
— Și-apoi, a intervenit și tehnicianul de Babane, unul din cei mai în materie dintre membrii tribului Jimbla, fiind „campion” pe județ la fizico-matematici, soneria de la intrare nici n-are cum sã sune. Nu numai cã-i defectatã, datoritã contribuției mãtușii noastre generale, aici de fațã, dar a mai încercat s-o repare și doctorul ãla, prietenul matale… Care ați vãzut ce-a pãțit și cum s-a curentat!… Sã nu fie telefonul?
	Am intervenit la timp, pentru a le lãmuri situația:
— Oameni buni, telefonul nu mai funcționeazã de cînd am plecat dupã voi, cu tanti Ralița, deoarece, fãcînd nițicã ordine prin casã, îl plasasem pe-un tamburet, iar apoi, uitînd de el, m-am așezat lejer pe agregat, de-a rãmas numai microfonul receptorului, restul transformîndu-se în cioburi de plastic… Deci, nu-i telefonul! Altceva sunã… Dar ce anume?…
	Soluția a dat-o, extrem de rapid, istețul de Babacu. Ce mai tura-vura, bondãcelului îi bubuie mintea. Cã de-aia mi-e nepot! Privindu-ne încîntat, ne-a întrebat în gura mare:
— Nu cumva este prin casã vreun ceas deșteptãtor?…
	Atunci mi-am adus aminte de „Roskopf-Patent”-ul, și încã C.F.R., pe care mi-l fãcuse cadou tanti Marița, soția lui nea Apostol, o mãtușã îndepãrtatã de-a mea. De fapt, nu mersese niciodatã. Nici ca ornic, și nici ca deșteptãtor. Altminteri, nu mi l-ar mai fi dãruit.
	Întrucît Babacu aștepta un rãspuns, am fost nevoit sã-i spun adevãrul:
— Existã și-așa ceva! Dar nu-mi vine sã cred c-a pornit sã funcționeze, așa din senin…
— Unde-i deșteptãtorul? a insistat bondocelul, susținut din ochi de ceilalți ostrogoți.
	Nenorocirea era cã nu mai țineam minte unde-l ascunsesem.

	Soneria încetase de mult sã sune. Însã noi cãutam de peste un sfert de ceas „Roskopf-Patent”-ul. În cele din urmã, urcîndu-se pe-un scaun, l-a gãsit tanti Ralița. Pe șifonierul din stînga. Sub un teanc de reviste. Cînd l-a luat în mînã sã ni-l prezinte, triumfãtoare, deșteptãtorul a-nceput iarãși sã sune, anemic și slab, dîndu-și sufletul în mîna mãtușã-mi. Speriatã de pornirea neașteptatã a ornicului, tanti Ralița a uitat cã-i cocoțatã pe un scaun și-a sãrit într-o parte. Adicã în gol. Cãzînd peste mine, care eram… plin, fãcîndu-mã extraplat. Ca un ceas de mînã elvețian.
	Pînã au ridicat-o ostrogoții, pînã mi-au acordat primul ajutor, a mai trecut o jumãtate de orã. Însã enigma deșteptãtorului-relicvã nu le dãdea pace zgîmboilor.
— Care-i taina „Roskopf”-ului, mãi fratele meu? m-a iscodit Babane. Dacã-i stricat, și n-a mai mers atîta amar de vreme, cum de-a pornit sã sune, așa, fãrã motiv?…
— Nu cred cã-i vreun mister la mijloc… Se mai întîmplã, uneori, ca agregatele ãstea strãvechi sã funcționeze din senin. Așa cum se întîmpla și cu pendula lui Tatapetre, bunicu-meu, care bãtea de douãsprezece, cînd ti-era lumea mai dragã, indiferent de ora realã… Fiindcã veni vorba de tainã, am sã vã spun chestia cu „locul cel de tainã”, aflat chiar lîngã noi, acum cîtva timp, și care ne-a dat multã bãtaie de cap… Ce ziceți, vã intereseazã?
— D-apãi cum sã nu? a strigat entuziasmat Babacu. Vãd cã aici, la tãlicã, unchiule Andi, au loc numai pãțanii neobișnuite… Ia spune-ne și nouã care-i misterul?… Dar așa, cum numai matale te pricepi sã povestești, pe-ndelete și la amãnunt!
— De povestit v-aș povesti, însã mi-i teamã sã nu dureze prea mult și sã zãbovim peste mãsurã la taclale…
	Biba, uitîndu-se la ceasul deșteptãtor, mi-a mãrturisit cu totul aiuritor:
— Nici nu-i tîrziu, El Fugitivo! „Roskopf”-ul n-aratã decît zece… O fi el stricat, dar dacã a sunat, înseamnã cã-i încã bun, și ne putem bizui pe el.
	Dîndu-mi seama cã nu-i rost sã scap, am purces sã le spun povestea „locului de tainã” din șoseaua Colentina. Și-am demarat:
— La vreo douã, eventual trei sãptãmîni, dupã ce ne-am instalat în noul bloc, eu cu tanti Penke, nevastã-mea și, în același timp, mãtușa voastrã, a plecat și grupul de șantiere care-l construise și-l finisase. Bineînțeles, curãțind terenul ca-n palmã. Dealtminteri, era și datoria lor. Mai apoi, dupã vreo cîteva zile, s-au prezentat și echipele speciale de finisaj exterior, care ne-au asfaltat cãile de acces. Iar în spatele blocurilor, adicã în curtea interioarã a acestora, au amenajat și-un spațiu larg, turnînd beton pe-o suprafațã uriașã, anume pentru parcarea autoturismelor propietate personalã…
— Bunã idee! a exclamat Babane. Altminteri, ce te-ai fi fãcut cu „Bombița” matale?…
— Întradevãr, cam așa ar fi trebuit sã fie! Din pãcate, la început nu m-am folosit prea mult de parcajul nostru. La cîteva zile, dupã ce apucase sã se întãreascã betonul turnat, a apãrut o altã echipã, bine închegatã, din vreo șase inși, care a purces sã-l spargã taman în dreptul scãrii noastre. Mai întîi cu pickhamerul, iar apoi cu cazmalele și tîrnãcoapele.
— Ce fãceau acolo? s-a interesat Biba.
— Pãi asta i-am întrebat și eu, cînd m-am adresat șefului de echipã: „Ce-nvîrtiți pe-aici, oameni buni?” Iar el m-a lãmurit pe loc: „Dar ce, matale ai orbul gãinilor, nu vezi? Sãpãm sãpãturi!” Nițel enervat, i-am cerut imediat un supliment de informații: „Ce fel de sãpãturi?” Și șeful mi-a mãrturisit: „Speciale. De fapt, nici noi nu știm precis. Dar vine inginerul, și-o sã gãseascã el locul…”
— Ce fel de loc cautã? s-a arãtat interesat Babacu, fiind cel mai devotat ascultãtor al meu.
— Locul cel de tainã! Așa mi-a șoptit cu glas înfundat șeful de echipã, privind în jur, ca și cum s-ar fi temut sã nu-l audã cineva cã-mi divulgã secretul operației lor.
— Și care era ãla? îl aud pe Babane, extrem de insistent.
— Asta nu mi-a mai precizat! Era și normal, din moment ce nici el nu cunoștea taina… A doua zi, groapa la care lucra echipa cãpãtase dimensiuni impresionante. Iar pãmîntul extras, depozitat chiar lîngã „Bombița” mea, formase un deal de tip „colinar”, de înãlțimea unui etaj. Dupã ce mi-am scos mașina, apelînd la ajutorul unui excavator sosit în sprijinul echipei de sãpãtori, am pornit în cãutarea inginerului. L-am gãsit în vagonul tehnic, unde își instalase biroul, și unde se aflau adãpostite sculele. Acesta – vagonul, nu inginerul – tocmai fusese tractat lîngã groapã de-un camion de 15 tone. Enervat și tensionat, inexplicabil, din punctul meu de vedere, n-a binevoit sã-mi furnizeze explicațiile solicitate. Ba chiar m-a poftit politicos sã-l scutesc de prezența personalitãții mele…
— Și-ai plecat? s-a arãtat miratã Biba, care se aștepta la mai mult curaj din partea mea.
— Desigur! Cum era inginerul, cu nervii puși pe moațe, putea sã mã zvîrle afarã din vagonul tehnic. Abia spre searã m-am dumirit. Peste drum de noi, adicã peste apa lacului, se gãsea mînãstirea Plumbuita, un monument istoric, din cele mai strãvechi, pare-se de pe vremea lui Matei Basarab. Iar localnicii povesteau cã, între mînãstire și terenul nostru, pe sub lac, existase cîndva, demult, un tunel subteran, sau niște catacombe, în care se adãposteau comorile mînãstirii atunci cînd nãvãleau barbarii: avarii, tãtarii, gepizii, și alte neamuri cotropitoare. Asta era, deci. Se efectuau sãpãturi arheologice secrete!…
— Și asta cine ți-a mai spus-o?
	Babane, cu ochii cît niște cepe, probabil din pricina emoției, îmi aștepta rãspunsul cu sufletul la gurã. Și i l-am dat pe loc:
— Nimeni! nu era deducția mea… Doar mã știți cît sînt de detectiv!
— Formidabil! Și, mai departe, ce-a fost dupã aceea? a stãruit vlãjganul.
— Nenorocirea de pe lume! Spre sfîrșitul sãptãmînii, locatarii de pe scara noastrã utilizau numai fundul gropanului…
— Participau și ei la descoperirea comorii? m-a întrebat Babacu.
— Nu! Ci ca sã iasã din bloc. Altminteri, drept sã spun, nici n-ar mai fi avut cum. Bineînțeles, numai cine se simțea în putere. Deoarece nu era chiar atît de lesne sã cobori în ditamai groapa, iar apoi sã urci pe celãlalt versant. Așa cã, bãtrînii și femeile rãmîneau în casã, așteptînd sã fie aprovizionați de restul familiei, tineri și bãrbați de performanțã. Eu, fiind la etajul al doilea și-avînd balconul spre stradã, eram mai avantajat…
— Cum adicã? s-a arãtat nedumeritã Biba.
— Foarte simplu… Fiind în posesia unei oarecare experiențe, de cînd cu instalarea telefonului, puteam coborî direct în șoseaua Colentinei…
— Cu telefonul? a întrebat cãposul de Babacu. Nu se poate!
— Sigur cã nu! Cã nu era sã cobor, alunecînd pe conductorul firului aerian… Foloseam, în schimb, funia de rufe. Totdeauna aplaudat de spectatorii ce se adunau pe trotuar. Aplauzele deveneau frenetice, atunci cînd reușeam sã cobor. Cînd nu-mi reușea figura, o aplaudau pe nevastã-mea, care mã trãgea la loc, utilizînd un scripete-macara…
— Cred și eu! s-a exprimat ironicã tanti Ralița. La greutatea ta, nici nu era posibil altfel.
— Ba da, era! Cãci, în ziua cînd s-a rupt macaraua pe care o improvizasem, bulgãroaica de Penke a fost ajutatã copios de întreaga populație a blocului.
— Și cît timp ai fãcut pe cascadorul, unchiule Andi? își manifestã curiozitatea Babane, zgîrmat de neastîmpãratul sãu spirit tehnico-științific.
— Din fericire, doar vreo sãptãmînã! Pînã în ziua cînd am cãzut de la etajul al doilea, de la balconul nostru, în cel al vecinului de sub mine. Cu macara cu tot. Însã macaraua, mã rog, dispozitiv complex și din fier greu, a rupt balustrada și m-a zvîrlit peste bord. El a rãmas agãțat de grilaj. Eu, nu. Bine cã mã-ncurcasem în odgonul de pe tambur, și-am aterizat în bune condițiuni. Scrîtindu-mi doar nițel unul din picioare, parcã stîngul.
	Din pãcate, am fost nevoit sã stau pe-afarã, neavînd cum intra în casã, din motive de insuficientã pregãtire fizicã. Pe scurt, nu mã încumetam, mai defel, sã utilizez gropanul mai sus amintit.
	Spre searã, însã, dupã ce toatã ziua colindasem prin fața blocului, așteptînd vești noi din partea echipei de sãpãturi, am auzit uralele entuziaste ale vajnicilor arheologi.
	Echipele reunite, în frunte cu inginerul, care ieșise în pragul vagonului tehnic, strigau incontinent. Atunci, curios din fire, m-am apropiat de grupul sãpãtorilor. Și l-am vãzut pe conductorul lor (inginerul acela antipatic) ținînd o hartã în mînã, probabil vreun document medieval, de pe vremea lui Pazvante-chiorul, și lãcrimînd intensiv, ca o cișmea. Emoționat, rãcnea cãtre colaboratorii sãi: „Fraților, bãieții mei, ãsta este! L-am gãsit!…”
— Cum adicã „l-am”? mã iscodește Biba. Nu era vorba de-o comoarã, și-atunci ar fi trebuit sã facã un acord gramatical corect, și sã spunã „am gãsit-o”?…
— Ba dimpotrivã, în pofida șocului psihic de care era cuprins, inginerul se exprimase corect. Avînd în vedere cã, apropiindu-mã prea mult de marginea gropii, iar taluzul se prãbușise sub greutatea personalitãții mele, și ajunsesem extrem de urgent la fundul vãgãunii, mi- s-a oferit rarisimul prilej sã „vizionez în direct” senzaționala descoperire.
— Și ce era? mã-ntreabã, într-un glas, ostrogoții.
— Ținînd seama de faptul cã lunecasem pe povîrnișul gropanului în stil „de-a bușilea” și nimerisem la cel mai inferior nivel al excavației, adicã pe fundul ei, mã aflam nas în nas cu „descoperirea”. La maximum zece centimetri de ea. Dacã nu mã opream cu pieptul într-un tîrnãcop ce se gãsea înfipt în clisa lutului, aveam toate șansele s-o iau și-n brațe. Pentru cã „obiectivul arheologic” arãta ca un soi de furtun, eventual ca o trompã de elefant antediluvian, trasã la laminor și încolãcitã în vreo cinci sau șase spire. Nepricepînd despre ce-i vorba, l-am chestionat pe cel mai apropiat membru al echipei de sãpãtori: „Ce reprezintã caltaboșul ãsta gros și prelung?”
— Și ți-a dezvãluit misterul, fãrã sã mai cearã aprobarea șefilor? se mirã Babane.
— Din moment ce nu mai existau motive de pãstrare a secretului sãpãturilor, omul mi-a rãspuns destul de amabil, ajutîndu-mã sã mã ridic de jos, apelînd chiar la tîrnãcop, prilej cu care i-am rupt coada…
— Pãi cum sã nu, cu ocalele tale? Era normal sã se-ntîmple și una ca asta! și-a dat cu presupusul mãtușã-mea, vrînd iarãși sã mã ia peste picior.
	Nu m-am lãsat însã cãlcat în picioare și i-am rãspuns demn:
— Dragã tanti Ralițo, nici de data asta n-ai dreptate! Tîrnãcopul era defect din fabricație, mai exact spus, coada uneltei suferea de umezealã, motiv pentru care putrezise nițel! Asta e!
— Stai nițel, unchiule Andi, c-ai uitat sã ne spui ce ți-a zis omul acela! mã atenționeazã Biba.
— Ah! Da! Așa e! Sãpãtorul mi-a rãspuns textual: „E cablul pentru branșarea la tensiune a blocului învecinat. Electricienii au scãpat din vedere sã marcheze locul unde se afla, și s-a mai turnat și beton peste el!”
	Uimiți și indignați de neglijența echipelor însãrcinate cu relațiile electrice, ostrogoții mã iau la rost:
— Și matale, unchiule Andi, care ești un om serios și priceput la încurcãturi dintr-astea, matale ce-ai fãcut? Ai luat vreo mãsurã de îndreptare a lucrurilor?…
	Oarecum stînjenit, am ezitat sã le rãspund copiilor. Totuși, ca sã nu-i învãț rãu, sã se fereascã de rãspundere, le-am mãrturisit adevãrul, așa cum a fost el gol-goluț:
— Mãi nãpîrstocilor, am fãcut eu ceva-ceva, dar nu suficient… Pînã sã se prezinte echipa de „astupãtori”, care sã acopere la loc vãgãuna, l-am somat pe inginer sã organizeze o trecãtoare pentru locatarii scãrii noastre. Și i-am dat chiar eu ideea tehnicã…
— Tehnicã? s-a mirat Babane.
— Exact! I-am sugerat sã întindã douã scînduri țepene, peste hãu, care sã reziste la orice greutate. Inimã de mamã, și bucuros de reușita echipei sale, mi-a acceptat pe loc propunerea. Din pãcate, eu fiind de „gabarit depãșit”, nu m-am încumetat sã intru în bloc trecînd peste ele. Nu știu de ce, dar aveam mereu impresia cã nu țin mai mult de optzeci de kile. Așa cã, liniștit c-am fãcut ceva pentru colectivul nostru de locatari, am luat-o pe nevastã-mea și ne-am mutat temporar, la Tîncãbești… Unde am stat vreo douã luni, pînã s-au terminat lucrãrile. Dacã nu s-ar fi stricat macaraua, aș fi rãmas pe loc, și-aș fi folosit în continuare balconul și funia…
	Deși mã așteptam ca ostrogoții sã fie dezamãgiți de mãsurile întreprinse de personalitatea subsemnatului, am avut ocazia sã asist la o autenticã manifestare de entuziasm. Babacu m-a îmbrãțișat și m-a sãrutat pe ambii obraji, felicitîndu-mã și spunîndu-mi:
— Bietu’ Hombre! Cît a suferit și s-a chinuit… Numai din pricina unor neisprãviți de electricieni!
	Biba, mai puțin expansivã, s-a rezumat sã-mi strîngã cãlduros mîna și sã-mi declare:
— Sã nu-ți parã rãu de nimic, El Fugitivo… În pofida celor îndurate, eu zic cã te-ai ales c-un subiect pentru cãrțile matale! Se meritã, zãu așa…
	Numai Babane m-a tratat bãrbãtește, trãgîndu-mi o bleandã pe umãr, de-am crezut cã rãmîn cocoșat. Am avut însã noroc. Deoarece, dupã ce mi-a spus bãțos: „Bravo, mãi fratele meu, sã știi c-ai fost mãreț!” am simțit cum mi se declanșeazã imediat o nouã crizã de sciaticã, reumatism sau coxartrozã. Dureri nu aveam, însã genunchii nu mã ajutau. Aproape deloc.
	Condus de ostrogoți și tanti Ralița, care m-au culcat în pat ca pe un prunc nou-nãscut, nu mai înainte de-a-mi fi tras pijamaua peste hainele pe care le purtam, deoarece se jenau sã mã vadã dezbrãcat, le-am spus cu glas înduioșat de emoție:
— Vã mulțumesc, scumpii mei! Dacã voi dormi cum se cuvine, ca un buștean de esențã tare, mîine am sã fiu alt om!…
— Te asigur eu de asta! mi-a declarat mãtușã-mea, cã mîine mergem cu toții la jogging… Numai joggingul te va pune pe picioare. Bineînțeles, dacã te vor ține!…
	Dupã ce-au dispãrut din cîmpul meu vizual, și ostrogoții și neastîmpãrata de tanti Ralița, am vrut s-ațipesc. Imposibil!
	Au început sã mã frãmînte gînduri din cele mai negre. Ce-o fi vrut sã spunã mãtușã-mea cu „joggingul” ãla? Și-am coborît numaidecît din pat, sã caut și sã citesc în dicționar ce vrea sã-nsemne ciudatul cuvînt. Abia dupã ce-am aflat totul, numai atunci m-am liniștit. Dar nici n-am mai putut adormi.

8. TOATÃ LUMEA FACE…
JOGGING!
	Dealtfel, aveam și motive. Multiple.
	În primul rînd, pentru ca joggingul reprezenta un sport de ultimã orã, inventat de americani, de întreținerea condiției fizice prin alergãri de mare vitezã.
	În ce mã privește, ultima mea cursã de alergãri (în forcing) la care participasem avusese loc acum vreo treizeci și ceva de ani, cînd mã fugãriserã doi dulãi ciobãnești.
	Al doilea motiv, destul de serios, a fost faptul cã, spre crãpatul de ziuã, cînd dãdeam și eu sã ațipesc, s-a apucat sã latre o javrã de cîine. Tocmai la ușa apartamentului. La început, am crezut cã visez. Însã cînd bestia și-a intensificat chelãlãitul, am constatat cã era vorba de realitatea crudã.
	Cînd am deschis ușa, destul de curajos totuși, m-am pomenit atacat de zãvodul ce-și dezlãnțuise recitalul de lãtrãturi. Era nea Mișu-Falconetti, cîinele familiei Jimbla. Însoțit de Tilicã Boieru. Mișu mi s-a zvîrlit în brațe, executînd un salt ca la circ, și-a purces sã mã lingã, extrem de încîntat. L-am înțeles. Fiindcã, la culcare, avînd fața crãpatã de soare, o unsesem din belșug cu un pumn de cremã Nivea. De unde sã-mi treacã mie prin cap cã era și comestibilã?
— Ce s-antîmplat, mãi nea Tilicã? l-am întrebat pe ciobanul în grija cãruia rãmîsese gospodãria de la Valea cu Urși, dupã ce-am scãpat din brațele lui, care mã îmbrãțișaserã ca la tîrlã, de-am crezut cã-mi frînge oasele.
— Nimica, tovarãșe maestre! mi-a rãspuns ciolãnosul meu prieten. Dar m-am gîndit c-o s-aveți nevoie de-un cîine de pazã, în marea expediție. Și vi l-am adus. Cu chiu cu vai, cã erau sã mã dea jos din tren. Jigodia se-apucase sã mîrîie, deși o purtam pititã în desaga cu merinde…
— Nici nu mã gîndesc sã-l luãm cu noi! l-am asigurat pe nea Tilicã al lui Sfetea lu’ Pop.
	Pe cînd îi declaram cele de mai sus, un strigãt de bucurie, pe trei voci, m-a determinat sã-mi întorc brusc capul. Atît de smucit, încît am auzit clar cum îmi trosnesc vertebrele cervicale (ãlea cu spondiloza). Erau glasurile ostrogoților.
	Iar în momentul urmãtor, în timp ce-mi îndreptam osișoarele și-a exprimat și mãtușã-mea opinia:
— Ba o sã-l luãm! Cîinele este cel mai bun prieten al omului… Și-o sã ne prinzã bine la drum!
— Exact! Are dreptate tanti Ralița, a susținut-o și Biba, miloasã nevoie mare. Mișu-Falconetti nu minte, nu-nșealã, nu-i în stare sã trãdeze o prietenie, așa cum procedeazã unii oameni rãi …

	Neavînd altã variantã, l-am acceptat pe Mișu.
	Dupã ce l-am hrãnit corespunzãtor pe Tilicã Boieru, ospãtîndu-l în toatã regula, laolaltã cu noi, servind împreunã un breakfast cumplit, din merindele pe care ni le adusese și care cãlãtoriserã în aceeași desagã cu jigodia, l-am petrecut pînã la ușã, întrucît se grãbea spre casã, mulțumindu-i pentru inițiativa de care dãduse dovadã.
	Mai bine n-ar fi avut-o, mi-am zis eu în gînd, ca sã nu mã audã copiii ce cred despre Mișu-Falconetti.
	Deoarece, datoritã evenimentelor petrecute în ultimele ceasuri, uitasem de criza de reumatism ce-mi cãzuse pe cap, și mã mișcam oarecum corespunzãtor și alegru, i-am spus mãtușã-mi:
— Ascultã, tanti Ralițo, în clipa de fațã mã simt perfect, ce-ar fi sã renunțãm la propunerea matale, aia cu joggingul?
	Bãtrîna s-a uitat la mine oblu, examinîndu-mã din cap și pînã-n picioare. Neplãcîndu-i probabil cum arãtam, a declarat în auzul tuturor:
— Dacã te simți perfect, nu-i deloc a bunã! Precis e vorba de-un fenomen de autosugestie, din pricina fricii ce te bîntuie. Întocmai cum se întîmplã cu unii pacienți, la dentist, cînd îi lasã durerile de dinți dintr-o datã, pe nepusã masã. Dacã te-ai fi simțit mai mult decît perfect, eventual la perfectul compus, atunci se schimba calimera… Mai lasã-te de goange dintr-astea, cã nu țin la mine! Fii bãrbat! Ce exemplu le dai tu, astfel, copiilor ãstora? Îmbracã-te și haidem! Altminteri, cînd ți-o trece autosugestia, iarãși ai sã-mi umbli crãcãnat!… Numai joggingul va ajuta la tãmãduirea beteșugului.
— De unde știi? Ai practicat vreodatã așa ceva?…
— Nu! Dar am citit într-o revistã… Scria acolo cã și marii detectivi practicã joggingul. Chiar Mondobelo…
— Dar ãsta cine mai e? m-am interesat uluit.
— Nu-l știi? Detectivul… Care-a jucat în filmul Cartușul!
— Aoleu! Pãi ãla-i Belmondo, actorul, iar filmul se chema Cartouche, și eroul era un soi de haiduc, nicidecum detectiv.
— Nu conteazã! Geaba încerci sã tragi de timp… Mergem cu toții la jogging. Și-l luãm și pe nea Mișu-Falconetti. Dacã vãz cã te lași greu, îl asmuț și-l pun sã te fugãreascã. E bine?
	Sigur cã nu e bine. Neavînd altã soluție, m-am supus dorințelor maselor, și-am pornit sã-mi îmbrac țoalele de ieșire în tîrg.
	Peste cîteva minute, nu mai tîrziu, eram la parcarea blocului, gata sã urc la volan. Mãtușã-mea, instalatã în Trabantul dînsei, cu Mișu-Falconetti lîngã ea, privea la încercãrile mele (disperate) de-a mã vîrî în „Bombițã”. Nu știu care-o fi fost pricina, însã era pentru prima oarã cînd nu-ncãpeam în mașinã. Numai cînd l-am auzit rãcnind pe Babacu, peste care zadarnic încercam sã mã așez, mi-am dat seama cã se afla pe locul meu, al șoferului. Numai tanti Ralița nu realizase situația, deoarece am auzit-o ironizîndu-mã, adicã luîndu-mã peste picior:
— Al, bãiețelule, nu-i bine ce se-ntîmplã cu tine. Iar te-ai îngrãșat. Nici nu mai ai loc în „Bombițã”… De-aia-i nimerit sã te-apuci de jogging. Dacã m-asculți, în mai puțin de trei zile te fac om!
— Și ce, acuma nu-s? m-am interesat lejer indispus.
— N-aș prea-ș zice! și-a susținut tanti Ralița ideea (fixã).
	Pãcat cã nu era de fațã și Penke, bulgãroaica de nevastã-mea, c-ar fi pupat-o pe mãtușã-mea. Avea ce-avea și dînsa cu silueta mea, întrucît mereu mã vedea (într-un viitor apropiat) sub formã de Alain Delon, deși, la ora actualã, arãtam mai curînd a Stan și Bran (la un loc).
	Apoi, bãtrîna și-a continuat recitalul:
— Ca scriitor, ba și detectiv pe deasupra, de-ți zic prietenașii Conan Doi, neapãrat trebuie sã mai slãbești. Numai așa ai sã ajungi un romancier valoros. Doar cunoști prea bine strãvechiul adagio latino-sanitar: „Mentosana in corpore… in corpore ultrasano”, mã rog, ceva în genul ãsta, cã nu-mi amintesc precis zicala strãmoșilor noștri. Este?
— Sigur cã nu! m-am înfuriat eu, auzind aberațiile debitate de nãstrușnica de mãtușã-mea. Romanii spuneau, corect: „mens sana in corpore sano”, nu consumau mentosan, și nici nu se zice adagio, care-i ceva în legãturã cu muzica simfonicã, ci adagiu…
— Foarte urît din partea lor! a declarat tanti Ralița. De-aia a cãzut imperiul roman… Pune-te pe jogging, mãi bãiețele, dacã vrei sã arãți și tu ca bãtrînul actor Maurice Chevalier. Nu l-ai vãzut la televizor ce le mai alerga prin pãdure?…
— Ba da! Și ce, n-a murit acum un an?
— Ei și? A murit sãnãtos, asta conteazã! a conchis radioasã mãtușã-mea, apãsînd pe acceleratorul Trabat-ului, dupã care a demarat vijelios, învãluind într-un nor negru de fum întreaga curte interioarã a blocurilor noastre.
	Astfel, dupã ce s-a mai limpezit atmosfera, și-am obținut vizibilitatea necesarã pentru a mã putea angaja cu „Bombița” pe urmele bãtrînei, am purces cãtre primul meu exercițiu de jogging. În aer liber. La pãdurea Bãneasa. Unde-am ajuns ca o rachetã sol-sol („Bombița”, nu eu). Din pãcate, numai pînã la liziera pãdurii. Fiindcã, acolo, a rãmas înțepenitã. Panã de motor.
	Atunci, instalînd-o pe tanti Ralița la volanul „Bombiței”, am fost nevoit sã împing la mașinã, ajutat de ostrogoți, vreun kilometru și ceva. Pînã au curs apele de pe mine ca dintr-o fîntînã artezianã. Motorul, însã tot n-a fãcut aprindere. Și nici n-ar fi avut cum. Din moment ce tanti Ralița uitase sã execute operațiile necesare. Adicã sã punã contactul, sã bage în viteza a doua și sã apese pe pedala de ambreiaj.
Trudind ca un cal de tracțiune, spre amuzamentul copiilor, care se bucurau vãzîndu-mã zburdînd în plin aer am reușit sã parchez mașina pe o alee din preajma grãdinii zoologice. Pînã și-a adus și tanti Ralița Trabantul, am procedat la echipare. Îmbrãcîndu-mi treningul. Pe deasupra țoalelor de oraș Cã nu era sã mã despoi înaintea nenumãraților trecãtori.
	Tanti Ralița, care coborîse din surogatul ei de mașinã, împreunã cu nea Mișu-Falconetti, a asmuțit numaidecît potaia asupra mea, strigînd în gura mare, probabil pentru a-mi potența resursele volitive.
— Mișule! Șo pã el, dã-i bãtaie, prinde-l!
	Javra, atît aștepta. A țîșnit ca din pușcã spre mine, foarte dispusã sã-mi facã harcea-parcea nãdragii. Așa cã, fãrã sã mai zãbovesc mult pe gînduri, mi-am zis c-a sosit momentul sã examinez și eu cum stã problema cu joggingul în țara noastrã. Și-am luat-o la fugã.
	Lãtrînd dezlãnțuitã și întãrîtatã, fiara dãdea sã m-ajungã. Dar nici eu nu mã lãsam. Am accelerat pasul. Iar peste cîteva clipe gîfîiam ca un motocompresor. Defect.
	Biba, Babane și Babacu, antrenați și ei de splendida mea performanțã, goneau voioși pe urmele mele, ațîțîndu-l în același timp pe nea Mișu:
— Șo, Mișule, șo pã el, cã-i unchiu’ nostru, și vrem sã-l vedem sãnãtos!…
	Apoi, în afara gãlãgiei stîrnite de ostrogoți, am deslușit și-o serie de strigãte bizare, dintre care, la un moment dat, am distins și-un îndemn absolut neașteptat:
— Punți mîna pe el! Nu-l scãpați!…
	Accelerînd din nou, mi-am întors capul din mers, cam brusc, de era sã rãmîn cu gîtul strîmb. Și-am zãrit un grup ciudat, de vreo cinci persoane, din care cel puțin trei supradezvoltate, care depãșise treimea ostrogoților și, nu prea binevoitor, sprinta de mama focului dupã mine. Dîndu-mi seama cã vroiau sã mã prade, neposedînd niște mutre prea simpatice, am virat brusc spre parcul zoologic. Unde m-am refugiat în prima cușcã liberã.
	În vreme ce gîfîiam, încercînd sã-mi trag sufletul, nea Mișu-Falconetti lãtra la atacatorii ce se apucaserã sã zãvorascã portița de fier. Abia cînd m-au vãzut sechestrat, atunci și-au dezvãluit intențiile, strigînd la mine:
— Dã banii!
	Interzis, i-am întrebat:
— Care bani? Nu vedeți cã-s în costum de sport, și n-am portofel asuprã-mi?…
— Nu mai face pe prostul, cã te luãm la pocealã! Banii bãtrînei, pe care-ai jefuit-o la drumu’ mare…

	Vipia se întețise cumplit. Urgia lumii, nu altceva. Și-mi era atît de cald, încît hainele de pe mine, plus costumul de jogging, recte treningul, erau total ude.
	Noroc c-am fost salvat de apariția oportunã aostrogoților, dar și-a mãtușã-mi, care sosise la mare vitezã cu tarbantul. Dupã discuții interminabile, ce-au durat peste o jumãtate de orã, situația a fost rapid lãmuritã.
	Mai dificultos a fost cu extragerea mea din cușca în care fusesem priponit, deoarece se blocase zãvorul, fiind prevãzut cu-o siguranțã automatã. Tot geniul tehnic al mãtușã-mi Ralița a rezolvat și problema broaștei. Deoarece a demontat-o în doi timpi și trei mișcãri. Cu levierul. De la Trabant. Iar cînd ieșeam din cușcã, rãsuflînd ușurat, s-a prezentat și paznicul grãdinii zoologice; care m-a amendat pentru distrugerea avutului obștesc.

	La braseria din pãdurea Bãneasa am pus lucrurile la punct. Cu grupul de intercepție, care-și imaginase cã-s hoț la drumul mare. Unde, pentru a le cinsti inițiativa, am oferit o masã improvizatã. Cu ce aveau și restauratorii de-acolo. Și-aveau. Din pãcate.
	Iar interveționiștii, precum și ceilalți participanți, ce sã mai vorbim, posedau o foame de milioane. Normal. Alergaserã, nu glumã. Ca și subsemnatul, dealtfel.
	Și nu le era numai foame, ci și sete. Tot normal. Se deshidrataserã, de-atîta fugã. Abia de le-au ajuns douã lãzi de pepsi. „Avînt și energi”, bãutura secolului! Și vreo cîteva lighene de crenvurști, pentru recãpãtarea puterilor.
	În ce mã privește, cred cã am recuperat, precis, cu acest prilej, cele trei ocale de apã pe care le eliminasem. Transpirînd cu prilejul primei mele ședințe de jogging.
	Pe cînd ne îndreptam spre „Bombița” rãmasã în panã, tanti Ralița mi-a declarat satisfãcutã de cele petrecute:
— Mîine ne ducem la Snagov… Pãdure mare. Taman bunã pentru jogging. Și existã în zonã, mãi bãiete, braserii cumplite, c-un pepsi rece de milioane, Și-l luãm și pe nea Mișu!…
— Sã nu mai aud de jigodia de Falconetti! N-ai vãzut ce mi-a fãcut?… Șaizeci de lei m-au costat cîrnații pe care i-a furat din bufetul stabilimentului!…
— Cum adicã? Nu meritã și cãțelușul sã mãnînce o bucãțicã mai dulce? s-a arãtat indignatã mãtușã-mea. Dacã nu era nea Mișu, care sã te stimuleze, mai alergai tu ca trenul?… Dealtfel, joggingul nu se poate practica fãrã sã ai lîngã tine și-un monitor!…

	Cînd am ajuns cu bine acasã, bineînțeles tractați (alți bani, altã distracție), eram sleit de puteri și zgîlțîit de frisoane și prezentam o febrã de 38 de grade (minimum). Exact cît indica și termometrul de interior. Iar buletinul meteo, din ziar, prognostica, pentru ziua respectivã, un timp instabil, cu cer noros, averse și descãrcãri electrice. În schimb, nu pomenea nimica despre durerile mele de șale.
	A pomenit însã tanti Ralița, care mi-a sugerat:
— Mai am o idee, pentru lecuirea rapidã a suferințelor tale! În afarã de jogging, cred cã nu ți-ar strica s-alergi și pe-o bicicletã energometricã… Ajutã colosal la coxartroze. Și, mai mult de-atît, ai posibilitatea sã parcurgi, stînd pe loc, și-o sutã de kilometri! Și nimeni n-o sã te mai ia drept pungaș…
	Babacu, singurul dintre ostrogoți în perfectã stare de funcționare, Biba și Babane fiind aproape adormiți pe ei din pricina oboselii de peste zi, a susținut numaidecît și încîntat propunerea mãtușii noastre generale:
— Hombre, ideea-i fantasticã! Dacã-l legãm și pe nea Mișu-Falconetti de ghidonul bicicletei, precis ieși campion în Turul Europei!
— Care Europã? N-o sã-mi fie de ajuns turul meu, care-o sã ajungã ca vai de el? am încercat sã-i explic, bondocului de nepoțel, viitorul sportului pe bicicletã, în viziunea mea.

9. HALTA DE AJUSTARE
	Deși, de fapt, nici nu dovedisem sã parcurgem primii kilometri ai marii expediții pe care o proiectasem, la cererea ostrogoților, simt nevoia neapãratã a unei halte de ajustare. Termenul acesta, de „haltã de ajustare”, înseamnã, în limbajul militarilor, un scurt popas, care îngãduie participanților la un marș de campanie, ceva mai forțat, adicã solicitînd un efort maxim și prelungit, cîteva minute de revizuire a ținutei.
	Ei bine, tocmai asta încerc sã-i explic mãtușã-mi. Dupã ce nepoțeii mei cei drãgãlași s-au dus la culcare, fiecare în pãtuțul sãu. În realitate, neavînd pentru toatã lumea cîte un pat corespunzãtor, pe Babacu l-am sfãtuit sã se culce în fotoliul meu, destul de încãpãtor și confortabil, iar bãlãioarei i-am recomandat patul pliant de voiaj pe care avea sã și-l instaleze în bucãtãrie, în altã parte nefiind spațiu. Cu Babane au fost niște probleme, deoarece nu mai posedam în dotarea personalã încã un pliant. Însã vlãjganul mi-a promis c-o sã-și încropeascã el singur un sãlaș organizîdu-și-l pe biroul meu de creație.
	Așa cum spuneam, îi ziceam bãtrînei:
— Tanti Ralițo, întrerupem expediția! Mã lasã puterile… Dupã exercițiile de jogging pe care mi le-ai impus, dupã nefericita experiențã cu bicicleta matale energometricã, plus starea nesatisfãcãtoare a oaselor mele reumatizate, îmi este extrem de necesar un timp de repaus. Dacã mã odihnesc cîteva zile, undeva la aer și la iarbã verde, dupã aceea sînt capabil sã mã deplasez și la gurile Dunãrii…
— Pãi, nu chiar într-acolo era vorba sã plecãm? îmi atrage atenția mãtușã-mea, privindu-mã oarecum țîfnoasã.
	Atunci mi-a sãrit și mie muștarul și i-am spus-o verde-n fațã:
— Ba da! Dar nu în halul de vlãguialã și istovire în care ai izbutit sã mã aduci… Cu tratamentele dumitale, ești în stare sã bagi în groapã și-un elefant!
— Hai sã fim serioși, Al, bãiețelule! Ce mi-e elefantul, ce mi-ești tãlicã? Nici cã vãz oarece diferențã…
— Cînd am auzit-o luîndu-mã peste picior, referindu-se la trupșenia mea, i-am zis-o și eu, de astã datã fãrã drept de replicã:
— Acum înțeleg de ce nu te-ai mãritat niciodatã! Oricine ar fi comis gestul acesta necugetat, dupã cîteva zile de convețuire ar fi fugit încotro i-ar fi vãzut ochii… Pe cît ești matale de cicãlitoare, mai ales cînd te bagi în chestii la care nu te pricepi, cum ar fi, bunãoarã, medicina sau tehnica auto, cred cã evada chiar în noaptea nunții!…
	Convins cã întrecusem mãsura, imediat mi-a pãrut rãu de cele spuse. Mãtușã-mea, plecîndu-și ochii, pãrea zdrobitã de durere. Abia cînd i-a ridicat spre mine, mi-am dat seama cã eram în eroare. Strãfulgerîndu-mã din priviri, atît de cumplit încît îmi venea sã intru în pãmînt, mi-a rãcnit jignitã:
— Al, bãiețelule, nu-i uman ce se-ntîmplã cu tine! Dacã ai ajuns sã vorbești cu mine ca un mitocan, înseamnã cã mai ai mult de lucru pînã înveți sã te porți frumos… Cum de-ți îngãdui sã lansezi asemenea afirmații? Pãi, mãi blegule, dacã-l luam pe careva de bãrbat, milionar îl fãceam… Cu-o singurã condiție însã! a adãugat mãtușã-mea, zîmbind pe sub mustațã, semn cã-i trecuse mînia.
— Care-i aia? m-am intersat numaidecît.
— Sã fi fost miliardar! mi-a declarat tanti Ralița. Sã am din ce-l reduce la rangul de milionar…
	Bineînțeles, am rîs amîndoi în hohote. Și ne-am împãcat. Eu cerîndu-iertare, iar dînsa acordîndu-mi-o, trãgîndu-mi o palmã ușoarã peste obraji. De era sã-mi mute din loc fãlcile.
	Apoi m-a întrebat, curioasã totuși:
— Și unde ai pofti sã te odihnești?
— La Tîncãbești, cã tot ni-e în drum… Zãbovim acolo vreo cîteva zile bune, prilej cu care mai vedem și noi care-i situația livezii și-a grãdinii, poate mai punem mîna, cu toții, sã prãșim și sã udãm roșiile și ardeii. Doar știi și matale cîte sînt de fãcut la țarã! Ce zici?
	Mai înainte de-a-mi rãspunde, tanti Ralița stãtu o clipã pe gînduri, dupã care se declarã de acord:
— Perfect! Zic cã-i bine… Și n-ar fi rãu ca voi sã vã ocupați nițel de gospodãrie, iar eu sã mã ocup oleacã de ambele noastre mașini. Cã nu-mi place deloc ralantiul motorului „Bombiței” tale… Trabantul meu, deși n-are probleme, ar suporta totuși și el o micã revizie. Știi ce mi-a trecut prin cap?…
— Sigur cã nu! în comunic eu, pentru cã mãtușã-mi îi poate trece prin cap orice trãsnaie.
— Aș încerca sã-i mãresc compresia… Înțelegi?
— Nu prea! recunosc jenat.
— Compresie mãritã, mãi beșleagã, înseamnã și vitezã mãritã! declarã bãtrîna atotștiutoare.
	Apoi, parcã încîntatã de ideea haltei de ajustare, mã mobilizeazã intempestiv:
— Ce mai zaci cu un mototol la pat? Nu plecãm chiar acum?
	Biata tanti Ralița. Uitase cã era aproape unsprezece noaptea. Ca sã nu se simtã jignitã, îi spun grijuliu, cu toate menajamentele:
— Plecãm imediat, draga mea, însã dupã ce mai dormim și noi o țîrîșicã… Barem cîteva ore de somn sã apucãm. Însã mîine, cît mai de dimineațã, ne urcãm în bolizi și-o întindem…

	A doua zi, nu chiar atît de dimineațã, deoarece mãtușa noastrã generalã le dormise de le bușise pînã-n jur de nouã și jumãtate, demaram cu toții în direcția casei mele de odihnã și creație de la Tîncãbești.
	Unde, taman la vremea prînzului, am ajuns cu bine și fãrã reparații generale. Exceptînd doar pana de motor a Trabantului mãtușã-mi, pe care fusesem nevoit sã-l remorchez legat cu-o funie de rufe de „Bombița” mea, pînã la intrarea în sat. Iar de-aici, dupã ce-am plãtit amenda cuvenitã și stabilitã de serviciul de circulație al Miliției, pentru cã nu utilizasem o ștangã, așa cum prevede legea rutierã, și pînã-n dreptul ogrãzii mele, l-am împins manual și-n colectiv, eu și ostrogoții, deoarece tanti Ralița refuzase sã-mi încredințeze volanul.
	În orice caz, cele cîteva zile petrecute la Tîncãbești mi-au prins bine. Întrucît mi se oferise prilejul sã respir un aer curat și proaspãt, absolut necesar organismului meu slãbit (inexplicabil). Poate, cred eu, atît din pricina necazurilor avute la București, cît și-a celor de-aici, care s-au declanșat chiar din cea de-a doua zi a sosirii noastre.
	Și-o sã aflați cum.
	Totul a pornit de la vizionarea unui film la TV, și care se chema Romulus și Remus. Mai bine s-ar fi defectat televizorul din primele clipe. Adicã din chiar seara aterizãrii la Tîncãbești, cînd avusesem neinspirata idee sã deschid agergatul.
	Entuziasmul copiilor a fost inimaginabil și de nedescris. Atît de mult le plãcuse filmul. Din seara aceea de pominã, nu și-au mai spus decît Babanus și Babacus, iar Bibei îi ziceau Bibia, astfel încît numele lor sã sune cît mai latino-roman. Dacã lucrurile s-ar fi oprit aici, totul ar fi fost minunat. Dar din dimineața urmãtoare au început luptele. Între Babanus și Babacus, îndemnați și mobilizați de Bibia. Exact ca-n filmul mai sus pomenit. Numai cã spadele și le confecționaserã din trestiile mele de pescuit, din riglele de calcul sau din picioarele trepiedului de la aparatul de fotografiat.
Prima rundã a bãtãliei a fost încheiatã odatã cu întoarcerea mãtușã-mi de la București. Unde plecase sã-l aducã pe nea Mișu-Falconetti. Pe care-l uitase închis în casã. Și care, din pricina stressului, era în stare sã facã harcea-parcea toate pledurile și covoarele. Atunci ostrogoții mi-au cerut sã le furnizez alte arme.
— De ce , mãi copii? Nu vã mai ajung spadele, vreți sã treceți la bazooka sau rachete?… Din punct de vedere științifico-istoric, mi se pare o aberație, fiindcã pe vremea romanilor încã nu existau!
— Lasã matale, unchiule Andi, mi-a zîmbit Babanus, cã asta mai știm și noi. Și eu, și Biba, adicã, pardon, Bibia, avem zece la istorie!… Dar ia privește la spadele noastre, ce zici, ne mai putem înfrunta cu ele?
	Cînd am privit la fostele mele undițe, la rigle și la picioarele trepiedului, am rãmas cu gura cãscatã. Sã-mi vinã rãu, nu altceva. Undițele, adicã trestiile erau plesnite și fãcute fãrîme, riglele se frînseserã, iar picioarele trepiedului, deși erau din aluminu, nu rezistaserã în bãtãlie și se transformaserã în spirale, melci sau alte forme geometrice în spațiu…
	Curpins de disperare, le-am propus abandonarea luptelor armate și abordarea unor activitãți ceva mai pașnice. Bunãoarã, unele lecturi instructive. Dar și deconectante. Capabile sã mai reducã din elanurile distructive ale romanilor de la Tîncãbești, Babanus, Babacus și Bibia.
	Din fericire, mai avem prin podul magaziei niscaiva rãmãșițe din pasionantele romane ale copilãriei mele. Și-am gãsit, cu chiu, cu vai, cîteva fascicule din Tarzan, celebra carte a lui Edgar Rice Bourroughs. Mare scriitor! Deoarece nu dãdusem peste toate broșurelele, ostrogoții m-au rugat, dupã ce-au citit tot ce avusesem la îndemînã sã le povestesc restul. Dacã nu mã înșealã memoria, și, drept sã spun, nu mã înșealã, deoarece posed una de elefant, cred cã Tarzan apãruse în vreo 267 de fascicule. Ei bine, forțîndu-mi memoria, mi-am amintit toate pãțaniile lui Tarzan, copilul crescut de maimuțele antropoide.
	În timp ce tanti Ralița meșterea la motoarele „Bombiței” și Trabantului, eu a trebuit sã le demonstrez ostrogoților cum proceda Tarzan în junglã, atunci cînd trãia în copaci și era nevoit sã se deplaseze de la un arbore la altul.
	Cel mai mult le-a plãcut copiilor, care acum uitaserã de Romulus si Remus, tentativa mea de-a mã lansa din vîrful cireșului pe-o creacã a nucului din preajmã.
	Cînd am aterizat, calculînd greșit traiectoria saltului, pe acoperișul șoprului aflat sub ramurile mãrețului pom nucifer, fãcînd praf astereala existentã sub cartonul asfaltat, copiii au izbucnit în urale. Numai eu tãceam, gãsindu-mã la ora aceea dedesubtul acoperișului. Într-o stare vecinã cu leșinul.
	A doua zi, cît am zãcut zobit la pat, am fost nevoit sã le povestesc un alt roman în fascicule. N-avusesem altceva de fãcut, decît sã le spun cît de mult îmi fermecase și-acesta anii tinereții. Întrucît nu gãsisem decît vreo cîteva broșurici, cam de pe la început, pe celelalte am fost silit sã le recompun din memorie. Era vorba de romanul unui autor italian, Cei trei cercetași, ale cãror aventuri se petreceau tot în Africa. Spre ghinionul meu.
	Pentru cã, de îndatã ce-am fost ceva mai zdravãn, Babacu m-a rugat:
— Mãi Hombre, hai sã ne jucãm și noi de-a „cei trei cercetași”
— Imposibil! De unde sã vã fac eu rost, aici la Tîncãbești, de-o junglã africanã?…
— Nu-i o problemã! m-a informat Biba. O avem lîngã noi, în pãdurea Snagovului…
— Mã rog, dacã-i așa, mergeți la pãdure și jucați-vã!
— Nu ține, mãi fratele meu! a sãrit cu gura Babane. Trebuie sã fim cãlãuziți de cineva, care sã fie capabil de-a identifica pistele boșimanilor, cãci așa ne-ai povestit cã procedau cercetașii matale…
	Nemaivînd cum scãpa de rugãmițile lor, am apelat totuși la argumentul cel mai logic:
— Mãi zgîmboi, n-are nici un rost sã mã luați și pe mine. Ar însemna sã nu mai respectãm datele romanului. Se numea Cei trei cercetași?…
— Da! a îngînat Babacu.
— Pãi, dragii mei ostrogoți, voi sînteți trei, iar eu aș fi al patrulea. Vedeți cã nu merge?
— Ba merge, unchiule Andi, m-a combãtut Biba, și încã merge foarte bine. Cu cît sîntem mai mulți, cu-atît sîntem mai puternici. O sã fim cei trei cercetași, plus unul de mare gabarit…
	Ce sã fac. M-am supus voinței copiilor. Cã nu eram sã le stric bucuria tocmai eu, care le tot lãudasem isprãvile celor trei bravi cercetași.
	Și-a doua zi, chiar, din zori, am purces tuspatru pe potecile pãdurii Snagovului. Cred c-am hãlãduit ceva. Pe puțin zece ceasuri la rînd, fãrã pic de odihnã. Ostrogoții pãșeau in fațã, fãcîndu-se cã urmãresc niște dușmani inexistenți, iar eu dupã ei, cãrînd în spate un cort de trei persoane, cratițe, tigãi, ceainice și ibrice, pirostrii și ceaune. Întocmai cum se petreceau lucrurile și cu cei trei cercetași din roman.
	Pentru copii, au fost ceasuri de vis. Pentru mine, de coșmar. Pune cortul, strînge cortul. Fã focul de tabãrã, fãrã chibrituri, ca-n cartea cu pricina. Frecînd, pînã-mi ieșeau ochii din cap, douã surcele jilave, așteptînd sã iasã fumul din ele. Însã zadarnic. Se-aprindeau doar cînd le dãdeam foc cu bricheta.
	Pe înnoptate, cînd ne-am întors din „jungla africanã”, arãtam în așa hal, cu hainele flendurite și fețele desfigurate, încît a fost cît pe ce sã fim mușcați de nea Mișu-Falconetti. Potaia, nefericita de ea, nu ne recunoscuse și se dãduse la noi, gata-gata sã ne sfîrtece cu colții. Bine cã mi-a trecut prin cap s-o iau la goanã, cu cortul și tot calabalîcul în spinare, și sã mã adãpostesc în cotețul gãinilor. Asta, ca mãsurã de prevedere. Pînã ce ostrogoții aveau sã-l convingã pe Mișu cã-i vorba de mine, și nu altcineva.
	Mã rog, totul e bine cînd se terminã cu bine. La masa pe care ne-a oferit-o tanti Ralița, și care s-a distrat copios pe seama mea, dînsa le-a anunțat zgîmboilor vestea cea mare:
— Copii, v-am gãsit printre hîrțoagele detectivului meu nepot, adicã ale unchiului vostru Andi, volumul 20 000 de leghe sub mãri… Mãi zgîmboi, e-o carte formidabilã, plinã de învãțãminte…
	Mai bine și-ar fi ținut gura.
	Pentru cã ostrogoții, chiar din aceeași searã, au și purces la citit. Și, în ziua urmãtoare, încã dis-de-dimineațã, foștii cercetași și-au exprimat dorința sã devinã marinari submariniști.
	Ei, drãcie-n pãlãrie! Asta-mi mai trebuia!
	Vrînd nevrînd, le-am fãcut pe plac. Așa-s eu, inimã de mamã.
	Spirit inventiv, fiind și-un vechi pasionat cititor al lui Jules Verne, scriitorul care-a descris , cu-o sutã de ani mai înainte, toate minunãțiile secolului XX, le-am înjghebat un… submarin. Dintr-un butoi de tablã. Destul de oxidat și gãurit. Însã era un autentic submarin, deoarece mai mult naviga pe sub apã. Întrucît fusesem înãlțat la gradul de „cãpitanul Nemo” (întocmai ca-n roman), trebuia sã-l readuc mereu la suprafațã. Cu mijloace manuale. Zgîmboii se amuzau cumplit, încîntați de manevrele mele submarinãrești. Mãgulit de aprecierile lor, m-am lãsat tentat de-o propunere a nãpîrstocului de Babacu. Mã rugase galeș:
— Hombre, ce fel de cãpitan de submarin ești tãlicã, dacã nu intri în el?…
	Avea perfectã dreptate. Ca sã nu-l dezamãgesc, am tãiat un chepeng în butoi. Și m-am vîrît înãuntru. De unde n-am mai putut ieși. Decît cu mari dificultãți. Însã asta mai tîrziu, dupã ce submarinul fusese lansat la apã, adicã în balta de la Tîncãbești, și, bineînțeles, ca orice submarin adevãrat, se dusese imediat la fund. Cu personalitatea subsemnatului în interior. Norocul meu a fost cã lacul nu mãsura mai mult de 90 de centimetri în adîncime. Exact cît avea și diametrul butoiului „Nautilius”.
	Tot biata tanti Ralița, pe care copiii, înspãimîntați, o chemaserã în ajutor, a fost cea care m-a scos la suprafațã. Mai întîi apelînd la amabilitatea unui tractorist, care-a remorcat butoiul din baltã c-un odgon petrecut pe dupã mijlocul meu, și-apoi la mecanicul turnãtoriei, care m-a extras dinãuntru, operînd o largã tãieturã cu barosul și dalta. La vreo cîțiva milimetri distanțã de trupul „cãpitanului Nemo”.
	Spre surpriza generalã, cînd am cãrat „submarinul” acasã, cu-o cãruțã de ocazie și l-am depozitat în magazie, am gãsit înãuntru doi crapi babani, de crescãtorie. Era posibil, mi-am zis eu, sã fi pãtruns în butoi odatã cu repetatele tentative de lansare la apã a submersibilului. Cînd butoiul se umplea și-l goleam mereu, nemaiștiind unde-mi era capul. De aceea, cînd mã instalasem în „submarin”, simțisem eu cã nu-i ceva în regulã înlãuntrul navei. La fiece mișcare, se producea o contramișcare. Sub mine, care, mai mult ca sigur, ședeam pe bieții crapi. Așa se și explicã, dealtfel, de ce acum arãtau mai mult a plãtici.
	Mai sînt buni la ceva, în halul ãsta? am întrebat-o pe mãtușã-mea, înmînîndu-i cele douã exemplare extraplate.
— N-are nici o importanțã forma, m-a informat tanti Ralița, conținutul conteazã. Vã trîntesc, la cina din seara asta, niște pește prãjit, de-o sã vã lingeți degetele!… N-ai muncit degeaba, Al, bãiețelule, cînd ai fãcut pe marinarul… Eu ți-o spun, care mã pricep la navigație, fiindcã am citit 20 000 de leghe sub mãri.
	Bineînțeles, cum sînt și pãgubos de felul meu, n-am avut pace nici în ultima zi de odihnã. Ostrogoții, ca sã-mi demonstreze cã sunt și ei copii citiți, cu lecturi extrașcolare bogate și diverse, mi-au propus sã repetãm tragica experiență a contelui de Monte Cristo, din perioada cînd era Edmond Dantès, și se afla întemnițat la Chateau d’If.
La îndemnul lor, ne-am apucat sã sãpãm un tunel. În fundul grãdinii. Cu care prilej am dejghinat din rãdãcini și doi meri. Eu trebuia sã-l reprezint pe Monte Cristo, cel cu sapa, iar ei erau „abatele Faria”, cel care doar asista. În orice caz, cînd s-am prãbușit „tunelul”, din care nu izbutisem sã forez decît vreo trei metri, am fost mulțumit c-am scãpat cu viațã. Cu viațã, însã condamnat sã zac iarãși la pat. Vreo cîteva zile. Bine cã mi-a ogoit durerile Babacu, declarîndu-mi plin de mîndrie:
— Bravo, Hombre, sînt fericit c-am un unchi atît de țeapãn!…
	Frumos spus, și întru totul corespunzãtor cu realitatea. Eram și puternic, adicã țeapãn la fizic, cum foarte propriu se exprima nãpîrstocul, dar și întoiegit din toate mãdularele, mai precis zis… înțepenit.

	Pe cînd ațipeam fericit, cu gîndul cã, de-a doua zi, urma sã plecãm în marea noastrã expediție, indiferent dacã mã înzdrãveneam au ba, numai ca sã evit cine știe ce noi propuneri de transpunere în viațã a altor opere literare celebre, pe care copiii le citiserã, sau le auziserã povestite de pãrinți, deodatã am constatat cã-mi pierise somnul.
	Asta s-a întîmplat în clipa cînd mi-am amintit cã Babane, ajutat de Biba, altã cititoare pasionatã a tribului Jimbla, îmi pomenise de Winnettou, Old Shatterhand și Prin pustiul Saharei. Tustrele cãrți faimoase, scrise de Karl May. Iar acțiunea tuturor acestor lucrãri, ca printr-un fãcut, avea loc fie în America, fie în Africa. De unde sã le fac rost de savane, jungle și deșerturi?
	Bineînțeles, n-a mai fost chip sã lipesc pleoapã de pleoapã. Mai ales cã, vreme de ceasuri de-a rîndul, mi-au revenit în memorie pãțaniile avute cu ostrogoții, cînd mai fuseserã la Tîncãbești. În orice caz, meritã sã le povestesc. Pe rînd. În ordinea cronologicã. Cã tot nu-mi vine sã dorm!…

10. CÃLÃTORIE SPRE CENTRUL PÃMÎNTULUI
	Deși am fãgãduit cã voi relata cronologic, despre belele avute cu ostrogoții, la Tîncãbești, iacã-mã-s în imposibilitate de-a data evenimentele. Cãci douã au fost. O datã, cînd i-am avut de musafiri pe tustrei nepoțeii, iar a doua oarã, cînd numai Babacu mi-a fost oaspete. Întrucît ordinea, dupã pãrerea mea, n-are nici o însemnãtate, am sã vã povestesc despre cea mai senzaționalã aventurã trãitã cu treimea Biba, Babane și Babacu.

	Dar sã nu procedãm mecanic, ci sã luãm lucrurile în ordinea fireascã a celor întîmplate.
	Deși, cred cã era pe la începutul verii, cînd tocmai intraserã ostrogoții în vacanța cea mare. În schimb, eu îmi luasem un concediu de creație și mã retrãsesem la Tîncãbești, sã lucrez la un roman. Singur cuc – întrucît bulgãroaica de nevastã-mea, Penke, rãmãsese la București sã se ocupe de „secretariat”, adicã de punerea în rînduialã a manuscriselor, a copiilor articolelor predate la felurite reviste și almanahuri, precum și de rãspunsurile la întrebãrile cititorilor, în privința cãrora îi trasasem toate indicațiile necesare – mã descurcam și eu cum puteam. Cu treburile gospodãrești. Eram silit sã-mi gãtesc zilnic, pentru micul dejun, prînz și cinã, mai trebuia sã am grijã și de orãtãnii, sã mai prãșesc nițeluș printre roșii și ardei, etc., etc. Din nefericire, fiind prea prins de redactarea romanului, de multe ori uitam sã mãnînc. Tot așa cum uitam și de hrãnirea galinaceelor. La urma urmei, dacã în zilele acelea țineam cea mai severã și strictã dietã de slãbire, de ce n-ar fi urmat și ele exemplul oferit de mine?…
	Într-o bunã dimineațã, cînd tocmai îmi aminteam cã uitasem ceaiul pe aragaz, laolaltã cu ouãle, trei la numãr, puse la fiert, într-o crãticioarã, un urlet infernal m-a fãcut sã ciulesc urechile. Era un claxon de automobil. Care, blocat, din motive necunoscute mie, începuse sã funcționeze incontinent. De ce înaintea porții mele, asta nu aveam de unde ști.
	În timp ce agregatul continua sã-mi perforeze timpanele, am dat fuga în curte, sã vãd ce se întîmplã. Cînd am zãrit, destul de anevoie, deoarece pînã la poarta ogrãzii sînt vreo sutã de metri, cã-i vorba de-un Trabant, deodatã m-a pãlit o durere de inimã. Dacã era mãtușã-mea Ralița? Nu, nu era posibil. Doar plecase la Valea cu Urși, sã se odihneascã împreunã cu îngerii familiei Anatolie Jimbla.
	M-am repezit de urgențã spre bucãtãrioarã, pentru a constata în ce stadiu se mai aflau ceainicul și ouãle puse la fiert. Se aflau într-un stadiu extrem de înaintat. Mai precis, apa din ceainic se evaporase complet, prin fierbere, iar ouãle, rãmase și ele fãrã apã, pur și simplu explodaserã. Douã din ele stãteau lipite de tavan, iar al treilea se carbonizase pe fundul crãticioarei; care și ea, printr-un inexplicabil fenomen fizico-chimic, sau invers, se transformase în zgurã.
	Întrucît bestia aia de claxon nu mai contenea sã urle, m-a deplasat demoralizat spre poartã. Îmi pãrea rãu de micul dejun pãrãduit, acum inexistent, precum și de faptul cã voi fi nevoit sã-mi abandonez scrisul, pentru a dovedi o mînã de ajutor trabantistului aflat în dificultate.
	Cînd m-am apropiat și mai mult, la vreo zece metri de poartã, rãcnetul claxonului a încetat brusc, și s-a auzit un altul, mult mai puternic și care suna mai curînd a bocet. Intrigat, la un moment dat am putut desluși și unele cuvinte:
— Aloooo! Mããããã! Dom’le, ce faci acolo?…
— Și chiar din aceeași clipã, am știut cã era tanti Ralița. Dar ce s-o fi-ntîmplat, oare, de venise sã-mi tulbure liniștea, cãzîndu-mi pe cap exact acum, cînd reușisem și eu sã scriu primele trei capitole din roman?
— Grãbește pasu’, Al, bãiețelule, cã murim de foame! m-a mobilizat mãtușã-mea, intensificîndu-și amplitudinea vocii.
— Care „murim”? am întrebat-o intrigat.
— Noi! Adicã eu și cu nepoții noștri, Biba, Babane și Babacu… Ți i-am adus de la Valea cu Urși, sã te vazã și ei cum lucrezi la romanele tale. Hai nu mai trage de timp, cã ne-apucã prînzu’!
	Uluit de cele auzite, rãmîn o clipã înțepenit locului. Apoi, dau fuga sã le deschid poarta, ca mãtușã-mea sã-și vîre în bãtãturã Trabantul. Cînd vãd însã hodoroaga lui tanti Ralița, întoiegesc din nou. Pentru cã bãtrîna a dotat-o cu-o rulotã! În care, cu fețe zîmbãrețe lipite de fereastra dinspre mine, sînt înghesuiți ostrogoții.
	Mirat cã nu coboarã sã mã îmbrãțișeze, așa cum s-ar fi cuvenit, o chestionez pe mãtușã-mea:
— De ce nu se dau jos din surogatul ãla de rulotã, cu care ți-ai prevãzut Trabantul?
— Tu sã nu rîzi de mine, cã imediat te pocnesc! Auzi? Rulota a fost executatã, la comandã, respectînd proiectul meu de construcție, de-un atelier specializat în roabe, cãruțe și furgoane de gunoi… E fantasticã! Nici nu-ți închipui ce folositoare-i la un drum mai lung. Din pãcate, s-a produs o defecțiune la portierã, iar copilașii au rãmas blocați înãuntru. Dar am sã-i scot eu, numai sã mã vãz odatã în curte…
	În mai puțin de-o jumãtate de ceas, operațiunile fuseserã încheiate. Trabantul era parcat lîngã casã, împreunã cu rulota. Apoi, ajutatã de mine, mãtușã-mea, tehnicianã emeritã, deblocase portiera rulotei. Apelînd la o daltã, un baros și-un ferãstrãu. Acesta din urmã, sãracul, numai el rezolvase dificila problemã tehnicã. întrucît broasca nu cedase loviturilor de baros și daltã, tanti Ralița tãiase cu ferãstrãul tãblia portierei. Bine cã era din „pefele”, c-altminteri mureau ostrogoții de foame, zãvorîți în ciudata rulotã imaginatã de mintea nãstrunșnicã a mãtușã-mi.
	Cînd s-au vãzut eliberați, ostrogoții mi-au sãrit de gît, m-au pupat și m-au îmbrãțișat, iar Babacu, nãpîrstocul tribului mi-a șoptit drept în ureche, de-am crezut cã-mi plesnește timpanul:
— Hombre, ce-ai pregãtit pentru micul dejun? De-asearã n-am bãgat nimic în gurã!…
	Auzind despre drama înfometãrii copiilor, datoritã faptului cã, încã de-astã noapte, de cînd porniserã de la Valea cu Urși, nu mai avuseserã posibilitatea sã iasã din bîzdîgania aia de rulotã, i-am dus pe toți în bucãtãrie și le-am așternut de masã.
	Atunci am zãrit ouãle din tavan, și mi-am amintit cã nu am nimic gata. Fãrã sã mai stau pe gînduri, am încropit la repezealã o salatã de roșii, cu brînzã rasã, ceapã multã, ulei și ardei gras, peste care am fãrîmat și ce-am mai putut recupera din ouãle explodate. Rezultatul a fost extraordinar. Atît de apreciat, încît am fost nevoit sã mai prepar un lighean de salatã „olteneascã”. Fãrã ou, însã. Dar a mers și-așa.

	Dupã ce-am terminat cu alimentarea vizitatorilor, ne-am pus la taclale. Mie și mãtușã-mi ne fiersesem niște cafea, iar ostrogoților le-am oferit o sticlã mare de doi litri, cu suc de caise, pe care-l meșterisem cu mîinile mele, încã din vara anului trecut.-Și cum de v-a trecut prin cap sã veniți la Tîncãbești? i-am întrebat pe ostrogoți.
	Biba, care ține enorm la mine, mi-a mãrturisit adevãrul:
— Tanti Ralița a fost cu ideea! Ne-a zis cã tãlicã ești singur aici, și cã ți-am putea fi de mare ajutor… Matale sã scrii la roman, iar noi s-avem grijã de gospodãrie. Doar știi cã ne pricepem! Iar mãtușa noastrã generalã sã se ocupe de bucãtãrie, fiind artistã în materie de artã culinarã. Gãini vãd cã ai, ouã de asemenea, așa cã n-o sã rãbdãm de foame…
	Privind la mãtușã-mea, observ cã nu prea-i de acord cu propunerile nepoțelei. Deși dînsei îi venise gîndul sã-mi cadã pe cap, anume tocmai cînd simțeam și eu nevoia de liniște, acuma face pe nevinovata. Ba, dimpotrivã, am impresia cã eu aș fi în defect.
— Nu, dragii mei, altfel o sã organizãm lucrurile!… demareazã tanti Ralița, aprinzîdu-și o mãrãșeascã. Eu și cu unchiul vostru o sã ne ocupãm de punerea la punct a mijloacelor de transport, cãci știți prea bine ce-am pãțit pe drum, Biba are sã gãteascã, iar Babane și Babacu or sã aibã grijã de gospodãrie… Nu-i o problemã. Cum terminãm Trabantul și cu rulota, unchiul Andi al vostru o sã-și reia scrisul, și noi o sã vedem ce mai trebuie de fãcut pe-aici, prin gospodãria ruralã a romancierului…
	Intrigat de afirmația mãtușã-mi, aceea cu „știți prea bine ce-am pãțit la drum”, mã interesez imediat despre ce-i vorba.

	Cred c-au trecut mai mult de douã ceasuri, de cînd mi se povestește în privința celor întîmplate. Pe scurt, totul mi se pare de groazã. Observasem eu cã Tarbantul mãtușã-mi nu arãta prea „dichisit”, însã nu bãnuisem cã datoritã necazurilor întîmplate pe șoseaua dintre Valea cu Urși și Tîncãbești.
	Mai întîi îmi relateazã Babane, întrucît mãtușã-mea se ferește sã-mi dezvãluie misterul. Tanti Ralița, dupã ce trecuserã de Mãtãsaru, pierduse controlul volanului și intrase în bucãtãria de varã a unei case de pe marginea șleaului. Zãpãcindu-se, bãtrîna o întrebase pe stãpîna gospodãriei:
— Iartã-mã, draga mea, noi mergem spre Pitești, pe unde o iau mai departe?…
— Foarte simplu! i-a rãspuns, nu mai puțin hãbãucã femeia, cu ochii cît cepele… Treceți prin grajd, virînd nițeluș la stînga, și-apoi o țineți tot înainte!
	Bineînțeles, Tarbantul nu scãpase chiar nevãtãmat. Așa cã, în momentul cînd ajunsese în dreptul postului de control, de la „Kilometrul 36”, circulația o rugase pe tanti Ralița sã opreascã și sã tragã pe dreapta. Dupã ce-i administrase o amendã usturãtoare, milițianul o admonestase pe mãtușã-mea:
— Bine, coanã mare, cum puteți umbla cu mașina în halul ãsta? Farul e spart, stopurile nu mai funcționeazã, iar ambele bare sînt strîmbate…
	Abia atunci a coborît mãtușã-mea de la volan, sã-și dea seama despre aspectul exterior al Trabantului. Nici n-apucase sã examineze vãtãmãturile menționate de agentul de circulație, cã, deodatã, a exclamat, dînd sã se ia cu mîinile de pãr:
— Aoleu! Dar unde mi-or fi rulota și ostrogoții?…
	Gãsise apoi și rulota și ostrogoții, adicã nepoțeii mei iubiți, în grajdul pomenit de femeia cãreia îi intrase în casã (cu mașina).

	Asta-i tanti Ralița. Nu se pierde niciodatã cu firea. Așa cum face și cum acum, la cafeluțã, cînd, pe neașteptate, hodoronc-tronc, îmi comunicã, de fațã cu Biba, Babane și Babacu:
— Dacã am scãpat cu bine din daravela asta, cu traversarea locuinței aceleia, ba mai și recuperînd ce pierdusem, înseamnã c-apuc precis suta de ani!…
	Glumind, îi zîmbesc cald și-o contrazic:
— Imposibil!
— De ce! se mirã nedumeritã mãtușã-mea.
— Pãi, draga mea, de vreo zece ani încoace, ai rãmas tot la cei vreo șaizeci de ani, eventual șaizeci și cinci, sau șase pe care-i mãrturisești…
— Ascultã la mine, dom’le Al, se enerveazã lejer bãtrîna, nu numãrul anilor conteazã, la urma urmei, ci cum îi porți!… Pe mine nu mã rabdã inima sã mã las pe tînjealã. Totdeauna caut sã învãț. Ca și atunci, cînd m-au dus la închisoare…
— Asta n-o mai știam, c-ai fost și întemnițatã! m-am mirat eu.
— Nu eu, mãi beșleagã, ci individul care încercase sã-mi fure Trabantul, acum vreun an și ceva…
— Și ce-aveai cu el? Nu-i ajungea pedeapsa datã de judecãtor, mai trebuia sã-l pisezi și matale la cap?…
— Exact! Fiindcã numai el putea sã-mi explice, la amãnunt, cum de reușise sã porneascã motorul! Mie nu-mi prea izbutește figura… De-aia-ți zic, cît trãiești, tot înveți…
	Apoi, zîmbind galeș și privind la ostrogoții ce-o ascultau cu gurile cãscate, le-a oferit și lor o lecție de înțelepciune:
— Mãi, bernebecilor, sã nu vã luați totdeauna dupã vorbele lumii. Sã verificați cu ochii voștri, și sã vã convingeți singuri. Multã lume mi-a povestit, bunãoarã, cã suedezii nu-s cavaleri cu femeile. Ei bine, pînã nu mã-c în Suedezia, sã vãz care-i situația, nu cred o iotã…
	Babacu, destul de mucalit, dar și nevinovat, i-a spus mãtușã-mi:
— Tanti Ralițo, eu aș zice sã nu mai bați drumu’ de pomanã! Am vãzut, cu ochii mei, la motelul de lîngã noi, un suedez care ținea umbrela nevesti-si. Și era o ploaie de groazã. Ce s-ar fi fãcut fãrã umbrelã, cînd dînsa tocmai schimba cauciucul de la minibuzul lor de turism?…
— Pãi vezi! l-a aprobat, cam grãbitã, bãtrîna. Așa cavaler mai zic și eu!
— Curat cavaler, tanti Ralițo! Halal de mama lui! am adãugat și eu, dîndu-mi seama cã mãtușa noastrã nu sesizase ironia nãpîrstocului.
	Însã, în aceeași clipã, mi-am amintit și de ce era în stare tanti Ralița cînd intenționa sã-mi dea o lecție. Nici dînsa nu ducea lipsã de simțul umorului. Odatã, cînd mã procopsisem cu-o tuse vrãjmașã, ce credeți cã-mi recomandase? Douã linguri de ulei de ricin, un laxativ extrem de violent. Și cînd o întrebasem la ce ajutã, bãtrîna îmi explicase, fãrã pic de șovãialã: „Dacã ai sã le-nghiți pe nerãsuflate, uiți numaidecît de tuse!”. Cred și eu. Dupã aceea mi-a fost fricã și sã strãnut…

	La ora culcãrii, mãtușã-mea mã rugase sã-i aduc o gãleatã de apã, sã aibã peste noapte, încît i se mai fãcea uneori sete, nu numai foame.
— Tanti Ralițo, fîntîna nu prea mai are apã, a scãzut enorm… Dar mã duc la vecini, sã-mi împrumute ei o canã cu apã! am liniștit-o eu, dînd sã plec cît mai urgent.
	Dar n-am mai apucat, deoarece bãtrîna a rãcnit cumplit, în chip de dojanã:
— Dom’le, nu-i uman ce se-ntîmplã la tine-n gospodãrie! Cum de-ți îngãdui sã rãmîi fãrã apã în fîntînã? Este posibil așa ceva? Neapãrat trebuie s-o sleiești…
— Pãi, nu ți-am spus cã-i sleitã și nu mai are strop de apã?
	Aici intervine Babane, priceput la de-al de astea, întrucît aveau și ei puț în bãtãturã, la Vale cu Urși:
— Mãi fratele meu, a slei fîntîna este un termen tehnic, din meseria fîntînarilor… Cu timpul, fundul unui puț se mai colmateazã, adicã acumuleazã depuneri de mîl și nisip, și de-aia rãmîne fãrã rezerve de apã. Înțelegi? Iar sleirea reprezintã o operație necesarã, ce trebuie practicatã din cînd în cînd, pentru întreținere… Înseamnã cã fîntîna matale n-a mai fost de mult sleitã, nu-i așa?
— Ba cam așa-i! l-am informat. Din pãcate, de cînd am sãpat-o, nu i s-a aplicat nici o „sleire”, cum îi ziceți voi! Iar de-atunci, de bine de rãu, cam trecurã vreo douãzeci de anișori…
	Tanti Ralița, pe cînd se retrãgea în dormitorul meu, pe care mi-l rechiziționase, mie indicîndu-mi sã mã culc unde-oi gãsi, preferabil la bucãtãrie, m-a avertizat c-un glas din cele mai amenințãtoare:
— Dacã mîine nu cauți un fîntînar, care sã-ți facã sleirea, sã știi c-atunci am s-o „operez” singurã, eventual împreunã cu nepoții noștri!… Mai trãiește meșterul Scãfîrlie, ãl de ți-a sãpat puțul?…
— Sper cã da, spre binele lui! mi-am dat eu cu pãrerea, gîndindu-mã întristat cã se alesese praful de liniștea mea „creatoare”.

	Bietul Scãfîrlie, pe care-l gãsisem acasã, cucãind a somn, de obosealã sau din pricina celor cîteva ulcele de vin trase încã din zori, s-a lãsat cu greu convins sã-mi curețe fîntîna.
	În orice caz, pe la orele prînzului sosise cu echipa lui de foraj. Compusã din el și din gloaba ce trebuia sã tragã la sapele rotative. Laolaltã, incluzînd mîrțoaga, necalificatã în operațiile de montaj, pînã-n searã ridicaserã totuși instalația de scripeți și suținere a acestora.
	Cînd am zãrit ditamai hurdubaia, l-am atenționat pe meșterul Scãfîrlie:
— Mãi nene, nu-i prea mare pentru-o treabã atît de neînsemnatã?
— Vezi-ți de treabã, maestre! În orice clipã se poate prãbuși, și-atunci, din materialul rãmas, ridicãm una mai redusã… Cã mi s-a mai întîmplat!…

	De data asta însã, meșterul Scãfîrlie a avut mai mult noroc. Instalația de forare nu i s-a prãbușit. Ci a luat foc. În cea de-a doua zi, cînd sãrbãtoarea declanșarea lucrãrilor de sleire. Iar meșterul, constatînd, de-acuma trezit la realitate, de-a binelea, cã nu mai supraviețuise nimic din înjghebarea sa, m-a asigurat pe loc:
— Facem alta, maestre, cã tot nu era bunã! Ca și fîntîna dumitale, dealtfel. Trebuie s-o lãrgim neapãrat, fiindcã-i prea îngustã. Mîine mã-c s-aduc tuburi de-un metru. Le scoatem pe cele vechi, și le coborîm pe-ãlelalte. O sã te coste nițel, însã știi cum e vorba: dai un ban dar stai în fațã… Și nici n-o sã ți se mai colmateze puțul!
	În orice caz, Scãfîrlie s-a ținut de cuvînt. Și-a luat cãruța și-a plecat dupã tuburi. Și n-a mai venit. Decît peste vreo patru zile. Adusese un tub în droașcã, iar pentru rest închiriase un camion. Pe banii mei, bineînțeles.
	În mai puțin de douã zile extrãsese tuburile mici, de douãzeci, și pornise sã foreze pentru lãrgire folosind numai sape-burghie de mînã, fãrã a le mai ține agãțate de scripeți.
	Noi ceilalți, eu, tanti Ralița și ostrogoții îl ajutam zdravãn. Care cum puteam. Mãtușã-mea gãtea, nãpîrstocii curãțau sapa de lut, iar eu îi dãdeam la mînã tuburile, împingîdu-le pînã-n apropierea fîntînii. Cînd mai era de lansat și ultimul tub, atunci s-a produs catastrofa.
	Scãfîrlie se retrãsese în bucãtãrie, sã-și mai prindã sufletul, chemat la masã de mãtușã-mea, care, în același timp, îi ospãta și pe ostrogoți. Numai subsemnatul renunțase la masã. Mã aflam la regim, într-o zi de cruțare. Mai ciugulisem eu cîte ceva din cãmarã, niște slãninã afumatã, dieteticã, adicã degresatã prin fierbere, și-o bucãțicã de telemea desãratã, plus cîțiva biscuiți, însã era ca și cînd nici n-aș fi mîncat.
	Plimbîndu-mã oarecum distrat prin preajma gropanului, așteptînd întoarcerea „lucrãtorilor” de la masã, deodatã am constatat cã mã prãbușesc în gol. Și-am rãmas suspendat. Cu gîtul la nivelul solului.
	Dupã un sfert de ceas (de istovitoare mișcãri lente) mã aflu în aceeași poziție, și la aceeași altitudine. Întrucît oamenii continuau sã zãboveascã la prînzul servit de mãtușã-mea, optez pentru o variantã fierbinte. Oricît ar fi de rușinoasã. Așa cã pornesc sã strig:
— Aloooo! Aloooo! Aoleuuuu!…
	Și brusc, simt cã purced sã lunec la vale. Pe tub. Nemîncat, pesemne cã mi se micșorase diametrul. Atunci, trag aer în plãmînii mei (de oțel inox), pentru a-mi recîștiga forma, dar și pentru a striga în continuare:
— Aoleuu! Aoleu!…
	Iarãși simt cã se lãrgește tubul de ciment. Sau mã subțiez eu? Pentru cã mã afund din nou cu încã un centimetru.
	Vreme de-un ceas am executat mai departe exercițiile de mobilizare a ajutoarelor. Însã acestea înfulecau țeapãn și nu m-auzeau. În clipa cînd apar, pe ușa bucãtãriei, și mã zãresc cãzut în tubul de ciment, se reped cu toții spre mine. Primul se intereseazã meșterul Scãfîrlie:
— S-a spart tubul?
— Nu!
— Atunci e bine, fiindcã o sã-l spargem noi! Altmiteri n-ai cum sã ieși din el…
	Tanti Ralița, mã încurajeazã și dînsa:
— Al, bãiețelule, țin’te bine!
— M-aș ține eu cît m-aș ține, dacã nu m-ar suge adîncul! încerc sã-i explic.
	Ceea ce-a urmat se poate spune cã aparține de domeniul science-fiction-ului. Ajutat de ostrogoți și de tanti Ralița, maestrul Scãfîrlie a încropit, la repezealã, din hulubele cãruței, un soi de susținãtori de macara, iar cîrligele acesteia le-a fixat în gãurile tubului de beton; care se aflau exact în dreptul subsuorilor mele, ciupindu-mã astfel suportabil.
— Ține sus macaraua, coanã mare! striga Scãfîrlie, încîntat de cum decurgea operația. Ține-l sus și pe maestru, cã-i mare! Dacã-l scapi, cu tubul pe dînsul, îi rupi picioarele…
— Și cum facem, nene? cere indicații suplimentare Babane.
— Totu-i s-ascultați comanda la mine! Coanã mare, domnișoarã Biba, mãi ãsta micu’, Babacule, apucați-l de țurloaie pe tovarãșul creator. Cînd strig la voi, dați brînci tubului și culcați-l… Totodatã însã, trageți și de picioarele maestrului, sã nu i le prinzã, cã piftie i le face… Gata?
	Cînd m-au extras din groapã, cu tub cu tot, și l-au bușit în bãtãturã, eu fiind în interior, m-au trecut toate nãdușelile. Și n-am mai vãzut nimic. Nici soarele, nici chipurile echipei de entuziaști salvatori. În schimb, am visat stele verzi. Dar și de alte culori.
	Fãrã sã mã mai consulte, au dat tubul de-a dura, pînã l-au adus în dreptul gropii forate. Aici, rezemîndu-l cu buza de marginea acesteia, l-au întors de-a-ndoaselea. Asta era tehnica.
	Nu mai distingeam nimic. Și nici nu aveam cum, fiindcã eram cu picioarele-n sus și cu capul în groapã. Apoi, au pornit sã spargã tubul de ciment cu baroasele. Iar eu simțeam atît de acut fiecare loviturã, încît aveam impresia cã-mi sparg creierii.
	Cînd a cãzut ultima bucatã din tub, am cãzut și eu. În groapã. Nu mai avea cine sã mã susținã. Fusese, și el, tubul, bun la ceva!
— Starãți liniștiți! a strigat Scãfîrlie. Sã vedem mai întîi dacã maestrul mai trãiește, ca sã nu ne obosim degeaba.

	Trãiam! Așa cã, tras de forțele reunite ale ostrogoților, mãtușã-mi și meșterului, am fost depus, cam brutal din pãcate, pe troscotul ogrãzii. Aici, rãsuflînd ușurat, le-am zîmbit recunoscãtor salvatorilor mei. Dupã care-am leșinat.

	La trezire, în jurul meu era beznã. Cumplitã. Temîndu-mã sã nu-mi fi pierdut, din pricina șocului, vederea, deoarece nu zãream pe nimeni în preajma mea, am pornit sã rãcnesc mobilizator:
— Unde sînteți, oameni buni? Ce se-ntîmplã cu mine de nu deslușesc nimic; și mi-e atît de foame!?…
	În momentul urmãtor s-a fãcut luminã. Sau, cum a rostit tanti Ralița, cînd a pãtruns în odaie și-a acționat întrerupãtorul: „Fiat lux!”
— Acuma mã iei pe latinește, dupã ce cã mã lãsați aici sã mor de inaniție? am admonestat-o pe mãtușã-mea.
— Care latinã, mãi, Al, bãiețelule? s-a arãtat surprinsã bãtrîna.
— Pãi, n-ai zis matale „Fiat lux”, ceea ce-n limba strãmoșilor noștri înseamnã „sã se facã luminã”?
— Batã-te cucu sã te batã! Eu vroiam sã spun cã mașina ta-i o piesã de lux, fiindcã, dacã n-o aveam la îndemînã, cu ce-o mai aduceam pe doctorița satului, sã constate decesul?
	Îngrozit de ce-mi auzeau urechile, abia m-am mai încumetat s-o întreb, cu glas înfiorat:
— Și cine murise?
— Cum cine? Tu și nimeni altcineva. Cãci tu dãdusei ochii peste cap și n-ai mai vrut sã discuți cu noi. Și cîte n-am încercat, ca sã te readucem la viațã. Și apã ți-am turnat, și palme ți-am dat… Degeaba. Numai doctorița ne-a liniștit. Acuma, dacã ți-i foame, înseamnã c-ai ieșit din starea de șoc. Hai la bucãtãrie, sã cinezi cu noi, fiindcã sîntem cu toții acolo…
	Cînd am intrat în încãperea unde mi se ospãtau salvatorii, în frunte cu Scãfîrlie, iarãși am avut impresia cã mi se face rãu. Ce credeți cã aveau pe masã? Jumãri de ouã, cu costițã afumatã prãjitã, rumenã și ademenitor mirositoare. Însã mi-a trecut imediat, din clipa cînd mi s-a oferit și mie o strachinã plinã. Așa decedat mai zic și eu! Zice cã-i pe moarte, și-ar mînca de toate…
	Apoi, în timp ce sãrbãtoream reînvierea mea, mi s-a povestit cum fusesem transportat în casã. Cu infinite dificultãți. Atît de crîncene, încît la urmã trebuiserã sã improvizeze o targã, dintr-un perete al fostei rulote a mãtușã-mi. Și, cum „Bombița” nu era cu putințã sã mã tracteze în interiorul locuinței, apelaserã, în disperare de cauzã, la gloaba lui Scãfîrlie. Mîrțoaga, cînd se vãzuse în dormitor, nici una nici douã se prãvãlise în patul meu, probabil cuprinsã de-o dorințã inexplicabilã de confort. Mãtușã-mea, imaginîndu-și cã situația era foarte încurcatã, le strigase copiilor, totuși cu glas îndulcit ca sã nu-i înspãimînte: ”N-am ce-i face! Mã-c neapãrat dupã doctor, sã-l aduc aici și sã vazã dacã unchiul vostru e mort de-a binelea, sau se mai poate întreprinde ceva pentru recuperarea lui…” Dupã care se suise la volanul „Bombiței” mele și, împinsã de ostrogoți, reușise s-o porneascã. Vorba dînsei: „Dacã și strãmoșii noștri romani spuneau cã Fiatul e-o mașinã de lux a-ntîia, atunci înseamnã ce se pricepeau serios la tehnica auto… N-au inventat tot ei carele de luptã, devenite mai tîrziu tancuri?”
	În cele din urmã, adresîndu-mã lui Scãfîrlie, i-am declarat spãșit:
— Meștere, ești liber, de-acum înainte, sã faci cum poftești! Nimeni n-o sã te mai batã la cap, ca sã te-ncurce în treburile matale…

	În orice caz, la ora actualã aveam apã din belșug. Iar ostrogoții, care-l citiserã și ei pe maestrul Jules Varne, colegul meu de breaslã, denumiserã operațiile complexe, de sleire a fostului puț și de forare a celui nou, „cãlãtoria spre centrul pãmîmtului”.
	Și-aveau dreptate, zãu așa!

11. UN ȘERIF LA… TÎNCÃBEȘTI
	Da, cred cã mi-am adus aminte. Despre memorabila datã și împrejurare cînd avusesem fericirea sã-l am numai pe Babacu Jimbla lîngã mine, la Tîncãbești. Asta se întîmplase într-o varã, poate chiar vara trecutã, cînd mã pomenisem c-un telefon de la tanti Ralița. Cu glasul ei de zile bune, mlãdios și lejer tabagizat, îmi spusese pe-un ton ce nu mai admitea replicã:
— Al, bãiețelule, ne-am gîndit cu toții, plus bulgãroaica de nevastã-ta, sã-ți creãm o sãptãmînã de liniște, de adevãrat vis… în care sã ai suficient timp pentru a cugeta la cãrțile tale. Și, ca sã-ți dai seama cît sînt de prețuite de cititori, am sã-ți aduc pe-unul din ei, care, dacã încã nu știe sã citeascã, în orice caz le știe pe dinafarã din cele povestite de mine… O sã stați amîndoi la aer, fãrã griji, iar noi o sã plecãm la Sinaia, într-o vizitã de documentare. Anatolie, vãru-tãu și tatãl ostrogoților, este chemat sã participe la un simpozion de tehnica peisajului forestier. Și s-a gîndit, ca sã nu circule cu mașina goalã, sã ne ia și pe noi, adicã pe Penke și pe mine. Biba și cu Babane rãmîn la Valea cu Urși, sã aibã grijã de gospodãria cantonului, Felicia trebuie sã-l însoțeascã pe bãrbatu-sãu, întrucît vrea și ea sã mai vadã lumea, cã s-o fi sãturat de singurãtatea de la canton, iar Babacu, marele tãu admirator, a ținut cu orice preț sã vinã la tine…
	Mirat de criza de vorbãrie a mãtușã-mi, și bãnuind c-aici se-ascunde ceva, i-am întrerupt torentul cuvintelor și-am întrebat-o:
— De unde și pînã unde l-a apucat atîta dragoste fațã de unchiu-sãu? Chiar așa din senin?…
— Dar bineînțeles! Cu-atît mai mult cu cît pãrinții ostrogoților, în scopuri educative, le-a trasat sarcina ca, pînã la înapoierea lor, sã lustruiascã oglinda, cu Palux, parchetul din întreg cantonul… Cînd a auzit de parchet, Babacu și-a scrîntit imediat o mînuțã. Așa cã, în disperare de cauzã, neavînd cine sã-l îngrijeascã la Valea cu Urși, iar la Sinaia fiind cu toții ocupați de simpozionul pãduchilor, a acceptat, ba chiar a și cerut, cu lacrimi în ochi, sã ți-l aducem ție… Dacã nu te iubea, nu rãmînea acasã, sã lustruiascã la parchet?
	Uluit de logica mãtușã-mi, dar și dîndu-mi seama cã nu mai existã vreo scãpare, am renunțat la justificãrile ei aiuritoare, și-am întrebat-o și eu, așa din politețe, de sãnãtate:
— Și tãlicã ce mai faci, cum o mai duci?…
— Ce sã fac? Multe… Ieri am fost la expoziția pictorului Purcãrete, un piteștean de-al meu, mutat la București, și care zugrãvește numai peisaje din Maramureș… Foarte intersante! Extrem de originale. A reușit chiar performanța de-a le face universal valabile. De oriunde le-ai privi, par a prezenta locuri și meleaguri de pretutindeni: Tulea, Covasna, Reșița, Gãvana, eventual și Bangladesh… E ceva, nu?…
— Și era multã lume la salon?
— Numai Purcãrete! E vorba de-o expoziție personalã, nu colectivã…
	Întrucît amuțisem, ascultînd argumentul mãtușã-mi, dupã un timp am chestionat-o din nou, ca nu cumva sã-și închipuie cã vreau sã-i închid telefonul în nas:
— Și cu faringita matale cum mai stai? Am impresia cã tușești mai ușor!…
— Pãi cum sã nu, mãi bãiețele, dacã am exersat toatã noaptea! mi-a rãspuns mîndrã tanti Ralița.
	Și ca sã mi-o plãteascã, întrucît nu-i prea dusã la bisericã, și se prinde imediat, cînd e vorba sã priceapã cã-i ironizatã, mã interogheazã și dînsa:
— Ce mai faci ca sã slãbești?
— Mersul pe jos, cea mai eficientã metodã!
— Bravo! Dar cînd? Înainte , sau dupã masã?
— În loc de masã, dragã tanti Ralițo! Așa mi-a prescris doctorul.
	Dupã ce tace vreo cîteva secunde, cine știe ce mai pregãtindu-mi, o aud pe bãtrînã avertizîndu-mã:
— Fii atent, sã nu te prind cã pleci la plimbare, pentru a-ți îndeplini norma de mers pe jos, cînd sosim la tine… Venim de la drum lung și-o sã fim obosiți, dar mai ales flãmînzi. Preparã-ne și tu ceva, acolo, de-o gustãricã! Și nu uita, cel puțin eu una, cînd mãnînc, nu merg niciodatã pe jos… Și nici pe sus! nu mã ridic de la masã nici moartã, pînã nu-s sãtulã de-a binelea…

	Așa era. În privința asta, nu exagera mai defel. Parcã nu-mi cunosc eu marfa! Avînd în vedere cã nevastã-mea era la București, de unde urmau s-o ridice Jimblenii, m-am apucat, de unul singur, sã pregãtesc un prînz de galã pentru musafiri. Vai de capul meu!
	Totuși, întrucît mã aflu în posesia unui cap suficient de dotat și descurcãreț, am reușit sã fac fațã sarcinilor ce mã așteptau.
	În cele 24 de ore, cîte mai erau pînã la sosirea oaspeților, le-am gãtit o masã ca-n basme.
	Alcãtuitã din antreuri, adicã brînzã, roșii și castraveți, ceapã verde și usturoi așijderea, o supã epocalã, cu gãluști, și-un pilaf ca la mama acasã.
	Numai eu știu cît alergasem. Pînã sã prind cocoșul cel mai bãtrîn din bãtãturã. Cunoșteam zicala cã „gãina bãtrînã face zeama bunã”. Și cît mã chinuisem pînã sã-l tai. Al naibii cocoș, era atît de sclerozat, încît doar cu toporul de lemne am izbutit sã-i retez capul. Dupã ce frînsesem cuțitul de bucãtãrie, din inox, și-o pereche de foarfeci de croitorie. În cele din urmã, însã, îi venisem de hac. Se rãzbunase el, sãrmanul, cînd sosise vremea sã-l jumol de pene. Nu se lãsa deloc depilat. Doamne, și ce n-am încercat! L-am opãrit în vreo trei ape clocotite, l-am ras cu mașina de bãrbierit, l-am dat nițel și la rindea, degeaba. Penele rãmîneau, cel puțin parțial, la locul lor. Pînã la urmã, apelînd la penseta neveste-mi, pentru sprîncene, am reușit sã-i smulg fulgii, unul cîte unul. În orice caz, cînd îl dãdusem gata, dupã o zi întreagã de robie, nu-mi mai rãmãseserã decît vreo cinci ore ca sã-l fierb. Și ca sã devinã cît mai fraged, deci comestibil, l-am pus la fiert în cazanul de rufe.

	Cînd am servit supa cu gãluști, pe care le confecționasem și eu dupã cum mã tãiase capul, am fost rãsplãtit cu urale. Încã nu le gustaserã. Neavînd prin casã griș, utilizasem mãlai frecat cu albuș de ouã. Și, temîndu-mã cã nu se vor închega, mai adãugasem și niște praf de copt, gãsit într-un borcan rãtãcit. Dacã nu era praf de copt, totuși fusese ceva folositor, eventual chiar ghips, întrucît gãluștile ieșiserã tari și grele ca niște ghiulele.
	La pilaf, nevastã-mea s-a uitat la mine cîș, întrebîndu-mã în șoaptã:
— Mãiestricã, de unde ai luat orezul?
— Din cãmarã! era într-o pungã mototolitã… lepãdatã pe jos. Dar ce-i cu tine, copilã bunã, nu-ți place pilaful meu?…
— Mãi mãiestricã, de gustos e gustos, însã-s prea multe gãrgãrițe. Cum de nu le-ai observat?
— Ba le-am observat, am asigurat-o eu, ca sã nu mã creadã un gurã-cascã, însã mi-am închipuit c-așa-i orezul, cu cine știe ce ingrediente. Și-apoi, hai sã fim serioși, dupã cît au fiert, cred c-au murit de mult… Gãrgãrițele-s fãpturi curate, nu conțin toxine, fii liniștitã. Plus de asta, pot fi lesne confundate de musafirii noștri cu piperul. C-am pus și piper… Nu vezi boabele?
— Ba da! a gemut Penke, suflet de aur. Însã nu-s piper… Mai ales cã au gust de ienibahar!
— Și ce, ãla nu-i comestibil?
	Din fericire, tanti Ralița și Jimblenii erau atît de flãmînzi, încît au mîncat cu poftã și fãrã reproșuri. Chiar și carnea cocoșului le-a plãcut, deși potaia de Mișu-Falconetti, dupã aceea, a refuzat sã consume resturile strînse de la masã.
	Surpriza cea mare însã, cel puțin pentru mine, a constituit-o Babacu. Nu-l vãzusem niciodatã atît de țanțoș și fercheș, la patru ace. Pãrinții îl îmbrãcaserã într-un costum de cow-boy (micro), gãsit la talcioc. Compus din nãdragi de doc pentru blugi, centurã cu pistol, geacã din același material, și-o pãlãrie Stetson, cu boruri largi. Era tare drãguț în costumul acesta. Și nu mi-a mai pãrut rãu cã zgîmboiul rãmîne cu mine. Cu-atît mai mult cu cît, pe drum, i se vindecase și mînuța scrîntitã. La masã, o folosise cu osebitã dezinvolturã și degajare, servind din toate. Mai ales din gãluștile acelea, ca niște proiectile de artilerie ușoarã.
	Dupã ce familia Jimbla m-a – adicã, mai precis – ne-a pãrãsit, luîndu-le pe tanti Ralița și pe Penke, l-am poftit pe Babacu sã-și dezbrace țoalele de cow-boy, sã ia ceva mai ușor pe el și sã meargã cu mine sã inspectãm gospodãria. Însã m-a refuzat net:
— Un șerif nu-și dã straiele jos! Doarme în ele, cu pistolul la brîu, umblã cu ele mereu… Altminteri, cine ne-ar mai pãzi de hoți și de tîlhari?
— Pãi unde vezi tu, mãi Babacule, vreun șerif pe-aici?
— Dar eu ce mi-s? Cît am sã stau la tãlicã, eu am sã fiu șeriful de la Tîncãbești City.

	Oricît m-am rugat de ostrogot sã-și ia pijamaua, la ora cînd venise vremea sã ne culcãm, n-a vrut nici în ruptul capului.
	Neavînd încotro, l-am lãsat în boii lui, cã tot fãcea pe cowboy-ul, și-am stins lumina din dormitor. Pe la miez de noapte, poate mai tîrziu, am auzit cãzînd ceva. Trezindu-mã, l-am întrebat pe Babacu, dîndu-mi seama, dupã rãsuflarea sa agitatã, cã nu doarme nici el:
— Ce-o fi cãzut?
— Hainele mele de șerif! m-a informat ostrogotul.
— Și de ce-au fãcut atît zgomot?
— Eram și eu înãuntru!
	Patul în care mã culcasem, împreunã cu prichindelul meu de nepoțel, era cam înalt, ce-i drept. Și, întrucît „șeriful” se cam betegise cu prilejul contactului cu solul, în cele din urmã a acceptat sã-și lepede uniforma și sã-mbrace o pijama. Fãrã sã se despartã, însã, de revolver.
	Motiv pentru care, cît a fost noaptea de lungã, am dormit iepurește. Mereu mã-nglodea țeava durã a „Coltului” din posesia „șerifului”.

	Pe la nouã și jumãtate, sosind în dormitor sã-l trezesc pe „șerif”, l-am gãsit gata îmbrãcat. Și nu numai atît, dar se apucase și sã lucreze ceva, meșterind c-un ciocan și-o daltã pe prichiciul ferestrei. Intrigat, l-am chestionat cuprins de-o curiozitate fireascã, însã și bîntuit de-un presentiment neplãcut:
— Ce faci acolo, Babacule?
— Îmi tai o stea de șerif! Am gãsit pe noptiera matale o bucãțicã de tablã, tocmai bunã pentru ce-am nevoie…
	Cînd am identificat „tabla”, am crezut cã-mi vine rãu. Era medalia mea de (sã-i zicem) argint, pe care-o primisem cu prilejul unui concurs literar.
— Bine, mãi Babacule, sã-mi faci tu una ca asta? N-ai citit pe medalie, cã scrie „premiul II”? Și cum îți îngãdui sã pui mîna pe-un lucru strãin și sã-l mai și strici pe deasupra?…
	Aflînd nãzbîtia pe care-o fãcuse, „șerifului” i se scãldaserã ochii în lacrimi. Smirocãind, și-a recunoscut greșeala, spunîndu-mi cu glas întretãiat de sughițuri:
— Iartã-mã, Hombre, cã n-am sã mai fac… De unde sã-mi treacã mie prin cap cã te joci și matale, ca un copil, cu dintr-ãstea! Și-apoi, tãlicã nu știi cã nu pot încã citi, nefiind dus la școalã? Hai sã ne-mpãcãm. Eu n-am sã mai sãvîrșesc prostii, iar tãlicã ai sã-mi dai ceva de-ale mîncãrii, cã-s mort de foame, nu altceva. Iar șeriful mãnîncã țeapãn, zãu așa! Nu l-ai vãzut, la televizor, pe șeriful ãla, de la New-York, ce mai le-nfuleca?…
	Bineînțeles, am priceput numaidecît aluzia, și l-am hrãnit corespunzãtor pe burdușelul meu nepoțel. Însã am ținut totuși sã-i atrag atenția:
— Mãi Babacule, șeriful ãla, din film, doar se fãcea cã mãnîncã, dupã cum îi cerea rolul. Altminteri, era un bãrbat înalt și suplu, ca tras prin inel. Dacã ai sã hãpãlești în halul ãsta, vei ajunge cît un hipopotam, cãci de pe acum arãți ca un polobocel…
	Dupã ce-a ras tot ce-avea în farfurie, de n-a mai rãmas nimic, din jumãrile de ouã cu costițã afumatã, ba a mai și șters farfuria cu-o felie groasã de pîine, bondocelul mi-a rãspuns zîmbitor:
— Pãi, unchiule Andi, trebuie sã mai fie pe lumea asta și niște șerifi mai grãsuți… Matale de ce te-ai întremat astfel, încît și se zice cã ești cel mai mare scriitor de la noi de-aproape suta de ocale?
	Ce sã m-apuc sã-i explic unui copil ce-s alea deranjamentele glandulare! N-avea nici un rost. Mai tîrziu, cînd va ajunge la vîrsta mea, va ști și el ce-i aia sã fii suferind de boli metabolice.

	În prima zi de activitate la Tîncãbești, șeriful a fost destul de cuminte. A mai scrîntit-o el, cînd a tras în mine cu pistolul „Colt”, de m-a împroșcat de sus și pînã jos cu apã.
— Ia ascultã, șerifule, cum de-l poți împușca pe unchiu-tãu cu zeama aia împuțitã?…
— Ce sã fac, Hombre, dacã nu am pistol de-adevãratelea?
— Uite ce-i, Babacule, ia hai sã ne jucãm mai bine de-a agricultorii. Zvîrle-ți pistolul, cã mergem în livadã…
— Mergem! dar un șerif adevãrat, și-n grãdinã umblã cu revolverul la el. Dacã vin hoții la mere?
	Fãrã sã manifeste un entuziasm excesiv, Babacu a muncit totuși pe brînci. Mi-a cules vreo trei tîrne de prune cãzute pe jos, a copilit roșiile din grãdina de legume, de-și înverzise costumul de cow-boy ca un praz (sau ceapã laminatã, cum îi spune el), udase straturile cu vinete, însã în așa hal, încît existau puține speranțe sã scape neasfixiate din pricina abuzului de apã.
	Pe la vremea prînzului, a purces însã sã rãcneascã:
— Mi-e rãu, mã doare burtica și-mi ghiorãie mațele!
	Speriat, l-am întrebat numaidecît:
— Dar ce s-antîmplat, ai mîncat ceva crud, sau te-ai lãcomit la prune?
— Ei, și matale, Hombre, prea le iei mecanic! Totul mã doare din pricinã de foame!… Ce, la matale nu se ia masa de prînz?… Sînt atît de flãmînd, încît mi-s în stare sã-nfulec și-o tigaie cu eggs and bacon!
— Ce vorbești, dom’le! De unde știi tu de eggs and bacon?…
— De la matale! Nu mi-ai povestit cã asta-i mîncarea preferatã a cow-boy-lor?
	Ca sã-l învãț romînește, la prînz i-am servit un snop de ceapã verde cu brînzã, o salatã babanã de roșii, cu ardei gras, castraveți, ceapã tãiatã rondele și scãldatã bine-n ulei. Ca desert, douã mere de varã.
	Dupã ce-a lichidat totul, l-am întrebat ispitindu-l:
— Ce zici, ne culcãm și noi țîrîșicã, sã ne mai odihnim oasele?
— Neam! Șerifii nu dorm niciodatã! vrei sã dormi, culcã-te matale, cã noi o sã te pãzim!
— Care noi?
— Eu și nea Mișu-Falconetti…
	Asta era. Uitasem cã mã pricopsisem și cu javra de Mișu, de la pãrinții lui Babacu, care mi-o lãsaserã în gazdã, odatã cu nãpîrstocul.
— Bine! De acord… Numai ai grijã, sã nu comiteți vreo boacãnã. Mai ales cã nea Mișu-Falconetti e-un fleț și-un puturos nemaipomenit…
— Nu-i o problemã, Hombre! Dacã tot mi-s șerif, pînã disearã armãsar fac din el, poate chiar mustang, cum sînt în preeriile din Texas…
	M-am dus sã mã culc nițel, uluit de cîte știa zgîmboiul de Babacu. De unde-o fi auzit el de mustangi și de preerii? Din cãrți, în nici un caz. Mai mult ca sigur, îi povestiserã Biba și Babane, mari admiratori ai lui Fenimore Cooper, scriitorul american, autor al romanului Ultimul mohican, și-al multor altora despre vestul îndepãrtat și sãlbatic.
	Cînd m-am trezit, ia-l pe șerif de unde nu-i. Dispãruse. Cu armãsar cu tot. Și pe unde nu l-am cãutat! Ba mã aventurasem chiar și-n pod, unde nu mai urcasem de vreo zece ani, și era sã cad de pe acoperiș, deoarece podul n-are intrare decît prin „tabachera” practicatã în asterealã.
	Am dat de Babacu într-un tîrziu, cînd pornea sã-amurgeascã. Era tocmai în fundul livezii. Încurcat în gardul viu de glãdițã. Unde-l zvîrlise din șa nea Mișu-Falconetti.
— Ce-ai cãutat aici, șerifule? l-am întrebat pe nefericitul de nepotu-meu. N-aveai alte locuri pe unde sã te joci?…
	Un adevãrat bãrbãțel, în toatã puterea cuvîntului, Babacu nu s-a apucat sã scînceascã și sã se miorlãie. Ba dimpotrivã, îndurînd chinurile iadului, din pricina ghimpilor ce-i strãpunseserã fundul, mi-a explicat totul, fãrã sã mi se plîngã.
— Ce sã-i faci, Hombre, dacã omul n-are destulã minte! Asta-i situația. Am vrut sã-l dresez pe nea Mișu, sã-l fac cal de curse. Ei bine, dupã ce s-a lãsat încãlecat, a zbughit-o cu mine tocmai aici, tînjind sã treacã gardul spre pãdure. Îi era și lui dor de libertate. Întocmai ca unui mustang. Spre ghinionul meu, eu am rãmas agãțat în afurisiții ãștia de spini, iar el s-a dus încotro a vãzut cu ochii… Eu-s de vinã, nu bietul Falconetti…
	L-am luat în brațe, avînd în vedere cã suferea cumplit din cauza glãdiței și l-am dus în casã. Deși insista ca mai întîi sã mîncãm, nu l-am lãsat pînã ce nu i-am extras toți ghimpii. Din poponeațã. 37 la numãr, unul și unul, cît degetul de mari.

	În zilele urmãtoare, deoarece aceasta fusese doar întîia lui zi de șerif la Tîncãbești, Babacu s-a mai cumințit și m-a ajutat intensiv la lucrãrile din ogradã. Mi-a ars omizile din pom, dar și poamele, cu floștomoace muiate în gaz, mi-a stropit roșiile cu zeamã bordelezã, folosindu-se de-o mãturicã, de-am scãpat definitiv de manã. Și eu, și tomatele. Pentru cã mai mult mã stropise pe mine, decît vrejurile.

	În orice caz, pînã s-au înapoiat ai noștri, de la Sinaia, nu mai rãmãsese mare lucru din grãdina mea. Babacu fãcuse tot posibilul astfel încît sã reducã sensibil orice șanse de recoltã satisfãcãtoare.
	Cînd l-au îmbarcat în mașinã, mulțumindu-mi pentru gãzduire, nepoțelul meu nu mai arãta defel a cow-boy, ci a un adevãrat lucrãtor al pãmîntului. În așa hal îi ajunsese celebrul costum de șerif. Dar și eu îmbãtrînisem cu vreo zece ani. În mai puțin de-o sãptãmînã. Probabil de dorul lui Mișu-Falconetti. Pe care mi-l cedaserã temporar. Cãțelul, sub influența lui Babacu, evoluase apreciabil. Nu mai era fleț și puturos, ca mai înainte, și-acum își fãcea de cap, ca-n Texas, de parcã ar fi fost armãsar sãlbatic. Și nici pe-acasã nu mai venea, lipsind, uneori, cîte douã, trei zile la rînd.
	De fapt, ca sã fiu drept, Babacu, ținuse sã-mi atragã atenția cu vreo cîteva zile în urmã:
— Hombre, sã știi cã nea Mișu-Falconetti s-a pus pe vînãtoare!… M-am uitat la el în coteț și-am impresia cã se distreazã sfîrtecînd un iepure…
	Cînd m-am repezit sã verific afirmația nepoțelului, am constatat cã nu era iepure. Ci o gãinã barosanã. Dupã pene judecînd, pãrea sã fie de-a mea. Și-atunci l-am luat la întrebãri pe Babacu:
— De unde-ai aflat cã Falconetti vîneazã?…
— Pãi, l-am vãzut trecînd pe sub gard, la vecinul matale, ãla care crește iepuri de casã!
— Da, dar acuma potaia are-n coteț o gãinã…
— Precis e tot de-a vecinului! a susținut bondocelul de Babacu. Fiindcã de-acolo a vînat-o…
	Pe loc mi-am amintit de discuția pe care-o avusesem cu nea Opincã, omul care-și avea casa gard în gard cu-a mea.
— Maestre, ce-i facem cu gãnile matale? Mereu îmi dau iama prin grãdinã! mã atenționase vecinul.
— Am observat și eu. Ba și mai mult chiar, cînd se-ntorc, seara, sînt din ce în ce mai puține! am ținut și eu sã-i arãt cã-mi cunosc numãrul orãtãniilor, dar și pe cine am lîngã mine.
	Înseamnã cã nea Mișu-Falconetti vrusese sã-l învețe minte pe hoț. Și sã-i mai reducã și din efectivul pãsãretului. De unde sã știe sãracul, cã-l pãgubise de-o galinacee furatã. De la mine. Dacã ar fi cunoscut adevãrul, nu s-ar fi atins de ea pentru nimica în lume. Și-așa nu se avea prea bine cu detașamentul meu de orãtãnii.

	Acuma, de cînd mi-a plecat șeriful, de multe ori stau și mã-ntreb; n-ar fi mai nimerit, oare, sã-mi pun și eu parchet în casã? Este o idee!

12. VOIAJ DE AGREMENT
	Nu știu dacã vã mai amintiți, însã eu mi-amintesc precis, și încã la mare amãnunt, cã, dupã ce fusesem îngropat de viu în tunelul pe care-l sãpasem sub pãmînt, în fundul grãdinii, din dorința de-a le demonstra copiilor cum evadase Edmond Dantès, viitorul conte Monte Cristo, de la temnița Chateau d’If, mã alesesm cu oasele zobite, febrã muscularã, un nou acces de coxartrozã și-alte mãrunte necazuri. Restul, de ce sã mã plîng, era în ordine și funcționa perfect.
	Atît de perfect, încît zãceam la pat. Degeaba îmi fãcusem visuri cã, a doua zi, aveam sã plecãm spre Deltã! Cînd m-am trezit, dis-de-dimineațã, dupã o noapte chinuitã, în care abia lipisem pleoapã de pleoapã, am fost nevoit sã constat cã nu-s capabil sã mã dau jos din pat. Dureri cumplite îmi sfîrtecau șalele și umerii, genunchii și grumazul. Era și normal, de vreme ce-n ziua precedentã lucrasem neostoit la munca de jos, sãpînd tunelul lui Monte Cristo, pînã se prãbușise pãmîntul peste mine. Bine c-a fost sã fie așa, fiindcã altminteri nu se știe pînã unde eram în stare sã ajung cu sãpãturile.
	Pe cînd cugetam întristat la tragicul situației, m-am auzit strigat de tanti Ralița, de dincolo de ușã:
— Ce faci, dom’le, n-ai de gînd sã te mai scoli odatã? Nu-i uman ce se-ntîmplã! Noi te-așteptãm cu breakfastul cum zic englezii la micul dejun, iar matale le dormi de le bușești, de parcã ai fi un pașã… Pãi, știi ce te-așteaptã?
— Sigur cã nu! Adicã, pardon, da, știu… Numai suferințe!
— Ei, nu mai spune! Așa suferințe, aș vrea sã am și eu, și-ncã în fiece dimineațã. Mare durere, n-am ce zice, sã fii așteptat de-o strachinã plinã cu jumãri de ouã, cu brînzã, de-o salatã de roșii formidabilã, cu ceapã verde și ardei gras, de ceai fierbinte și-apoi de niște cafele formidabile, preparate de mînuțele mele, tari și-ndesate, de sã te ridice de pe scaun!…
	Cînd am aflat despre ce-i vorba, am rugat-o pe mãtușã-mea:
— Vino-ncoa și-ajutã-mã, nu mã mai ispiti cu minunãțiile despre care-ai pomenit!
	Bãtrîna a pãtruns în dormitor destul de nãvalnic, ca și cum ar fi intenționat sã mã ia la rost pentru faptul cã-s bolnav. Vãzînd însã halul în care mã zbãteam sã cobor din agregatul în care dormisem, m-a examinat dintr-o privire și mi-a declamat liniștitor:
— Ce-i cu tine, Al, bãiețelule, iar te-ai betegit? Nu-i nimic, o sã-ți treacã… Dupã ce-ai sã mãnînci o țîrîșicã, îți dau eu o licoare, din ierburi medicinale, care o sã-ți ia durerile cu mîna… Mi te-ai nãsãdit, din pricina aventurilor tale subterane.
— Ce ierburi?
— Mãselarițã, hamei, pãtlaginã și pãducel, fierte mult și scãzute, pînã ajung ca un sirop… Ai sã bei cîte-o lingurițã, cu-o orã înainte de apariția junghiurilor!
— Dar pe mine, deocamdatã, mã doare în permanențã!
— Atunci ai sã aștepți pînã te lasã, și dupã aia iei leacul…
	Dîndu-mi seama cã era inutil sã mai discut cu mãtușã-mea probleme de medicinã naturistã, din moment ce-mi propunea mijloace de tãmãduire doar pentru perioadele cînd aveam sã mã simt bine, sãnãtos, i-am spus cu glas mîhnit:
— Dã-mi o mînã de ajutor, s-ajung și eu la breakfastul ãla, al matale, c-altminteri mor de foame aici!
	Tanti Ralița, nici una nici douã, m-a înșfãcat pe dupã mijloc și, deși cîntãream peste suta de ocale, m-a ridicat ca pe-un sac de cartofi și m-a luat în cîrcã, pornind cu mine spre bucãtãrie.
	Ostrogoții, cînd au vãzut-o pe mãtușa generalã cã mã depune pe scaunul din fața mesei, atît de brutal încît acesta a pîrîit sinistru din toate patru picioarele, m-au întrebat într-un glas:
— Ce-i cu tine, unchiule Andi? Nu te simți bine?…
	De ce sã-i sperii pe nepoței? N-avea nici o noimã. Așa cã le-am declarat voios, zîmbindu-le încurajator:
— Ba mã simt excelent! Întocmai ca Monte Cristo, atunci cînd l-au zvîrlit în mare temnicierii, crezîndu-l mort… dar sã lãsãm fleacurile și sã trecem la lucruri mai serioase. Îmi dați sã mãnînc, au ba?…
	Biba s-a repezit imediat sã-mi punã în fațã jumãrile de care pomenise Tanti Ralița, Babane mi-a adus castronul cu salatã, iar Babacu mi-a umplut o canã cu ceai fierbinte și frumos aromitor.
	În timp ce atacam micro-dejunul de dimineațã, bãtrîna le explica situația, încercînd sã fie cît mai pe înțelesul lor:
— Mãi copii, l-ați cam demolat pe unchiul vostru cu pretențiile de-a vã înfãțișa diferiți eroi din cãrți. Pãi ce Tarzan sã fie el, dacã mãnîncã numai regim și-are volumul pe care-l vedeți? Mai poate face pe cãpitanul de submarin, fie și „Nautilius”, sau pe cei trei cercetași? Uitați cã are și el o vîrstã, cînd nu-l mai țin balamalele?…
	Babacu, indignat, a sãrit ca ars și-a replicat:
— Nu-i adevãrat! Hombre e tare și mare, și l-am vãzut de ce-i în stare. Și-apoi, matale vorbești de vîrstã, tanti Ralițo, care l-ai cãrat în cîrcã pînã aici, ca pe-un fulg?… Inima și sufletul conteazã, nu anii!
	Mãgulitã, mãtușã-mea a lãsat-o mai moale. Zîmbind pe sub mustațã, a încercat sã mai reducã din revolta ostrogoților, liniștindu-i:
— Da, așa-i neamul nostru, inimos și sufletist… Numai privindu-mã pe mine, și-i de ajuns sã vã dați seama cu cine aveți de-a face! Iar în ce-l privește pe unchiul vostru, nici cu el nu mi-i rușine. Acum vreo cîțiva ani, mi-amintesc cã s-a fãcut sãnãtos, dupã nu știu ce boalã, numai datoritã unui sirop fiert de mine, fãrã sã apeleze la aspirine, antibiotice și-alte medicamente chimice. Os țeapãn, de origine ciobãneascã… Atît de ciobãneascã, încît dupã cum am aflat mai tîrziu, nici nu se atinsese de sticluța de sirop, întrucît scrisesem pe eticheta lipitã pe ea: „A se ține numai bine închis!”. De-aia nici n-o destupase. Așa cã, și-acuma, dacã-l lãsãm sã se odihneascã nițel, și sã-și mai tragã și el sufletul, peste cîteva zile putem porni în marea noastrã expediție…
— O , tanti Ralițo, a exclamat Biba, dacã ai ști cît de mult ne gîndim la ea. O visãm și noaptea, bucurîndu-ne dinainte… Precis va fi o cãlãtorie de neuitat!
— Da mãi frate, a aprobat-o și Babane. De neuitat și de agrement, deoarece vom vedea lucruri și oameni noi, vom trece numai prin întîmplãri plãcute și folositoare…
	Tanti Ralița, ca și cum și-ar fi amintit brusc de ceva, deodatã a chicotit încîntatã de ce-i trecuse prin cap, spunînd, apoi, și ce anume o determinase sã rîdã înfundat:
— Ei, mãi nãpîrstocilor, pãi știți voi ce reprezintã o cãlãtorie de agrement? Sã vã povesteascã unchiul Andi ce-nseamnã asta, fiindcã am întreprins amîndoi așa ceva, cu ani în urmã, cînd ne-am dus cu „Bombița” la Buftea, trecînd prin Corbeanca și Tamaș.
	Atunci mi-am adus și eu aminte de neuitata excursie, despre care pomenea mãtușã-mea. Și le-am spus copiilor, care mã priveau plini de atenție și nerãbdare:
— Chiar așa-i! A fost o adevãratã cãlãtorie de agrement!… Ceva de groazã, urgia lumii, nu altceva…
— Hai, povestește-ne, mãi fratele meu, cã și așa n-avem altceva de fãcut. Dacã nu te simți în stare sã urci la volan, ca sã plecãm, barem povestește-ne cum a fost expediția la Buftea…
	Cînd am vãzut cã nu existã scãpare, m-am hotãrît sã le relatez ostrogoților ce pãțisem cu-acel prilej.

— Mãi zgîmboi, evenimentul s-a petrecut acum vreo patru ani, cînd eram la Tîncãbești, cu tanti Penke a voastrã, bulgãroaica de nevastã-mea, sosiți aici într-o micã vacanțã, sã stãm și noi la aer curat… Din nefericire, de-a doua zi se pornise sã viscoleascã bestial, troienind zãpada și-nzepezind șoseaua. Mã rog, n-ar fi fost cine știe ce mare necaz, deoarece mie îmi place omãtul, timpul geros și vifornița, care întotdeauna mã îndeamnã la scris. Însã, cînd ne era lumea mai dragã, adicã înainte de a se porni viscolul, ne-am pomenit și cu tanti Ralița, aici de fațã, care venise sã ne facã o scurtã vizitã… Așa-i, draga mea mãtușã?…
	Puteam sã-i aștept mult mai bine rãspunsul. Bãtrîna cucãia, cu capul proptit în piept. Ajutat de ostrogoți, am luat-o cãtinel pe mãtușa noastrã și-am culcat-o pe canapeaua din bucãtãrie. Cînd am auzit-o cã sforãie ușor, de se cutremurau paharele de pe masã, am învelit-o cu un pled avut la îndemînã, și m-am întors la locul meu. Unde, mi-am turnat o cafea zdravãnã, din ibricul mãtușã-mi. Și-am continuat relatarea. Mult mai degajat, întrucît acum nu mã stingherea prezenta vajnicei tanti Ralița. Nu de-altceva, însã la unele pasaje, referitoare la contribuția dînsei, era posibil sã aibã o altã viziune asupra celor pãțite.
— Deci, unde rãmãsesem?… m-am adresat ostrogoților.
— La sosirea mãtușii noastre generale! mã informeazã Biba.
— Aha! Bun… Adicã nu era nimic bun, deoarece bãtrîna mea dragã reușise performanța, cînd intrase în ogradã, de-a-și propti Trabantul în cel mai dezvoltat cireș din livadã. Fãrã daune. Pentru pom. Numai tãrtãcuța dînsei suferise nițel. Capota-i plesnise ca o coajã de ou, dar de ou rãscopt. Și nici motorul nu mai voia sã funcționeze… Însã tanti Ralița nu era total disperatã. Cãci mã liniștise, spunîndu-mi:
— Nu-i o problemã, mãi bãiețelule! Am la Buftea un mecanic particular de milioane. Posedã în atelierul sãu clandestin tot soiul de piese de rezervã… Iar în materie de motoare, ce sã-ți spun, e as! Lucreazã pe-un buldozer, la drumuri și șosele. Știi ce? Dupã ce-o sta vifornița, mergem cu toții la el. Ar fi pãcat sã nu faceți și voi o plimbare de agrement…
	În cea de-a cincea zi, viscolul se potolise. Cerul s-a înseninat, iar omãtul scînteia orbitor în bãtaia unui soare de excepție. Șoseaua București-Ploiești arãta ca-n palmã. Acoperitã însã de-un strat gros de zãpadã.
— Mãi bãiețele! – mi-a declarat în dimineața urmãtoare tanti Ralița – vom fi primii care vom rula pe autostradã. Dacã nu pornim acum, atunci existã riscul sã rãmîn la voi. Pînã-n primãvarã!…
	Ultimele cuvinte ale mãtușã-mi m-au convins urgent sã mã angajez în demențiala aventurã pe care mi-o propunea.
	Pe la nouã dimineața, dupã ce desfundasem, împreunã cu nevastã-mea, la sapã și lopatã, drumul ce ducea la poartã (105 metri), în timp ce tanti Ralița întreprindea operația de încãlzire a motorului „Bombiței”, mã instalam la volan. Abia atunci am observat cã mașina nu putea fi pornitã. Motorul îi era rece ca gheața, iar cheia de contact lipsea cu desãvîrșire. Am întrebat-o imediat pe bãtrînã, care se urcase și dînsa pe bancheta din spate:
— Cum ai încãlzit motorul, de vreme ce-i înghețat bocnã, și nici cheia nu-i în contact?
— Foarte bine! Am suflat peste el, cu buzele mele, tot aerul cald pe care l-am avut în plãmîni… Iar cheia, cum sã-ți spun, îmi pare rãu, dar am scãpat-o în zãpadã, și n-am mai putut-o gãsi. Asta-i situația!…
— Bine, omule, te sui în „Bombițã” și nu-mi spui o vorbulițã? Cum sã aprind motorul dacã n-am cheie? Nu te-ai gîndit la asta?…
— Ba da, cã doar nu-s arieratã mintal! Însã mi-am zis c-o ai pe cea de rezervã…
— Sigur c-o am!
— Atunci, ce mai stai la taclale! Dã-i drumu’ și nu mã mai bate la cap…
— O am, dar la București, nu-n buzunar!
	În clipa urmãtoare, am crezut cã mãtușa voastrã și-a mea face o crizã de nervi. Supãratã foc, tot dînsa, m-a luat la trei pãzește, de parcã eu aș fi fost vinovat cã nu umblu cu toate cheile de rezervã la mine. Și m-a bãlãcãrit ca pe-un nãtîtol:
— Și-acum, de ce zaci pe tine? Dã-te jos și cautã cheia… Cã n-oi fi avînd pretenția s-o pui pe nevastã-ta sã curețe de zãpadã toatã ograda; și nici pe mine. Mã așteptam la mai mult respect, fațã de femei, din partea ta. Haide-odatã, nu mai trage de timp!…
	Bineînțeles, mi-a sãrit și mie muștarul. Enervat, în loc s-o cobor pe tanti Ralița, și s-o pun sã mã ajute la cãutarea cheii, am întrebat-o doar, reținîndu-mi cu greu mînia:
— În ce zonã ai pierdut cheia de contact?
— Prea multe vrei sã afli de la mine! s-a rãțoit bãtrîna. Pãi, dacã știam unde, n-o gãseam eu? Ce sã fac, am un lipsus, cum ziceau strãmoșii noștri daco-romani, și nu-mi aduc aminte deloc de locul cu pricina…
	Tot cu biata Penke m-am ajutat la investigațiile necesare pentru gãsirea cheii. Și-am și gãsit-o. Dupã curãțisem de omãt, ca-n palmã, toatã curtea din fața casei, acolo unde-mi țineam parcat Fiatul. O orã zdravãnã de muncã dîrzã și bine executatã. Unde credeți c-am dat de ea?…
— Pãi, nu sub zãpadã? își dã cu pãrerea nãpîrstocul de Babacu.
— Nu! În poșeta mãtușii noastre generale, care zãcea sub „Bombițã”. Poșeta, nu tanti Ralița. Îi scãpase din mînã și nici nu-și dãduse seama… Cînd a vãzut unde era cheia, n-a mai scos o vorbã. De necaz. Pînã la poartã. Deoarece, pînã s-ajungem acolo, a trebuit sã împingã la mașinã, laolaltã cu nevastã-mea, peste o sutã de metri. Motorul nu vroia deloc sã facã aprindere. În cele din urmã a pornit totuși. Ca din pușcã. Abia atunci mi-a vorbit tanti Ralița. Îi trecuse supãrarea. Și mi-a indicat:
— Pãi, nu sub zãpadã? își dã cu pãrerea nãpîrstocul rapezi, o iei la dreapta, spre Ploiești, și-apoi la stînga… Cunosc perfect drumul, și știu ce spun!
	Am ascultat-o. Și-am ieșit în mare vitezã pe poartã. De-am nimerit taman de cealaltã parte a șoselei. În gardul piersicãriei de peste drum. Norocul nostru cã Fiatul nu-i Trabant. Dupã o jumãtate de ceas rulam liniștiți spre Buftea, pe calea sugeratã de tanti Ralița. Și, bineînțeles, dupã ce fusesem scoși din troianul de zãpadã. De pe acostament, de-un tractor (cu platã)
	Cînd am fãcut la stînga, așa cum îmi spusese bãtrîna, am ținut s-o mai întreb odatã:
— Ești sigurã cã ãsta-i drumul prin Corbeanca?…
— Precis! Totdeauna, cînd veneam din direcția Bucureștiului, o coteam la stînga, ca sã ajung la Buftea. Știu și toate satele de pe șosea, dacã vrei ți le spun la rînd: Petrești, Corbeanca, Tamaș și așa mai departe…
	Totuși, spre norocul nostru, nu m-am luat dupã afirmațiile mãtușii. Mai ales cã exista acolo, la rãspîntie, un indicator care arãta cã drumul duce spre Periș. Am coborît din „Bombițã” și-am întrebat un cetãțean; un individ extrem de interesant, o figurã pitoreascã, dotat cu-o barbã uriașã, nespus de bogatã, deși era tînãr:
— Acesta-i drumul spre Corbeanca?
— Fereascã sfîntu’! Trebuia s-o cîrmiți numaidecît la stînga, mai înainte de intrarea în Sãftica…
— Îți mulțumesc frumos, tinere, ba chiar din toatã inima! Dar de ce ți-ai lãsat o barbã atît de cumplitã?
— Eh, ce sã-i faci! Mi-a dãruit nevasta, de ziua mea, o mașinã de bãrbierit electricã, și, de bucurie, mi-am zvîrlit briciul…
— Și de ce nu te razi mașina cãpãtatã?
— Deocamdatã încã n-avem curent tras în casã! Sîntem planificați pentru la anu’… Iar ea, nenorocita asta de mașinã, nu merge neam la lampa de gaz!
	Dupã ce-am întors și-am luat-o spre Sãftica, am luat-o și pe tanti Ralița la rost:
— Ai auzit? Ai vãzut indicatorul pe care stã scris Periș? Ei, ce mai zici acum?…
	Mãtușã-mea a bufnit supãratã, dîndu-mi apoi o replicã neașteptatã:
— Eu zic cã sã nu te iei dupã gura primului întîlnit. Și-apoi, nici în panourile de circulație sã nu ai prea multã încredere. Adeseori sînt de-a-ndoaselea. Ori din pricina vîntului, care le sucește ca pe-o nimica, ori din pricina cãscaților de la drumuri. Las’, cã-i știu eu!… Totuși, cînd ți-am spus cã trebuie s-o iei la stînga, știam prea bine ce-ți spun. Pentru cã-l cunosc drumul ãsta așa cum te cunosc pe tine!… C-o fi la stînga, din Sãftica, sau la stînga, din Tîncãbești, tot la stînga se cheamã!…
	Uluit de logica de oțel (inox) a mãtușã-mi, am ținut totuși s-o mai întreb:
— Ești sigurã cã drumul ãsta, pe scurtãturã, cum îi zici matale, prin Corbeanca, este circulabil?…
— Precis! L-au asfaltat peste varã… Mi-a spus-o Cotoi, mecanicul meu, care an de an se ocupã de întreținerea arterei…
	Dupã ce-am virat la dreapta, angajîndu-mã pe direcția Corbeanca-Tamaș, și-am testat cel dintîi gropan (aflat însã camuflat sub zãpadã), am auzit un bang bizar și extrem de sonor. În spatele meu. Acolo unde o instalasem pe tanti Ralița.
	Coborînd din „Bombițã” și verificînd „poziția” mașinii, am ajuns la concluzia cã nu bãtrîna emisese pocnetul acela, mecanic. Ci arcul spiral. Din dreapta. Se rupsese.
	Mutînd-o pe mãtușã-mea în stînga, la spatele meu, pentru restabilirea echilibrului Fiatului, care acum stãtea într-o rînã, am ambalat apoi la maximum. În timp ce-l pomeneam, în gînd, bineînțeles, pe celebrul Cotoi, continuam sã rulez pe șoseaua înzãpezitã. La un moment dat, peste vreo cîteva minute, am auzit un sforãit suspect. Tot în spate. La început, am bãnuit cã ațipise mãtușa voastrã. Din pãcate… era radiatorul. Fierbea. Ca un ceainic.
	Ca sã nu suprasolicit motorul și sã rãmîn, astfel, fãrã apã în sistemul de rãcire, le-am dat jos pe tanti Ralița și pe nevastã-mea. Sã se mai plimbe și ele nițel. Pe jos. Turismul devenea mai ușor în chipul acesta, și-mi salvam și radiatorul. Iar femeile n-aveau decît de profitat. Mișcarea, se știe, e dintotdeauna recomandatã pentru întãrirea organismului.
	Dupã vreun kilometru am oprit; sã vãd ce-mi mai fac pasagerii. Fãceau bine mersi. Înotau prin troienele de omãt. Cînd au ajuns lîngã „Fiețel”, Penke, rumenã la obraji ca un bujor, iar mãtușã-mea așijderea, dar ca o sfeclã, abia-și mai trãgeau sufletul. Și m-au rugat:
— Ia-ne în mașinã, cã nu mai putem!… Poate sã fiarbã orice, chiar și motorul, eu nu mã mai dau jos nici moartã, mi-a precizat atitudinea dînsei tanti Ralița. Iar Penke, bulgãroaica de nevastã-mea, a adãugat: Mãiestricã, mergi și matale mai încet, cã nu ești la curse!…
	Le-am luat. Și le-am declarat:
— Treaba voastrã, fetelor! Eu nu mai rãspund de nimic…
	Apoi, cu milã, am pornit mai departe.
	Iar belele au început sã curgã gîrlã. Nici nu parcursesem cinci sute de metri, cã, la un hop, ceva mai țeapãn, mi-a cãzut toba de eșapament. Dupã care, la primul viraj, scurt și brusc, mașinuța s-a oprit de la sine. Însã trosnind înfiorãtor.
	Privind în spatele meu, spre tanti Ralița, cãci tot pe dînsa o bãnuiam de toate relele, am constatat cã bãtrîna scãzuse. Ca altitudine și nivel. Nu mai era pe banchetã, ci mult mai jos. Îngrijorat, am coborît imediat din „Bombițã” sã determin pricinile. La cel dintîi pas, m-am cufundat în omãt. Pînã la brîu. Altã hîrtoapã, mascatã de nea. De-acolo, fiind oarecum la înãlțimea roților, am avut prilejul sã admir dezastrul cel mai cumplit cu putințã. Tanti Ralița, deși se gãsea în mașinã, devenise pedestrã. Se prãbușise odatã cu podeaua vehiculului. Iar picioarele, acuma, îi erau în zãpada de pe carosabil.
	Bineînțeles, am remediat imediat defecțiunea, strigîndu-i bãtrînei:
— Culcã-te de-a latul banchetei, c-altminteri ai sã rãcești, plus c-ai sã îngreunezi tracțiunea motorului!…
— Mãi bãiete, nu-i bine ce se-ntîmplã! Pãi eu, dacã mã culc, adorm pe loc…
— Și mai bine, ba chiar preferabil! am asigurat-o eu.
	Și-am demarat, nu în trombã, ci în limitele posibilitãților.
	Prin Tamaș, am trecut într-un vacarm îngrozitor. Zdrãngãnea tãblãria desprinsã a podelei, pe care-o tîram sub „Fiețel”. Iar lateral, în stînga, mai zãngãnea și-o bunã parte din aripa dorsalã. Dejghinatã. Din motive de gropane.
	La intrarea în Buftea, lîngã barierã, dupã ce strãbãtusem nenumãrate vãgãuni, hîrtoape și denivelãri de tot soiul (ale șoselei, se-nțelege), în timp ce așteptam trecerea celor trei garnituri de tren anunțate, am avut rãgazul necesar sã-mi fac un bilanț al stricãciunilor suferite de biata „Bombițã”. Deci: amîndouã portierele desprinse din balamale, din motive de trepidații insuportabile; mai posedam un singur și unic amortizor, iar motorul se lãsase și el, scãpînd din brațul de fixare, cu vreo zece centimetri fațã de normal. Totuși, spre surprinderea mea, continua sã meargã. „Bombița” însã nu. I se înțepeniserã planetarele.
	Pãcat! Tocmai acum, cînd se ridica bariera.
	Iar mai încolo, dupã cîte îmi puteam da seama, șoseaua pãrea sã fie ceva mai practicabilã. Fãrã primejdii ascunse sub zãpadã. Dar și fãrã asfalt. Chiar acum îl turnau. De aceea nu se mai vedea pic de zãpadã pe carosabil. O curãțaserã. Ca sã poatã lucra echipele de la drumuri.
	În clipa cînd îmi blestemam zilele, dar și lipsa de tãrie sufleteascã, datoritã cãreia mã lãsasem influențat de mãtușa noastrã generalã și pornisem în aceastã cãlãtorie de „agrement”, tanti Ralița, deșteptatã dintr-un somn odihnitor, a purces sã țipe încîntatã:
— Sîntem salvați! Iatã-l pe Cotoi…
	Și mi l-a arãtat cu degetul. Cotoi se afla la adãpostul unei mașini uriașe, ca un soi de mamut mecanic, chiar lîngã barierã. De fapt, mașina de turnat stratul de asfalt, acuma în pauzã de prînz, servea de ascunziș celor cîțiva membri ai echipei de întreținere a drumurilor.
	Dupã ce mãtușã-mea s-a dus sã-l salute pe Cotoi și sã-l punã la curent cu ultimele evenimente petrecute cu turismele noastre, am trãit apoi autentice momente de solidaritate umanã.
	Mecanicul lui tanti Ralița, om de-o excelentã calitate sufleteascã, s-a dovedit și-un adevãrat prieten. Deși abia atunci îl cunoscusem. A acceptat sã ne încarce, cu „Bombițã” cu tot, în cuva unui excavator cu care urma sã ne transporte la Tîncãbești. Unde, odatã ajunși acolo, avea sã punã la punct și Trabantul, și sã-i porneascã motorul. Și-a ținut sã fie cinstit, atrãgîndu-ne atenția:
— Coanã mare și tovarãșe creator, c-am auzit cã sînteți scriitor de romane, de tãrtãcuța dumneaei mã ocup, însã de Fiatul dumitale, mai defel. Nu mã pricep la mașini mici, din cele cu patru cilindri… Doar la motociclete! Și ce-i Trabantul coanei Ralița, dacã nu o motocicletã cu caroserie?… Asta-i viața. Existã posibilitãți care se poate și posibilitãți care nu se poate!
— Mã rog, i-am zis eu, faci precum știi cã-i mai bine și corect! Dar cînd o luãm din loc?
— Ei, aici e-aici, coane maestre! Trebuie sã mai aveți puținticã rãbdare, fiindcã excavatoru-i rãsturnat, lãsat mai bine zis, într-o rînã…

	Pînã-n searã, punînd mîna cu toții, printre care, spre lauda noastrã ne-am numãrat și noi, eu, nevastã-mea și tanti Ralița, am izbutit de-am îndreptat poziția excavatorului.
	Încãrcați în cuva acestuia, cred c-am parcurs drumul de la Buftea la Tîncãbești, via Corbeanca-Tamaș, în maximum patru ore. Dar, drept sã spun, a fost o adevãratã plãcere. Curat agrement, nu altceva.
	Miratã, bãlãița Biba se-ncumetã sã-ntrebe:
— Unchiule Andi, fã-ne sã-nțelegem mai bine, în ce anume a constat plãcerea?…
— Pãi. Ia gîdește-te, mãi nãpîrstoaco, i-am precizat eu, am cãlãtorit la cea mai mare înãlțime, în cuvã, fãrã sã mai mutãm „Bombița”, cã și-așa era destul de betegitã, ba, pe deasupra, mai eram și legãnați, de parcã ne-am fi dat în scrînciob… Cã ne sãlta brațul excavatorului, cînd în sus și-n jos, cînd într-o parte și-alta, la viraje…
— Și-ați ajuns cu bine? s-a interesat și Babacu.
— Sigur cã nu! Din pricina trepidațiilor, „Bombița” se tasase în cuvã, atît de adînc și de strîns, încît n-am mai fost în stare sã ieșim din mașinuțã… Sãracul Cotoi, abia dupã ce ne-a „turnat” în ogradã „Fiețelul”, rãsturnîndu-l din cuvã, și-a amintit cã suntem și noi înãuntru. Iar cînd a încercat sã ne scoatã, a fost nevoit sã constate cã nu era posibil. Ușile, adicã portierele, ca sã mã exprim în limbaj automobilistic, deși ieșiserã din balamale, acuma se blocaserã. Definitiv. Deci, ce mai tura-vura, datoritã mãtușii noastre generale, care mã silise s-o plimb la Buftea, rãmãsesem sechestrați în mașinã… Dacã eram deștept, stãteam în banca mea și nu mã luam dupã dînsa, ca sã pãțim atîtea belele!

	Tocmai cînd ajunsesem la aceastã concluzie, pe care-o expuneam ostrogoților în cele mai pure scopuri educative, s-a auzit glasul lui tanti Ralița:
— Bravo, dom’le, trãii s-o auz și pe-asta, cum mã beștelește nepotu-meu bun, mai inducînd în eroare și niște prunci nevinovați! De ce nu le spui tot adevãrul? Cã am auzit toatã povestea, fiind mai de mult treazã… Dacã nu eram eu, cum mai ieșeam din „Bombițã”?… Este?
— M-da! Într-adevãr, mãtușa voastrã a avut ideea salvatoare, ca sã nu-i spun altfel… le-am declarat ostrogoților.
	Babane, oarecum cel mai bine pregãtit din punct de vedere tehnico-mecanic dintre membrii tribului Kimbla, m-a chestionat plin de curiozitate:
— Ia spune-ne, mãi fratele meu, a existat o idee tehnicã la baza soluției propuse de tanti Ralița? Chiar cã mã intereseazã.
— Curat tehnicã, ostrogotule! Fiindcã a cerut sã fim scoși din „Bombițã” prin podeaua acesteia. Tot era ruginitã și putredã, susținea dînsa, și trebuia schimbatã. Așa cã, bietul Cotoi, a pus mîna pe daltã și baros, și a tãiat tot fundul Fiatului. Din pãcate, noi eram în el, cu picioarele-n sus și capul în jos…
— Deveniserãți imponderabili, ca-n vehiculele spațiale?
— Mai rãu! Rãsturnaserã „Bombița”, cu roțile-n vãzduh! Pentru înlesnirea operațiilor…
	Tanti Ralița, trezitã de-a binelea, dar și total nesatisfãcutã de aprecierea pe care-o dãdusem rolului jucat în eliberarea noastrã, a ținut sã-și manifeste nemulțumirea emanînd o propunere de astã datã binevenitã:
— Haideți la masã, ostrogoților, cã ne-apucã noaptea cu poveștile lu’ nepotu-meu!
	Apoi a continuat, acum adresîndu-se mie, cu precãdere:
— Și-ascultã la mine, bernebecule, oricît ai fi tu de mare scriitor, cîntãrind peste suta de kile, dacã te mai aud vreodatã luîndu-mã peste picior, în povestirile tale mistificatorii, sã știi cã te otînjesc de nu te mai vezi!… Ai s-o pãțești și tu, cum a pãțit-o tanti-ta Malica, sora lu’ tac’tu… Nu ți-aduci aminte?
— Uite cã nu, zãu așa! am încredințat-o eu.
— Ei bine, aflã atunci… Odatã, mai demult, m-a supãrat rãu, dar rãu de tot, spunîndu-mi în fațã cã mãnînc cît trei, de-o las flãmîndã cînd stã cu mine la aceeași masã! Și-am rãcnit la ea, atît de strașnic, încît au apucat-o bîțîielile: „Sã piei de-aici! Adio și n-am cuvinte, la revedere și-un praz verde!… Și sã nu te mai vãz în ochii mei!”
— Și dînsa ce-a fãcut, a plecat?
— Nu! A stins lumina…

	Pe cînd intenționam sã pun pe masã niște roșii, castraveți și ceapã verde, ca sã încropesc prînzul solicitat de mãtușã-mea , iarãși am observat cã mã privește urît: Imediat m-am interesat ce-o supãrã:
— Nu-ți plac salatele de cruditãți?…
	Tanti Ralița, fãrã sã mai stea pe gînduri, mi-a și trîntit-o:
— Te rog sã mai termini cu legumele, zarzavaturile și furajele astea. Ce, vrei s-ajung și eu ca vecinul tãu, ãla care s-a-ngrãșat într-un hal fãrã de hal, numai din pricina zarzavaturilor?…
— La cine te referi, la Ghițã Pãstrãmioarã, de la parter?
— Exact! Nu l-ai vãzut cum aratã?
— Pãi, draga mea, el nu le mãnîncã, ci le vinde! E gestionar la un centru de legume și fructe… De-acolo s-a întrupeșit!
	Bãtrîna n-a mai zis o vorbã. Iar ca mãsurã de represalii, a ras mai aproape tot ce pusesem pe masã. Ca sã mã învețe minte. De fapt, nu-mi pãrea rãu, deoarece „furajele”, cum le zicea mãtușã-mea, fac bine la sãnãtatea omului. Însã nouã nu ne mai lãsase aproape nimic. Aici era problema!

13. LA CUȘMA VIILOR
	Dupã ce-am prînzit frugal, din motivele de sãnãtate arãtate mai sus, întrucît mãtușã-mea contribuise esențial la întreținerea siluetei noastre, excluzîndu-se însã pe dînsa, ostrogoții m-au ajutat sã mã întorc în dormitor, avînd în vedere cã eram om bolnav.
	Simțeam și eu nevoia sã mã întind oleacã la pat, sã cucãi nițel, deoarece noaptea mi-o petrecusem aproape fãrã somn.
— Hombre, mi-a declarat Babacu, dupã ce m-a vãzut împachetat în plapumã, mai mult de-un ceas n-o sã te lãsãm sã dormi, fiindcã la noapte, n-ai sã mai poți închide un ochi! Și-apoi, dupã-amiazã, o sã te rugãm sã ne mai povestești ceva… Nu vezi cã timpul trece, și noi tot zacem aici, uitînd de marea noastrã expediție?
	Aveau dreptate bieții copii. Se plictiseau. Din pricina mea.
— Bine, mãi zgîmboi, se face!
	Nu s-a fãcut. Adicã, n-am putut ațipi mai defel. Pe cînd îmi umbla moș Ene, și simțeam cum pleoapele dau sã mi se închidã, ostrogoții sau apucat de joacã. Prin bãtãturã. Exact sub fereastra mea. Și nu gãsiserã altã joacã decît „De-a hoții și vardiștii”. Nu am fost în stare sã determin cine erau hoții, însã, pe post de vardist, precis, se angajaserã cu toții. La rînd. Ba, la un moment dat, am avut impresia c-o mobilizaserã și pe tanti Ralița, încît am auzit-o rãcnind înfiorãtor, și încã de mai multe ori:
— Sus mîinile, cã trag! Unde v-ați ascuns, bernebecilor?…

	Cînd am renunțat la odihna de dupã-masã, și-am pãșit în bucãtãrie, sã-mi fierb și eu o cafeluțã, bãtrîna, Biba, Babane și Babacu mi-o luaserã înainte. Nu, nu stãteau la cafele, ci-și prãjiserã niște cașcaval. La tigaie. Și care mirosea atît de apetisant, fiind rumen și crocant, încît am rãmas cu gura cãscatã. Și tare-aș fi gustat și eu o bucãțicã. Barem ca sã-mi închid gura la loc. Nu de-altceva.
— Bravo, mãi fraților-cumnaților, dupã ce cã nu m-ați lãsat sã dorm, n-ați avut nici mãcar grija sã mã poftiți și pe mine sã particip la discuția voastrã cu cașcaveaua! Frumos din partea voastrã, n-am ce zice. Îmi dați și mie sã gust o bucãțicã?…
	Simțindu-se vinovați, blajina de Biba mi-a pus numaidecît în fațã o farfurie, iar Babacu și Babane, extrem de atenți și politicoși, mi-au adus tacîmurile necesare, precum și tigaia cu cașcavea. Numai mãtușã-mea s-a arãtat mai rezervatã. Probabil, din pricinã cã i se reducea cantitatea de materie primã cuvenitã.
	Dupã ce mi-am ras frugala gustare, bãnuind cã uitase de cașcaveaua ce-i fusese rãpitã, am rugat-o frumos:
— Îmi faci și mie o cafeluțã? Și-n timp ce am sã sorb din ea încetișor, am sã vã povestesc, matale și copiilor, de-o altã cãlãtorie, la care, din pãcate, n-ai luat parte. Și știi de ce-mi pare rãu? Pentru cã a fost o adevãratã plimbare de plãcere… Și te-ai fi simțit și matale bine, te-ai fi bucurat sã vezi oameni și meleaguri noi!
— Ei, nu mai spune! s-a arãtat surprinsã și, în același timp, emoționatã mãtușã-mea, de grija pe care-o manifestasem fațã de dînsa. Adicã, nu, spune, spune-ne despre ce excursie-i vorba…
	Îmi fiersese tanti Ralița o cafea atît de țeapãnã și aromatã, încît se vedea cît de colo cã-i picase bine la inimioarã tentativa mea de cîștigare a bunãvoinței. Și pe cînd o degustam, picãturã cu picãturã, am purces sã le povestesc despre cãlãtoria la Cușma Viilor, întreprinsã acum cîțiva ani.

	Mã aflam într-o fazã bunã, propice, cînd îmi funcționa excelent mașina de scris, și nu numai ea, ci și mintea. Lucram la o carte despre copii și pentru copii, și-mi ieșea cum trebuie.
	Tocmai mã întorsesem din oraș, cu tramvaiul, cînd bulgãroaica de nevastã-mea m-a anunțat cã sînt invitat la cãminul cultural de la Cușma Viilor, sã țin o conferințã. Întrucît eram pe la începutul lui martie, mi-am dat seama cã trebuia sã vorbesc ceva despre femei, despre rolul lor în viața noastrã.
	Bucuros, cu-atît mai mult cu cît avusesem în tramvai o întîlnire din cele mai instructive, care mã dispusese pozitiv, i-am declarat nevesti-mi:
— Copilã bunã, dacã vrei, și-ai sã fii și cuminte, te iau și pe tine la conferințã!
	Pe cînd mã gãseam în tramvai, unde un grup de școlari îmi oferise un loc mai în fațã, observasem cã unul dintre ei citea o carte, amuzîndu-se copios. Din cînd în cînd exclama: „Ia te uitã… Extraordinar! Niciodatã nu mi-aș fi închipuit așa ceva… Ha, ha, ha!… Imposibil!” Bãnuind c-o fi rãsfoind vreun roman de-al meu, l-am întrebat:
— Ce citești acolo?
— Îndreptarul ortografic, ortoepic și de punctuație!
	Drept sã spun, nu mã așteptam la una ca asta.
— Și ce-i atît de hazliu în el? am insistat, acuma și mai curios, dar și surprins de aspectul neobișnuit al întîmplãrii.
— Totul! Nimic nu corespunde cu felul în care scriem noi…
	Mi-a plãcut sinceritatea bãiatului. Așa cã l-am sfãtuit bãtrînește:
— Dragul meu, fiți și voi mai grijulii cu ortografia. Face și ea parte din frumoasa noastrã limbã romînã… Cînd aveți vreo îndoialã, uitați-vã în Îndreptarul ãsta…
— Pãi, asta-i nenorocirea, cã mai niciodatã n-avem îndoieli! mi-a rãspuns el rușinat.
	Vãzînd cã am de-a face cu niște elevi conștienți de lipsurile lor, m-am dat în vorbã cu ei, și-am aflat astfel o mulțime de lucruri interesante. Cel mai mult mi-a plãcut și faptul cã aveau un simț al umorului extrem de dezvoltat. Am dedus asta din rãspunsul pe care mi l-a oferit cel mai mititel coleg al lor, la întrebarea: „Care-i obiectul școlar care-ți place cel mai mult?” Știți ce mi-a spus?…
	Babacu, nãpîrstocul și bondocelul, cel care încã n-apucase sã meargã la școalã, ca sã-și dea importanțã, mi-a rãspuns pe loc:
— Istoria!…
— Fizica! și-a dat cu pãrerea Biba.
— Biologia! intervenit și Babane.
	Mulțumit cã ostrogoții sesizaserã preocupãrile mele educative, le-am relatat rãspunsul școlerului:
— Nimic din ce-mi ziceți voi! Ba dimpotrivã… Mi-a spus cã, mai mult decît toate obiectele, clopoțelul îi este cel mai drag!…
— Deci, a sãrit Babane, înseamnã cã-i place mecanica!
— Nu! Clopoțelul care sunã sfîrșitul orei! l-am lãmurit eu. Bineînțeles, bãiețelul glumea. De-aia am susținut cã posedã simțul umorului.
	Babacu, dupã ce-a stat cîtva timp pe gînduri, frãmîntînd în minte afirmația mititelului acela, mi-a atras atenția, spunîndu-mi?
— Eu aș zice sã nu te grãbești, Hombre! Dar dacã nu glumea?
	Mã rog, mi-am spus eu, în forul meu cel mai intim, s-ar putea sã fie și-așa, întrucît copii știu mai bine ce-i în capul copiiilor. Deci, s-o las moartã și sã nu mai stãrui. Și-am depãnat mai departe povestea cu voiajul meu la Cușma Viilor…
	Va sã zicã mã aștepta o cãlãtorie într-o regiune foarte pitoreascã. Mai fusesem pe-acolo, și cunoșteam drumul. Bun. Deci, cînd s-a-nserat de-a binelea, am pus mîna pe telefon și l-am sunat pe Ticã Drîmbã, directorul cãminului cultural. Dealtfel, de cînd mai vizitasem regiunea, rãmîsesem oarecum prieteni.
	Cînd m-a auzit, culturalul mi-a urlat încîntat în receptor, de-mi zbîrnia timpanul drept ca o piele de tobã:
— Maestre, accepți invitația?… Dacã da, atunci ești mãreț! Numai tãlicã ne puteai asigura conferința… Ce, te joci cu femeile?… Dar nici eu nu mã las, le-am pregãtit un program fromidabil, de milioane, variat, complex, urmat de masã și dans, de-o sã mã pupe toate în bot. Avem și muzicã, o fanfarã de amatori nemaipomenitã. Dupã ce bãieții au s-o dea gata pe țața Polina, c-o petrec la groapã cu muzicã adecvatã, pe la șapte seara sînt la noi, și-ai noștri rãmîn, pîn’la ziuã… Tocmai cînd ai sã-ți isprãvești matale discursul, atunci or sã se întoarcã și ei de la țintirim. Și-apoi, sã te ții… Ia-ți neapãrat și soția!
	M-am bucurat sincer de entuziasmul și jovialitatea manifestate de Drîmbã. Așa cã, la masa de searã, compusã numai din preparate dietetice, cã mã ține la regim bulgãroaica, atît de sever, încît mã mir cã mã mai țin pe picioare, i-am zis lui Penke:
— Copilã bunã, dupã cum ai auzit, mîine am sã vorbesc la cãminul cultural de Cușma Viilor, unde ești și tãlicã invitatã, despre ziua voastrã, a femeilor! Deci, sã-mpãrțim sarcinile: îmi speli o cãmașã de galã, îmi calci costumul maro, dupã care te ocupi de „Bombițã”, îi tragi un șampon, schimbi uleiul, umfli anvelopele, cureți parbrizele, faci plinul cu benzina din canistra a mare, pui bateria la încãrcat. Mã rog, dacã mai timp și bunãvoințã, n-ar fi rãu sã-mi lustruiești și pantofii!…
	Pe cînd intenționam sã expun în continuare sarcinile trasate nevesti-mi, am fost întrerupt de-o exclamație a nepoțelei mele dragi, Biba:
— Bravo ție, El Fugitivo! Frumos!… N-aveai și ceva lemne de spart?… Cum de te-ai putut purta în halul ãsta cu tanti Penke, punînd-o la niște hamalîcuri inacceptabile?…
— Stai blînd și nu te-aprinde, mãi ostrogoato! am dat eu sã mai reduc din mînia, justificatã, a fetiței. Asta a fost pe-atunci. Dupã aia, mi-am dat seama cã eram în eroare, și m-am transformat în cel mai amabil soț posibil…
— Cam tîrziu! a concluzionat Biba. Bine, zi-i mai departe…
— Dupã aceea, am continuat eu, m-am retras în birou. Sã-mi reactualizez textul conferinței. Cel de anul trecut îl citisem la ziua pompierilor. Dar, mai schimbînd cîte ceva, pe ici pe colo, eram în stare sã-l recuperez. Cam urît din partea mea, însã timpul nu mã îngãduia. Însã nici nu vroaiam s-o deranjez pe mãtușa voastrã Penke. De la executarea lucrãrilor despre care v-am pomenit.
	Și mai era o problemã de rezolvat.
Întrucît, precis, aveam sã fiu obligat sã dansez la balul de la cãmin, se cerea neapãrat sã exersez cîteva figuri uitate de rock și twist. Și, pînã-n miez de noapte, pe muzicã de Chubby Checher, am dãnțuit de unul singur; de se cutremurau tablourile de pe pereți.
	A doua zi, dis-de-dimineațã, la micul dejun, am rãmas impresionat de chipul rãvãșit al nevesti-mi. Sã fi fost tulburatã și îngrijoratã de mersul meu șontîc și crãcãnat, datorat exceselor dansante, atunci cînd pãșisem anchilozat în bucãtãrie? Sau era obositã? Posibil. Și una, și alta. Dar am tãcut mîlc. Eram în ziua de 8 martie. Ziua femeilor. Deci și ziua dînsei.
	Ca sã-i mai schimb proasta dispoziție, dupã ce mi-am bãut ceaiul am rugat-o sã-mi dea o mînã de ajutor:
— Copilã bunã, aș vrea sã-ncerc vreo cîteva exerciții de dicțiune, ca sã nu mã bîlbîi disearã, la conferințã… N-ai cumva vreo idee?
	Chiar în clipa aceea i-a înflorit un zîmbet pe fațã. Și mi-a spus:
— Am! Vom apela la procedeul lui Demosthenes, celebrul orator din antichitate. Ca sã-și perfecționeze emisia vocalã, grecul își lua în gurã cîteva pietricele și se strãduia sã vorbeascã ținîndu-le sub limbã. În loc de pietricele, am sã-ți dau cîteva nuci. E bine?…
— Nu-i bine, ci chiar foarte bine! De-acord… Unde-s nucile?…
	În clipa urmãtoare, nevastã-mea mi-a adus de la bucãtãrie, o strachinã plinã cu nuci. Mirat, am întrebat-o cît mai duios posibil:
— Draga mea, trebuie neapãrat sã le vîr pe toate în gurã?
— Nu, mãiestricã, doar vreo cinci, șase… Cã nici grecoteiul nu înghițea o tonã de balastru!
	Oarecum liniștit, am dat sã sparg prima nucã. Însã bulgãroaica m-a oprit pe loc din acțiune:
— Ei, pãi ce-i facem? Tu vrei sã le mãnînci? Procedeul constã în a le ține în gurã, necurãțate, și-a încerca sã declami ceva impresionant… Haide, cã ne-apucã noaptea, și mai trebuie sã și ajungem la Cușma Viilor, unde te-așteaptã o mulțime de oameni!
	Aflînd misterul oratoriei antice, mi-am îndesat imediat șase nuci în cavitatea bucalã. Iar în secunda urmãtoare, destul de dificultos, am purces sã recit Muma lui Ștefan cel Mare, o poezie ce-mi plãcea tare mult:
— „Lo coștol, în șpartã, oarî cîne bute? Io sont, droghe momo, fiîul toi obît’…”
	Uimit de rezultat, deoarece nu mai recunoșteam versurile poetului, am sughițat surprins, fãrã voie. Prilej cu care-am înghițit, spontan, fãrã nici un efort, pe puțin trei nuci. Cu coajã cu tot. Dupã care am încercat din nou:
— „La caștel, în portã, oara cîne bîtî…”
	Nici așa nu era bine. Și-am mai sughițat o datã. Înghițind încã douã nuci. Și iar am pornit sã recit:
— „La castel , în poartã, oare cine bate? Eu sînt, dragã mamã, fiul tãu iubit, eu, și de la oaste, mã întorc rãnit!”. Și-am completat bucuros, punînd de la mine: „rãnit, de cîte nuci am vîrît în stomac, pe nemestecate!”
	Cînd am intenționat sã elimin ultima nucã din gurã, satisfãcut de reușita exercițiului, am fost nevoit sã constat cã nu mai era nici ea. Îngrozit și pãtruns de spaimã, mi-am palpat stomacul. Chiar de la prima tentativã, s-au auzit, foarte clar, nucile zornãind, ca niște zaruri de table, date de-a dura într-o cutie de rezonanțã (din lemn). Atunci, dîndu-mi seama cã, precis, erau toate înãuntru, am întrebat-o pe Penke:
— Și-acum ce-i facem, le spargem?…
— Ei asta-i bunã! Cum anume, bãtîndu-le cu ciocanul peste abdomen? Fii serios, le dizolvã acizii…
— Adicã, ai vrea sã beau și niște acid sulfuric, sau clorhidric? m-am interesat eu alertat.
— Mãiestricã, nu fi copil, mã refeream la acizii prezenți în organismul omului… Decît sã discutãm aiurea, aș zice cã-i timpul sã plecãm! Haide… Mai ales cã s-ar putea strica și vremea de-afarã…
	Ducîndu-mã la fereastrã și privind rapid în stradã, cu care ocazie n-am constatat nimic, deoarece era o ceațã cumplitã, de s-o tai cu satîrul, am liniștit-o pe nevastã-mea:
— Cu vremea n-o sã avem probleme… Asearã am ascultat buletinul meteo, cu starea acesteia. Pentru astãzi prognosticau cald, burnițe, pe ici pe colo, cîteva ninsori, la munte, cețuri frecvente și lejere, dimineața și seara, mã rog, ca-n martie. Dealtfel, în materie de meteorologie existã trei genuri de prognoze: exacte, eronate și, mai ales, probabile…
— Pãi, da, iar ãstea din urmã se cheamã și științifice! mi-a declarat Penke.

	Oricum ar fi fost timpul, pe la zece și jumãtate demaram cu „Bombița”. Afarã, vremea era invers decît în buletinul de-asearã. Ningea cumplit, cu fulgi mari cît palma, zglobii și pufoși.
	Cînd am trecut de Pitești și-am depãșit și dîmbul de la Drãganu, ningea și mai crîncen, La escaladarea serpentinelor de pe Dealul Negru, omãtul de pe carosabil depãșise de mult douã palme.
	Noroc cã nevastã-mea, tanti Penke a voastrã, urmase și dînsa niște cursuri de șoferie. Așa cã, ajutatã de-un tractorist amabil (una sutã lei, în mînã, sã aibã și el de-o țuiculițã, pentru combaterea rebegelii), a trecut la împins mașina. Altminteri, nu ne-am mai fi mișcat din loc, întrucît patinau roțile ca-n unt.

	Și uite-așa, mai împins, mai autopropulsat, am ajuns cu bine la Cușma Viilor. Pe-o vifornițã ca-n basme. Înfiorãtoare. Iar la sosirea noastrã, Penke arãta și ea ca o fãpturã de basm. Atîta nea adunase pe palton și cãciulã, în asemenea hal îi degeraserã obrajii și mîinile, încît am pus-o imediat sã umfle roata de rezervã (4 atmosfere, 85 de pompe). Numai așa se putea încãlzi nițel…
— Ai fãcut și tãlicã exact ca suedezul ãla! m-a luat peste picior bondocul de Babacu.
— Greșești amarnic, mãi zgîmboi! i-am atras eu atenția. Era în interesul mãtușii voastre… Pricepi?
	În locul nãpîrstocului mi-a rãspuns Biba, cãtrãnitã foc:
— Cum sã nu pricepem! Dar de ce nu te-ai apucat matale, unchiule Andi, sã umfli cauciucul?…
— N-a înțeles nimic bãlãițo! Nu eu degerasem, ci mãtușa voastrã. Dacã nu se-ncãlzea forțat, risca o pneumonie gravã… iar roata de rezervã și-așa era dezumflatã!
	Biba nu s-a lãsat, ci mi-a precizat:
— Foarte urît din partea matale… Ce, n-o puteai conduce undeva, la cãlduricã, sã se-ncãlzeascã acolo, fãrã eforturi suplimentare, dupã ce te-mpinsese atîția kilometri?…
	N-am mai zis nimic. Ci am continuat povestirea, în așa fel însã, încît ostrogoții sã observe și singuri cã n-o abandonasem pe mãtușa lor în ghearele frigului.
	Cînd ne-a zãrit, Drîmbã a exclamat încîntat, tremurînd de emoție, dar și de frisoanele unei gripe evidente:
— Bravo, maestre! La țanc ai picat. Mai ales c-ai adus-o și pe tovarãșa. Nici nu știi tãlicã ce nevoie aveam de-o femeie de la oraș. Pe scenã acuma-s bãieții, iar muierile noastre se cam plictisesc în bibliotecã… Le-am vîrît acolo pe toate, sã mai vadã și ele o carte; cã le ținem ca pe sfintele moaște, încuiate în dulapuri, sã nu se rãtãceascã. Dar soția matale o sã le ținã o prelegere despre cosmeticã, cã multe din ele se boiesc la nimerealã, în mod neștiițific, de nici nu mai știi unde-s ochii și unde li-e gura. Vreun sfert de orã, numai atît sã le vorbeascã, pînã isprãvesc ãia cu bãtaia. Tinerețe, ce sã-i faci!
— Dar ce i-a apucat? m-am interesat , nãucit de bãlmãjelile lui Drîmbã. I-ai lãsat sã se batã pe scenã, în vãzul lumii?…
— D-apãi cum! Boxeazã, maestre, boxeazã… Am organizat un meci intersãtesc, sã mai încãlzim atmosfera. Treci și tãlicã pe scenã. Poate cã se rușineazã, și-atunci terminã și ei.
	Apariția mea a stîrnit un entuziasm monstru. Sala ovaționa. Nici o clipã nu-mi imaginasem cã-s atît de cunoscut la Cușma Viilor. M-am dumirit abia cînd am descifrat conținutul uralelor. Cãci lumea scanda:
— Uite, uite campionu’, cã-i cît și camionu’! Categorie grea, de tot… Uraa! Stîlcește-i, nene, p-ãia de la Pisoci, fã-i piftie și cîrnați! Bravooo!… Ia-i la pocealã, sã vazã ce-i aia boxu’!…
	Dupã ce Cușma Viilor, revenindu-și, probabil datoritã prezenței mele pe scenã, a cîștigat meciul (la puncte și la pumni), participanții și-au chemat femeile de la bibliotecã. Sã-i oblojeascã.
	Între timp, pînã au fost readuși la viațã, mi-am citit și eu conferința. Bãrbații m-au aplaudat frenetic, deși era vorba de femeile lor. În fine, totul a mers ca pe roate. Adicã, solicitat de ovațiile sãlii, mi-am încheiat mai rapid discursul.
	Dupã care lumea s-a transferat în sala de festivitãți, fostã de gimnasticã. Aici, ne așteptau cu mesele întinse. Cu bucate oferite de toatã suflarea satului, participantã bucuroasã la sãrbãtorirea Zilei femeii. Lumea a purces urgent sã bea și sã mãnînce. Cînd n-a mai rãmas nimic pe masã, s-a anunțat dansul.
	Fiind un soi de invitat de onoare, Drîmbã m-a poftit sã le chem la rock și twist pe soțiile organelor locale. Fanfara satului duduia (110 decibeli), atît de crîncen și antrenant, încît n-am putut refuza.
	Mai întîi, am jucat-o pe nevastã-mea. Pînã a renunțat de bunã voie. Stilul meu, cutremurãtor și bîțîit, reușise sã-i desprindã un toc de la pantof și-un braț din umãr. Apoi le-am luat, la rînd, pe reprezentantele comunei. Simțeam cã-nnebunesc. Cînd le-am terminat pe toate, abia mai mã țineam pe picioare. Dînsele, ba. Așteptau sã-mi revin în puteri.

	Pe la douã, dupã miezul nopții, plecam spre casã. Stors de puteri. Ca o lãmîie trasã la mixer. În așa hal, încît nici n-am fost în stare sã mã urc în mașinã. Și, dealtfel, degeaba aș fi fãcut-o, fiindcã motorul „Bombiței” era înghețat. Cînd mãtușa voastrã Penke s-a instalat la volan, în locul meu, mi-a comunicat plinã de entuziasm:
— Mãiestricã, gata cu Ziua femeii! Acuma-i rîndul vostru, al bãrbaților. Ia-l pe Drîmbã al tãu, și treceți la împins mașina. Trebuie sã porneascã, dacã sînteți ceea ce pretindeți!
	Dupã ce izbutisem sã urcãm „Bombița” în vîrful celui mai semeț deal din sat, nevastã-mea mi-a comandat:
— Acum, împingeți-o și la vale! Eu fac contactul, bag în viteza a doua, apãs pe ambreiaj, și-apoi, dacã aud c-a fãcut aprinderea las pedala la loc… E bine?
	N-a fost bine! Mai defel.
	Deoarece „Bombița” a țîșnit ca din pușcã. Învãluindu-ne, pe mine și pe nefericitul de Drîmbã, într-un nor de fum. Negru. De nu se mai vedea om cu om.
Atunci, disperat, l-am strigat pe cultural:
— Unde-mi ești, frate Drîmbã? Hai, nu te mai piti, cã tot n-ai scãpat de mine. Trebuie sã mã culci la voi. Nevastã-mea încã nu și-a terminat cursurile de șoferi, și nu știe cum sã opreascã mașina… Pînã se terminã benzina din rezervor, cred c-ajunge la Pitești. Iar ca sã se-ntoarcã de-acolo, asta-i o problemã și mai complexã. Nici n-are carnet de conducere și nici cine s-o împingã la mașinã!…
	Cînd mi-am terminat chemarea mobilizatoare, m-am pomenit cu directorul cãminului cultural proțãpit lîngã mine.
	Și spre uimirea mea, s-a apucat sã mã ia la rost:
— Pãi, bine maestre, așa ne purtãm noi cu femeile? Le lãsãm sã umble brambura pe șosele, în mașini pe care nici nu știu sã le frîneze? Din scrierile matale, nu mi te-nchipuiam atît de hain la suflet…
	Babacu, încîntat de admonestarea proferatã de Drîmbã, considerã potrivit sã-și dea și el cu pãrerea:
— Bravo lui! Bine ți-a zis… Matale îți ardea sã te culci, cerînd gãzduire la Cușma Viilor, în timp ce tanti Penke își primejduia viața…
— Stai nițel, cã nu-i chiar așa! l-am întrerupt eu. Trezindu-mã la realitate, din starea de obosealã cumplitã în care mã gãseam, precum și din buimãceala minții, care mã determinase sã debitez enormitãțile de mai sus, i-am cerut lui Drîmbã pe loc: „Fratele meu, fã-mi imediat rost de-o mașinã, fie ce-o fi, buldozer, camion sau tractor și haidem dupã nevastã-mea…”
	Mișcat și entuzismat de schimbarea simțãmintelor mele, Drîmbã a exclamat, fericit cã-mi putea rãspunde pozitiv solicitãrii: „Așa te vreau, maestre! Acuma-mi placi… Luãm autobuzul lu’ fiu-meu, cã-i șofer la I.T.A., și-l are în fața casei, gata de drum, cã-n zori trebuie sã ducã navetiștii la lucru!”
	La volanul autobuzului, unul de 54 de locuri, însã complet gol, avîdu-l ca pasager doar pe cultural, am demarat pe urmele neveste-mi. Și-am dat de ea numaidecît. La vreo cinci sute de metri de-acolo, de unde plecasem. Am zãrit „Bombița” în bãtaia farurilor, și-am accelerat s-o ajung din urmã. Însã nu mai era nevoie. Deoarece stãtea pe loc. Proțãpitã cu botul într-un troian de omãt. De peste doi metri. Înãlțime. Întrucît aveam vitezã, am frînat absolut genial. Fãrã sã mai utilizez pedala respectivã, ci preferînd sã vîr autobuzul lîngã Fiat, în același noian de zãpadã. Altminteri, ar fi însemnat sã derapez. Și nu se știe unde ne mai ducea hurdubaia aceea, de peste cinci tone. Așa, s-a oprit instantaneu, în neaua moale ca lîna. Fãrã nici o vãtãmare. Numai noi, eu și cu Drîmbã, ne-alesesem cu capetele nițel dogite. Cînd ne izbiserãm cu ele de parbrizul din fațã.
— Prea puțin! intervine și Biba. Meritați sã vi le și spargeți… Mai ales matale, unchiule Andi, care te-ai purtat, așa cum te-ai purtat, cu tanti Penke a noastrã, tocmai de ziua dînsei… Și ce-ați fãcut, ați scos-o din „Bombițã”?…
— Bineînțeles! Ne-am repezit imediat la Fiețel… Dar bulgãroaica nu mai era înãuntru…
— Cred și eu, se bagã în vorbã și Babane, de vreme ce avusese accidentul, cînd nimerise cu „Bombița” în nãmete, precis o luaserã cu „Salvarea”, s-o ducã la spitalul cel mai apropiat!
— Extraordinar! La asta m-am gîndit și eu, încã din prima secundã. Însã, din fericire, o luaserã oamenii din preajma locului cu troianul. Nevastã-mea nu pãțise nimic. Atunci, suflete de aur, sãtenii aceia o poftiserã în casã, o liniștiserã, și-apoi îi oferiserã gãzduire peste noapte…

	A doua zi, în jur de ceasurile zece, plecam odihniți spre București. Și, ca sã-mi spãl pãcatele, nu ne-am mai oprit acasã, ci ne-am dus de-a dreptul la Predeal. Unde i-am prilejuit nevesti-mi o vacanțã de vis. O sãptãmînã întreagã; cînd n-am lasat-o sã mai punã mîna pe nimc. Trãsesem la unul din cele mai confortabile hoteluri turistice. Iar de-atunci, de la întîmplarea din Ziua femeii, mã ocup numai eu de „Bombițã”. Scutind-o pe bulgãroaicã de muncile de mai înainte.
— Ei, așa mai merge! a declarat iertãtoare bãlãița de Biba. Fiindcã noi, noi femeile, și-așa avem o sumedenie de griji. Bãrbații, copii, masã, casã, rufe de spãlat, plus mersul la slujbã!…
	Înțeleaptã fetițã și meșterița de Biba. Dacã de la vîrsta asta gîndește așa, ce-o sã fie cînd o ajunge mare?…

14. DEMARAJ ÎN MAREA EXPEDIȚIE
	Asearã, cînd îmi terminasem de povestit aventura de la Cușma Viilor, mã apucase un leșin de stomac atãt de cumplit, încît abia așteptam sã aud rãsunînd o propunere din masã. Ceva de genul: „Haideți la cinã, oameni buni, cã ni s-au urechile de foame!”. Din pãcate, spre nedumerirea mea, nimeni nu se-ncumeta. Atunci, în disperare de cauzã, am lansat eu un apel mascat, dar și mobilizator:
— Dragii mei, avînd în vedere cã mîine pornim în marea expediție, moment pe care l-am tot amînat, din motive binecunoscute, ar fi cazul sã ne mai întremãm și noi organismele, într-un mod corespunzãtor, ținînd seamã cã ne-așteaptã un drum lung, plin de peripeții neprevãzute!…
	Tanti Ralița, totdeauna pe fazã, pricepe imediat la ce mã refeream și-mi declarã în auzul ostrogoților:
— Bravo, Al, bãiețelule! Bine cã ți-ai amintit și de excursia noastrã. Chiar cã era și timpul s-o luãm din loc… Mã bucurã. Enorm. Și, fiindcã tot pomeniși de întremarea organismelor, ia spune-mi, ce-i vrea sã-ți aduc din farmacia casei, niște vitaminã C forte, sau cîteva tablete Cavit?…
	Noroc c-a intervenit Biba, mult mai atentã la subînțelesurile solicitãrii mele, și îi explicã mãtușã-mi, însã în așa fel încît sã n-o jigneascã:
— Decît produse chimice de sintezã, dragã tanti Ralița, n-ar fi mai indicate vitaminele naturale?…
— Mda! S-ar zice cã ai dreptate! a aprobat mãtușã-mea. Îi tragem o salatã orientalã. Atît e deajuns. Mai ales cã nu se recomandã sã te culci cu burticica plinã!…
	Mie, cãruia mi se și fãcuse rãu , dar de-o foame și mai acceleratã, am trecut imediat la organizarea muncii. În vederea preparãrii cinei.
— Babane, fugi în grãdinã și scoate niște ceapã! Culege și vreo doi castraveți buburoși, cîțiva ardei grași, dintr-ãia galbeni, bot-de-vițel, cu carnea groasã cît degetul… Babacule, ia din cãmarã cartofii, și curãțã-i împreunã cu Biba. Tanti Ralițo, tãlicã pune o oalã cu apã la fiert, sã vîri cartofii în ea… Pînã dã în clocot și-s gata cartofii, taie și ceapa adusã de Babane, însã subțire. Apoi o freci nițel cu un pumn de sare, dupã care o speli zdravãn…
	Privindu-mã cam într-o dungã, bãtrîna mã întrebã dupã o examinare atentã:
— Vãz c-ai început sã le poruncești… Pe toți ne-ai pus la munca de jos. Matale însã, Al, bãiețelule, matale ce-ai sã faci? Ai sã caști ochii la noi? Fãrã sã pui osul la treabã? Dom’le, fii atent și-ascultã la mine, nu-i uman ce se-ntîmplã! Adicã, unii sã munceascã și alții sã se uite doar? Nu ține maestre… Spune-mi, repede, care ți-s atribuțiile, c-altminteri nu papi nimic…
	Bineînțeles, m-am grãbit sã-i comunic contribuția mea:
— Eu, draga mea, am sã mã ocup de amestecarea componentelor, în timp ce-am sã torn peste ele uleiul, oțetul și-așa mai departe! E bine?
— Sigur cã nu! se rãstește la mine mãtușã-mea. Nu-i suficient. Ai sã fierbi ouãle, ai sã le cureți, și-ai sã mã ajuți la tãiatul cepii. Cu-atît mai mult cu cît eu, la cei șaptezeci de ani ai mei, nici nu prea vãz bine… Ce, vrei sã-mi retez degetele și sã mîncãm salatã orientalã cu carne?
	N-am încotro. M-am supus cerințelor mãtușã-mi. Mai ales cînd o auzisem pomenind de cei șaptezeci de ani, pe care de mult îi împlinise, ba chiar îi depãșise. Cu brio.
	La masa de searã, pe cînd stãteam cu toții în jurul ligheanului în care mestecasem suspomenitele produse, mãtușa-mea și-a servit o porție copioasã. De-a redus la jumãtate conținutul recipientului. Apoi ne-a oferit și nouã cîte douã polonice de salatã, neuitînd sã ne atragã atenția:
— Pentru cã mîine pornim la drum, și încã în zori, n-o sã mai avem timp de pregãtit alte merinde pentru micul dejun… Deci, nu vã lãcomiți! Mîncați lejer, fiindcã salata orientalã baloneazã… În ce mã privește, întrucît posed un stomac de struț, n-am probleme! Poftã bunã! Și-aveți grijã, lãsați și pentru dimineațã ceva. Altminteri, o sã plecãm nemîncați…

	Flãmîzi am plecat. Așa cum, tot flãmîzi ne-am culcat.
	Peste noapte, mãtușa noastrã generalã avusese o crizã de insomnie și rãsese tot ce-a mai rãmãsese din salatã. Iar de dimineațã, zîmbind cam strîmb, ne ospãtase doar cu cîte-o canã de ceai, din buruieni medicinale. În care muiasem niște posmagi, restanțe de la cina de-asearã. Mãtușa nu ne scotea din sfaturi:
— Nu bãgați prea mult în voi, cã la drum nu-i bine sã pornești cu stomacul încãrcat!…
	Am ascultat-o. Dealtfel, și sã fi vrut, n-am fi avut ce. Cu brio, dar și cu burticile goale, am demarat în trombã. În jur de orele opt.
	Eu, la volanul „Bombiței”, în care îi îmbarcasem pe Biba și Babacu. Ca fiind mai ușurei. Iar tanti Ralița, la volanul Trabantului dînsei, unde-l avea drept unic pasager pe vlãjganul de Babane.
	Cãci, în minusculul portbagaj al „Bombiței” îngrãmãdisem, claie peste grãmadã, țoalele ostrogoților, pentru a avea ce sã schimbe în Deltã, scule de pescuit, un aragaz de voiaj, douã sticle cu ulei, zahãr, mãsline, în vederea faptului cã vom prepara, la fața locului, crap la cuptor, cu roșii și mãsline, sare piper, cîteva cãrți, reviste și douã topuri de hîrtie, pentru eventualitatea cã voi avea inspirație și mã voi apuca sã scriu ceva, încãlțãminte de rezervã, plus cinci truse cu tacîmuri turistice. Iar în tãrtãcuța mãtușã-mi, restul. Adicã: geamantane goale, în care sã aducem, la înapoiere, niște crap sãrat și afumat, bineînțeles din cel pescuit de noi, rucsacurile ostrogoților, mașina mea de scris, ca și-o papornițã bucșitã cu roșii, ardei, castraveți, ceapã și alte legume și verdețuri.
	Cînd am trecut de Țigãnești, am auzit-o pe bãtrînã semnalizîndu-mi cu claxonul. Am oprit. Coborînd din mașinã, mi s-a adresat furioasã:
— Ia ascultã, Al, bãiețelule, unde-i Mișu-Falconetti? Cã la mine-n mașinã nu-i!…
— Nici la mine! am informat-o eu.
Dealtfel, știam prea bine unde rãmãsese potaia. Cã nu era s-o car cu noi, tocmai în Deltã. Pe nea Mișu îl lãsasem în gazdã, la bunii mei vecini, Drãguța și Marian. Dînșii aveau sã se ocupe de întreținerea javrei. Vai de capul lor.
	Totuși, ca sã nu mi-o întãrît pe mãtușã-mea, am încercat s-o liniștesc:
— Tanti Ralițo, n-avea grijã! Nu-i pentru întîia oarã cînd Falconetti rãmîne de capul sãu… E bãiat deștept și se descurcã. Apoi, nici oamenii din preajma noastrã n-or sã-l lase sã moarã de foame… Mãtușã-mea a dat din cap și mi-a poruncit bãțoasã:
— Hai mai repede, cã ne-apucã prînzul pe drum!
	Auzind ce-i umblã prin cap, în clipa urmãtoare acceleram la maximum; de zbîrnia motorașul „Bombiței” ca un reactor.
	Pînã la Giurgeni, Fiatul s-a comportat admirabil. Așișderea și Trabantul mãtușii noastre. Apoi gîngania mea a-nceput sã dea semne de obosealã. Normal. Pentru cã și mie îmi era o foame crîncenã, atît de chinuitoare, încît mã simțeam în stare sã-ncalc orice prescripție dieteticã. Iar ostrogoților și mai dihai. Mã refer, se-nțelege, la cei aflați în „Bombițã”.
	La restaurantul plasat pe malul Dunãrii, de pe terasa cãruia aveam o minunatã priveliște a „drumului fãrã pulbere”, ne-am ospãtat corespunzãtor tradițiilor locale. Apã fiind din belșug, era și pește. Așa cã, am comandat pentru toatã lumea numai preparate specifice: borș de crap, rasolaș de cegã, cu mujdei, și somn la grãtar.
	Iar mai apoi, dupã ce isprãviserãm cu alimentarea noastrã, a trebuit sã procedãm și la alimentarea mașinilor. Benzinã în rezervoare, ulei, pentru completare, apã la radiatoare.
	Și iarãși am pornit la drum.

	La Tulcea, am sosit spre searã. Deși mai vizitasem localitatea, cu ani în urmã, acuma nu mai eram capabil sã recunosc anumite repere. Blocuri peste blocuri, și toate noi, hoteluri grandioase și restaurante strãlucitoare. Din pãcate, nu gãsim nicãieri o camerã liberã. În schimb, ne odihnim o țîrîșicã la un restaurant ultramodern. Alte preparate locale; din care ne ospãtãm corespunzãtor. Sardele, crap, biban, știucã, și alte specii trãitoare în apele bãtrînei Dunãri.
	Pentru somn, nu-i vorba de pește, ci de-un loc unde sã ne culcãm, sîntem siliți sã optãm pentru dormitul în mașinile noastre. Chinul de pe lume. Tanti Ralița a luat-o pe Biba la dînsa, sã rãmînã femeile între ele. Noi ceilalți, Babane, Babacu și cu mine a trebuit sã ne rostuim în „Bombițã”. Vai de capul nostru.
— Hombre, m-a strigat la un moment dat nãpîrstocul de Babacu, ce-ar fi dacã m-ai culca în portbagaj? Cred cã acolo aș avea mai mult loc decît pe podeaua din fațã, sub volan!…
	Era o idee! Și-am scos, bagajele toate, plasîndu-le pe portbagajul exterior, de pe acoperișul Fiatului. Cînd am isprãvit cu transmutarea acestora, Babane a ținut sã-mi atragã atenția:
— Mãi fratele meu, peste noapte va trebui sã facem de gardã cu schimbul!…
— De ce? l-am întrebat eu nedumerit.
— Ca sã nu ne lase hoții fãrã lucrurile de-afarã! mi-a explicat vlãjganul. Dormim fiecare cîte douã ceasuri. Și ne trezim unul pe altul, bãtînd de trei ori în tinicheaua „Bombiței”.
— Nu-nțeleg! De ce sã bubuim în noapte? Mai simplu ar fi sã ne batem ușurel pe umãr…
— Aia s-o crezi matale! Dacã te culci înãuntru, neapãrat va fi nevoie sã-ncui portiera… Atunci, cum sã mai ajung la tãlicã?…
	Deși n-am prea priceput de ce era cazul sã mã zãvorãsc în interiorul mașinii, m-am declarat de-acord.
	Și toatã noaptea, din douã în douã ceasuri, am tot ciocãnit în caroseria Fiatului. Întrucît eram singurul posesor de ceas, pe mine m-au trezit mai des. Ca sã le-arãt ora.
	Dupã un ceai fierbinte, și-o micã gustare, servite la restaurantul de-alãturi, unde am avut prilejul s-o ascult pe mãtușã-mea boscorodindu-mã la cap, gãsindu-mã vinovat cã nu-i fãcusem rost de-o camerã la hotel, motiv pentru care acum pãșea șontîc, deoarece n-avusese unde sã-și întindã picioarele, ne-am urcat în mașini și-am pornit spre port. Sã nu pierdem vaporul.
	Întrucît nu existã vreun drum pe uscat, de la Tulcea pînã la Mila 41 trebuia sã cãlãtorim cu vasul mixt, de pasageri și mãrfuri, Murfatlar. Și noi, dar și automobilele. Și ce ambarcațiune formidabilã era Murfatlarul! O hurdubaie imensã, de pe vremea lui Pazvante chiorul. Cu zbaturi. Exact ca-n filmul Aventurile lui Hucklebbery Finn. Aveam impresia cã mã aflu undeva, într-un port pe Mississippi. Și cã voi fi atacat de indienii lui Winettou. Spre norocul nostru, sîntem atacați numai de nenea Conotop, șeful colectivului angajat sã ne-ncarce mașinile pe navã. Pentru cã cere un asemenea preț, încãt depãșește posibiltãțile unor posesori de Trabant și Fiat. Procedeazã întocmai ca particularii camionagii de la depozitele de lemne. Vizînd anume exterminarea mușteriilor. Dupã tratative interminabile, ne învoim la o zecime din pretențiile inițiale ale „docherilor” clandestini. Cam echivalentul unei biciclete Diamant, cu cinci viteze.
	Dupã ce-am trãit clipe de groazã, asistînd la survolarea mașinilor noastre, pe deasupra capetelor tuturor, agãțate doar de-un fir de odgon, dupã terifiantele peripeții provocate de încãpãțînarea „Bombiței” și trabantului de-a nu încãpea în cala vasului, dupã ce-am consimțit la un spor de periculozitate, abia atunci ne-am putut îmbarca și noi.
	Oftînd din greu, le-am mãturisit mãtușã-mi și ostrogoților:
— În sfîrșit! Acuma sînt și eu liniștit și ușurat…
— Mda! a mormãit tanti Ralița. Ușurat de-o grãmadã de bani…

	Însã ghinioanele continuã. Mai întîi, m-am rãtãcit de tovarãșii mei de drum. Obosit de kilometrii parcurși, în cãutarea lor, reușesc, pînã la urmã, sã fiu dus la cãpitanul navei. Ca pasager clandestin. Comandantul însã mã recunoaște. Ca propietar al „Bombiței”. Mã vãzuse chinuindu-mã cu parcare ei. În cala vasului.
	Apoi, aflu, chiar de la cãpitan, cã Mila 41 n-are port. Și cã trebuie sã coborîm la Mila 37.
— Nu vã faceți griji, maestre, îmi comunicã dînsul, pînã-n sat, la Mila 41, circulã regulat o cãruțã. În cazul cã nu-i pulbere diadea Iașa se ocupã cu transportul pasagerilor.
— Și de ce sã nu ne deplasãm cu mașinile noastre?
— N-aveți decît. Nimeni nu vã oprește! Dar va trebui sã mai așteptați. Pînã se usucã drumul. C-a plouat pe-aici, douã sãptãmîni în șir…

Cînd am acostat la debarcaderul Milei 37, altã dãnãnaie. În cala navei, datoritã izbirii ambarcațiunii de pilonii podețului, mașinile noastre, neancorate suficient, intraserã, ca-n unt, în mormanele de roșii depozitate acolo.
Despãgubindu-i copios, la prețuri de restaurant, pe cetãțenii proprietari ai tomatelor, aceștia ne-au ajutat, plini de bunãvoințã, la descãcarea „Bombiței” și-a Trabantului. Ce-i drept, se cam roșiserã la chip, din pricina efortului depus, tot așa cum ambele mașini cãpãtaserã și ele , din alb-murdar, o voioasã culoare roz-bombon. De la roșii. Și mai zic unii cã zeama de tomate curãțã tenul! Posibil. Nouã ne-au curãțat vopseaua de pe ”Bombițã” și Trabant.
	Așteptînd sã aparã cãruța lui Iașa, particularul care se ocupã de transportul celor ce coboarã la Mila 37, izbutesc s-o conving pe soția paznicului de la debarcader sã aibã grijã de vehiculele noastre. Nãmolul drumului spre Mila 41, gros și vîrtos, avea sã se zbiceascã abia peste o sãptãmînã. Cel puțin! Cu condiția, bineînțeles, sã nu mai plouã.
	Sub privirile nerãbdãtoare ale ostrogoților și-ale mãtușã-mi, mã interesez, întrebînd printre colegii noștri de osîndã:
— Cînd vine cãruța?
	Îmi rãspunde un localnic, nițel afumat:
— Vine Iașa, avem rãbdare! Dacã nu vine astãzi, venim mîine. Mai bine ia și mãnîncã un pic de brînzã cu țibulcã… facem cinste noi, faci și mata cinste cu samagon!
	Astfel îmi aduc aminte cã, de cînd urcasem pe vapor, nici unul din noi nu mai luase nimic în gurã. Și-i invit pe Biba, Babane și Babacu, fãrã s-o uit, se-nțelege, pe mãtușa noastrã generalã, sã accepte ofranda lipoveanului.
	Cînd ospãțul a ajuns la ultima fãrîmițã, consumat cu entuziasm de cumetrii și verii amabilului nostru prieten, și-a fãcut apariția, în sfîrșit, și diadea Iașa.
	Vehiculul lipoveanului nu era chiar o cãruțã, ci mai curînd un soi de haraba, cum se utiliza pe vremuri la cãratul mãrfurilor. Ceea ce nu-s în stare sã pricep, este miraculoasa putere de tracțiune a gloabei ce zace istovitã între hulube. Dacã i-aș zice cal, ar însemna sã insult grav specia. Mai degrabã, cred cã-i un animal de proveniențã extraterestrã. Atît de slab, încît i s-ar putea cînta pe coaste, ca la un xilofon.
	Examinînd suspicios rãmãșițele ospãțului colectiv, la care participaserã cu toții, cei vreo cincisprezece, sau douãzeci de pasageri, precum și membrii expediției noastre, Iașa ne privește întrebãtor:
— Voi mîncam, Iașa muncim. Frumos șadem. Iașa ce facem?
	Cînd îl vãd pe diadea Iașa cã se se-așeazã lîngã noi, încerc sã-l iscodesc:
— Și de plecat, cînd o sã plecãm? Ia spune, diadea Iașa!…
— Avem rãbdare, dumneata. Iașa mîncãm, Vasile obosit culcãm. Ieșim luna, urcãm la haraba plecãm. Acum hodinim, dumneata cinste facem!
	Abia într-un tîrziu mi-am dat seama cã Vasile era gloaba spînzuratã între hulube.

	În sfîrșit, pe la unsprezece din noapte, binevoiește sã iasã și luna. Mare cît o mãmãligã pripitã. Lumea pornește sã se agite. N-aș fi bãnuit cã-i posibil sã-ncapã în hodoroaga lui Iașa atîția oameni. Pe toți ne-a suit în cãruțã lipoveanul.
	Înghesuiți ca niște sardele, așteptãm curioși pornirea. Rar prilej de-a asista la performanțelor mîrțoagei. Ostrogoții și tanti Ralița aproape cã adormiserã pe ei, ajunși de obosealã.
	În orice caz, Vasile face tot ce-i stã în putințã pentru a urni harabaua din loc. Și, de necrezut, reușește. Pe-o distanțã de douã sute de metri. Dupã care se oprește, rezemat de-o hulubã.
— Dãdeam jos, cã moare Vasile! ne comunicã Iașa.
	Figura cu urcatul și coborîtul din torturantul vehicul, pînã sã ajungem la Mila 41, s-a repetat de vreo douãzeci de ori. Cu toate acestea, cãlãtoria a fost plinã de voioșie. Și instructivã.
	Mai ales din clipa cînd lumea aflase cã vom trage în gazdã la Stepan Cușeai, lipoveanul pe care mi-l recomandase Alecu Tilea, prietenul meu. Bucuroși nespus de faptul c-aveam sã coborîm chiar la marginea satului, unde-și avea casa Stepan, scãpînd astfel de prezența noastrã, destul de grea la cîntar, oamenii ne-au supus, mai tot timpul drumului, unui tir concentrat de nenumãrate glume în doi peri.
	În orice caz, cînd a sosit momentul sã debarcãm, odatã ajunși în fața bãtãturii lipoveanului nostru, le-a cam ieșit pe nas rîsul. Fiindcã operațiunea a decurs extrem de dificultos. Trebuia sã ne extragem, din fantastica înghesuialã, strecurîndu-ne afarã unul cîte unul, mînã cu mînã și picior cu picior, sã ne cãtãm bagajele, încãlțãmintea rãmasã pe podeaua hardughiei, avînd grijã sã nu ne rupem țoalele. Iar în ultima clipã, ia-l pe Babacu de unde nu-i! Abia am dat pe jumãtate de el sub poalele îmbelșugate și multiple ale unei lipovence mãtãhãloase.
	Dupã ce ne-am numãrat și-am constatat cã nu mai lipsea nimeni, ne-am luat rãmas bun de la tovarãșii noștri de drum. Cãruța lui Iașa s-a îndepãrtat în noapte, scîrțîind și-abia înaintînd prin mocirlã. Aceeași mocirlã în care stãteam și noi acum, și-aceeași noapte neagrã. Atît de întunecoasã, încît puteai sã-ți bagi degetele în ochi. Și nu numai atît, dar nici nu mai eram sigur cã Iașa ne coborîse la casa cetãțeanului unde trebuia sã fim gãzduiți.

— Ei, mãi fratele meu, întrucît tãlicã ești șeful marii noastre expediții, ia spune-ne, ce-i facem acum? s-a auzit, din beznã, glasul ostrogotului Babane.
— Mișcã odatã, Al, bãiețelule! a rãcnit și tanti Ralița. Acuș sã te vãz…
	Mirat de pretenția mãtușã-mi, sã mã vadã pe bezna cumplitã ce ne-nconjura, precum și de întrebarea (nelalocul ei) a vlãjganului de nepot, mi-am dat seama cã intrase spaima în membrii detașamentului nostru. Ceea ce nu era bine, chiar pentru prima zi a expediției, adicã noaptea. Atunci, luîndu-mi inima-n dinți, fiind și curajos de felul meu, m-am îndreptat pîș-pîș, spre gardul locuinței. Ce-i drept, nu se cam vedea defel, însã presupuneam cã asta-i direcția.
	Nu greșisem, Cãci el era. Adicã palanul. Din scînduri putregãite și mîncate de ploi. De la prima bãtaie în poartã, prilej cu care aceasta a și cãzut, desprinzîndu-se din balamalele ruginite în exces, am fost auzit. S-a aprins o luminițã, probabil lumînare, și-am deslușit casa lui Stepan Cușeai. O coșmelie scundacã și teșitã. Iar în clipa urmãtoare a apãrut și gazda noastrã, strigînd înfuriatã:
— Cine estem acolo?…
— Oameni buni! l-am informat eu, identificîndu-l pe Stepan.
	Care, așa cum mi-l descrisese Alecu Tilea, arãta ca un adevãrat monument al naturii. Vreun metru și nouãzeci, pe înalt și-unul pe lat.
— Dacã buni estem, de ce batem?… Cum cheamã la tine?
— Al Conan, din partea lui Tilea, prietenul matale! îi precizez eu.
— De la București?
— Exact!
— Adus cadou la Stiopca?
— Adus!
— Atunci bun estem! Haidem, intrãm, cã legãm cîinele…
	Întrucît dulãul casei era dispãrut, dupã cum am putut constata și diadea Stiopa, am pãtruns unul cîte unul, pe rînd, în locuința lipoveanului. Cînd a vãzut cã sîntem cinci, ne-a întrebat lejer speriat:
— Așa mulți estem? Venit tãtã famila, cãțelu și purcelu…
	Peste vreo jumãtate de ceas, dupã ce diadea Stepan a trezit-o pe nevastã-sa, pe care ne-a recomandat-o: „Mașa-Garafa” (probabil Mașa-Garoafa), iar dînsa ne-a orînduit de culcare, în cea de-a doua odaie a casei, ne prãbușeam cu toții într-un somn fãrã vise.
	Atît eram de istoviți, încît nici n-am priceput ce-o fi vrut sã insinueze tanti Ralița, cînd a declarat, mai înainte de-a adormi:
— Halal expediție! Halal șef!… Vai și-amar de capul nostru!

15. AVENTURI NAUTICE
	Abia mai tîrziu, în decursul nopții de coșmar ce-a urmat, mi-am zis, în sinea mea, fãrã sã-i mãrturisesc asta mãtușã-mi, cã avusese (parțial) dreptate. Mã refer, în special, la sintagma: „Vai și-amar de capul nostru! ”. Cãci așa a și fost. Fãrã sã am vreo vinã, bineînțeles. Deși eram conducãtorul expediției în care ne angrenasem. Odaia pusã la dispoziție de soții Stiopa și Mașa-Garafa, unica pe care-o aveau în plus, dealtfel, și despre care Alecu Tilea îmi povestise, recomandîndu-mi-i pe lipovenii Cușeai, ca fiind încãpãtoare și extrem de confortabilã. Se dovedise a fi numai încãpãtoare.
	În materie de confort, nu știu ce-o fi înțeles Alecu prin noțiunea aceasta, însã eu, personal, l-am constatat pe propia-mi piele. Cînd au pornit sã mi-o piște miriade de pureci, țînțari și alte insecte neidentificabile. Astfel încît, mai spre dimineațã, cînd m-am trezit din pricina unor zgomote suspecte, mi-am dat seama cã mi se umflaserã mîinile și degetele. În așa hal, de-ai fi spus cã brațul mi-era parizer, iar degetele niște crenvurști, de tip poliș.
	Fenomenul l-am depistat vrînd sã mã scarpin. Imposibil. Cu ce sã întreprind operația, de vreme ce nu mã puteam ajuta cu mãdularele mai sus citate?
	Ciulind urechile, ca sã surprind mai clar de unde proveneau duduiturile ce mã alertaserã, am dedus imediat cã se petreceau în imediata mea apropiere. Odaia neposedînd decît un singur pat, acesta fusese ocupat de tanti Ralița , care cu greu se-nvoise s-o ia lîngã dînsa și pe bãlãioara de Biba. Ei bine, dintr-acolo rãzbãteau zdupãiturile. Intrigat, m-am ridicat de pe salteaua așternutã pe dușumea, acolo unde ne culcaserã lipovenii, pe mine, Babane și Babacu, și-am aprins lumina. Adicã un bec chior, de maximum 15 wați. Suficient. Ca sã pot observa sursa dîrdîielilor patului. El era! Adicã, mai precis, datoritã scãrpinatului violent și brutal operat asuprã-și de mãtușã-mea, intra și agregatul de dormit în trepidație.
	Privind mai atent la mediul ambiant, i-am vãzut recurgînd la aceleași manevre și pe ceilalți membri ai expediției. Însã, neposedînd un pat, ca tanti Ralița și Biba, vlãjganul de Babane se zvîrcolea fãrã sã producã nici un zgomot. Numai Babacu, sãrmãnelul de el, din pricina mișcãrilor dezordonate, întreprinse pentru a-și alunga agresorii, pãrãsise salteaua, pe care se culcase, lîngã mine, și-acuma înainta de-a bușilea în direcția ușii, ca și cum ar fi intenționat sã fugã. L-am prins la timp. L-am luat în brațe, încetișor, și l-am depus între Biba și mãtușã-mea. De unde nu mai exista nici o primejdie sã scape.
	Apoi, zgîlțîind-o zdravãn pe bãtrînã, am întrebat-o în șoaptã:
— Tanti Ralițo, dormi?
— Da! mi-a rãspuns dînsa, fãrã sã-și deschidã vreun ochi. Ce vrei de la sufletul meu? a continuat dupã aceea, tot cu ochii închiși.
— Sã ne lași și pe noi sã dormim! am informat-o eu. Dacã ai sã te bîțîi în halul ãsta, se-alege praful de odihna noastrã, dar și de patul în care te afli…Nu mai are mult , și se dejghinã total!
	Abia atunci și-a dezlipit bãtrîna pleoapele. Și numai pentru a se uita urît la mine, atît de înspãimîntãtor, încît am stins numaidecît lumina. Însã nu s-a sfiit sã-mi declare:
— Al, bãiețelule, nu-i normal ce se-ntîmplã cu tine! Dupã ce cã m-au nenorocit lighioanele ãstea mititele, mai mã bați și tu la cap?… Dacã nu-ți convine, du-te și te culcã afarã, pe prispã. Eu una, nu-s în stare sã nu mã scarpin! Am terminat ce-am avut de spus, și sã nu te mai aud cã-mi tulburi somnul, c-altminteri ai s-o pați…
	Restul nopții, pînã s-a luminat de ziuã, l-am petrecut în tinda cojmeliei. Unde, înfãșurat într-un pled, plin și-acela de pureci, am cucãit cutreierat de cele mai urîte vise. Se fãcea cã mã linge o vacã, încercînd sã-mi aline mîncãrimile. Cînd m-am deșteptat, am constatat cã nu visasem, ci cã mã lingea dulãul dispãrut al gospodãriei, o javrã fioroasã, și care încerca sã mã alunge de sub pled, fãcîndu-și loc sub el. Atunci, vãzînd cã soarele dãdea sã rãsarã, am renunțat la dulcele somn, care numai dulce n-a fost, și m-am refugiat în ograda casei.

	Dupã vreo jumãtate de ceas de colindat, prilej de-a studia gospodãria familiei Cușeai, care se afla instalatã chiar pe malul Dunãrii vechi, precum și pitoreasca privește a Deltei pe plan local, am asistat apoi la trezirea la viațã a naturii. Adicã, mai pe șleau spus, diadea Stepan s-a ițit din casã cu ochii cîrpiți de somn, tiotea Mașa-Garafa a purces sã deschidã cotețele orãtãniilor, sã slobozeascã vaca și porcul din grajdul unde fuseserã cazați laolaltã, și sã-l ajute pe bãrbatu-sãu la toaleta de dimineațã. Lipoveanul, dãndu-și jos cãmașa, s-a aplecat deasupra unui ciubãr, iar nevastã-sa i-a turnat în cap vreo trei gãleți cu apã scoasã din undele brațului Dunãrii. Diadea Stiopa fornãia ca un cal la scaldã, și-și freca vioi brațele și pieptul cu lichidul tulbure furnizat de Mașa-Garafa. Cînd a pornit sã se șteargã cu prosopul oferit de nevastã-sa, abia atunci a dat cu ochii de mine. Și mi-a urat bine dispus:
— Hai nãroc și bunã dimineațã! Dormit bine la tine?…
	N-avea nici o noimã sã-l amãrãsc și pe lipovean. Așa cã i-am rãspuns suficient de adormit:
— Bunã dimineața, diadea Stiopa, bunã sã-ți fie inima și sã ne mai gãzduiești și-altã datã…
— Mulțãmiesc! mi-a zis el. Mergem bãgãm ceva?
	Nepricepînd invitația, i-am cerut unele informații suplimentare:
— Ce sã bãgãm? Lotca la apã, nãvodul, vîslele la babaice? Fii mai explicit, te rog…
— Cum plicit? Nu înțelegește Stepan. Eu zis bagam la burtica, mîncam ceva…
	În aceeași clipã, dacã nu chiar imediat dupã aceea, lipoveanul mi-a devenit extrem de simpatic și drag. Și-am exclamat entuziasmat:
— Bãgãm. Diadea Stiopa! Mã duc sã-i scol pe-ai mei… Imediat venim la masã. Unde va avea loc fericitul eveniment?…
— Cum undie? Aici, la curtie…
	În clipa urmãtoare, ca din pușcã, țîșneam în direcția „dormitorului”. Unde-i gãsesc pe membrii expediției cufundași într-un somn ciudat. Deși dormeau de le bușeau pufãind și sforãind lejer, ca niște ceainice puse pe foc, mîinile lor depuneau o activitate susținutã, mișcîndu-se în toate pãrțile, ca și cum ar fi cãutat sau ar fi vrut s-alunge ceva. Asta era, mi-am zis în sinea mea. Purecii și celelalte lighioane nu adormiserã, dupã o noapte întreagã de muncã intensã. Iar bãtrîna și ostrogoții luptau îndîrjiți împotriva bestiilor.
— Fraților, scularea! le-am strigat eu, înduioșat de suferințele lor inumane. Sîntem poftiți la micul dejun…
	N-a fost nevoie sã le anunț și-a doua oarã vestea cea mare, cã Babane a sãrit numaidecît de sub pãturã, Babacu și-a fãcut apariția de sub patul în care dormeau mãtușã-mea și Biba, și unde se refugiase ca sã scape de atacul purecilor. Norocul lui, c-a apucat sã iasã la timp, mișcîndu-se mai iute decît îi stãtea de obicei. Cãci, în momentul cînd tanti Ralița s-a hîțînat ceva mai zdravãn, încercînd sã coboare din culcuș, și, totodatã, sã se scuture de insectele ce-i invadaserã trupul, agregatul s-a dejghinat brusc, prãbușindu-se într-un vacarm infernal.
— Cred cã abia acum a scãpat mãtușa noastrã generalã de pureci! mi-a comunicat Babane, privind speriat la fostul pat. Sînt sigur c-au fugit încotro au vãzut cu ochii…
— Posibil! l-am aprobat eu. De-aia nu mai mișcã deloc tanti Ralița… Mai înainte, dãdea din mîini într-un chip destul de dezordonat. Acuma, mai defel!
— Pãi, nici n-are cum! ne-a susurat Babacu înspãimîntat.
— De ce? l-am întrebat, tot în șoaptã, ca și cum m-aș fi temut sã nu se trezeascã bãtrîna.
— Pentru cã-i moartã! Cel puțin, așa mi se pare mie… Ce-i drept, s-ar putea sã greșesc, unchiule Andi, fiindcã n-am mai murit niciodatã! Pînã acum, vreau sã zic…
	Mã apropii de bãtrînã. Ciudat. Parcã respirã. Normal.
	O bat lejer pe umãr.
	Iar mãtușã-mea, fãrã sã-și deschidã ochii, se intereseazã:
— Ce vrei?
Aveam noroc. Nu murise. Ușurat, îi declar:
— Nimic! Mai exact, eram curios sã știu ce mai faci…
— Ce sã fac? Aștept!
— Ce?
	În clipa imediat urmãtoare, un rãcnet infernal ne face sã tresãrim.
— Sã mã ridicați de sub scîndurile astea, nãtîntoilor! Halal nepoți, zãu așa! În loc sã-mi dați o mînã de ajutor, vã plîngeți, ca niște mucea ce-mi sînteți, cã-s moartã și-așa mai departe… Mã, bernebecilor, bãgați-vã bine la cap, mãtușa voastrã nu moare cu una cu douã. Haide, ce mai stați, eliberați-mã de-aici, și sã mergem la masã!…
	Surprins de neașteptatele reacții ale bãtrînei, precum și destul de nedumerit de cele întîmplate, o salt, împreunã cu Babane, și-o pun pe picioare. Apoi, cu tanti Ralița în frunte, purcedem cu toții spre ieșire.
	În bãtãtura lui Stepan Cușeai, bucluc mare. Mașa-Garafa, în plinã activitate, de preparare a gustãrii de dimineațã, se luase la harțã cu tanti Ralița. Bãtrîna, de cum pãșise în curte și-o vãzuse pe lipoveancã lucrînd la curãțarea peștilor, vruse sã preia asupra sa operația, întrucît Mașa-Garafa n-o citise pe Sanda Marin, autoarea cãrții de artã culinarã, atît de cunoscutã, și acționa în afara recomandãrilor celebrei lucrãri.
— Dã-mi peștii, sã-ți arãt cum trebuie sloboziți de mațe! spunea mãtușã-mea.
— Nu dam la tine, cãcoanã! se opunea lipoveanca.
	Tanti Ralița i-a înșfãcat lighianul cu ciortani din mînã. Mașa-Garafa și l-a luat îndãrãt. Cam brutal însã. Pe cînd ligheanul trecea de la una la cealaltã, peștii nu mai erau de mult înãuntru. Ci zãceau pe jos, în țãrînã. Noroc cã diadea Stepan le-a lãsat sã se ciorãvãiascã mai departe, și s-a apucat sã-l curețe singur.
	Ca orice om al Deltei, se pricepea de minune. Vîrîndu-le un bãț de salcîm, gros de-un deget, pe gurã, ca sã poatã ține mai țeapãn, îi elibera rapid de solzi, pentru ca apoi sã-i spintece cu dibãcie și sã-i goleascã, dintr-o singurã mișcare, de mãruntaie. În mai puțin de-un minut, dãduse gata opt ciortãnici. Cam vreo patru ocale de pește.
	Iar peste o jumãtate de ceas, nu mai mult, stãteam la masã. Cu toții. Minus tanti Ralița și Mașa-Garafa, care continuau sã-și plimbe ligheanul între ele.
În cele din urmã, cînd recipientul se transformase într-o tinichea ondulatã, și semãna mai curînd cu-o armonicã, s-au împãcat. Tardiv, din pãcate. Din ciortãnicile prãjite, cu care ne ospãtase diadea Stiopa împãrãtește, nu mai rãmîseserã decît capetele.
— Ehei! Acu’ sã vedem la tine, cãcoanã, dacã știm mînca! a exclamat Mașa-Garafa, pe jumãtate voioasã, pe jumãtate necãjitã.
— Ce sã mãnînc? s-a rãțoit tanti Ralița, cãtrãnitã foc.
— Cap de pește! i-a spus lipoveanca. Cel mai dulce bucãțic…
	Și i-a demonstrat mãtușã-mi cum trebuie procedat. Întradevãr, era o adevãratã artã desfacerea capetelor. Cînd au terminat, sãturîndu-se cam 30% pe cît ar fi rîmnit, din acestea nu mai existau decît oasele. Goale golișoare!
	Mãtușã-mea, privindu-mã cam pieziș, de supãratã ce era, mi-a atras atenția:
— Al, bãiețelule, n-am venit în Deltã, în marea ta expediție, ca sã hrãnesc cu fosile! Auzi? Pe mine sã mã duci la pescuit! Cã de-aia am bãtut atîta drum… Nu așa ne-a fost vorba, c-o sã arãți copiilor frumusețea acestor meleaguri pline de pește? Pînã acușica, n-am apucat sã le vãz decît cãpãțînile. Unde-i restul?…
— În apele Dunãrii, draga mea! am informat-o eu. Peste puțin timp, dacã mã-nțeleg cu nenea ãsta de diadea Stepan, sã ne dea pe mînã o lotcã, pornim cu toții la un pescuit de pominã!…

	Tratativele cu lipoveanul s-au desfãșurat în cele mai bune condiții. L-am asigurat cã darul, despre care Alecu Tilea îmi spusese cã-i neapãrat necesar în mediul extrem de umed al Deltei, se aflã în portbagajul „Bombiței”.
— Unde-i bãmba? s-a interesat diadea Stiopa.
— La debarcaderul Milei 37!
— Bun! Atunci dãm la tine lotca…

	Și s-a ținut de cuvînt. Avea douã. Una, mai încãpãtoare și reprezentativã, cît sã încapã în ea toți membrii expediției noastre, și alta, ceva mai scurtã, cu care a plecat diadea Stiopa, la treburile lui, dupã ce mã chestionase:
— Bre, știm la tine tragem lotca la apã?…
	Nu i-am rãspuns oral, ci i-am fãcut un semn, în sensul cã sã nu-și facã nici o grijã. Auzi vorbã! Cum sã nu știu, de vreme ce, în copilãrie, navigasem pe undele gîrlei Doamnei. Vacanțe de varã întregi. De dimineața și pînã la apusul soarelui. N-aveam, pe-atunci, chiar o lotcã, ci doar o copaie, sustrasã din spãlãtoria bunicã-mi. De fapt, nu era vreo diferențã notabilã între cele douã tipuri de ambarcațiuni. Decît cã lotca lipoveanului era mult mai grea, prevãzutã cu treisprezece coaste de rezistențã, sau crivace, cum se spune în limbajul oamenilor Deltei, plus douã vîsle babane, de cel puți zece ocale una.
	Întrucît nava lui diadea Stepan se gãsea trasã pe mal, mai întîi am examinat-o cu toții. Foarte interesați de aspectul acesteia. Înãuntru, pe lîngã vîslele culcate de-a lungul bordurilor lotcii, am mai identificat și douã cratițe mãricele. Intrigat și nedumerit de rostul lor, le-am spus ostrogoților:
— Astea-s precis pentru prepararea mîncãrurilor! Adicã, dacã rãmîi în panã de lotcã, te retragi pe-un ostrov și te hrãnești cu rasol de crap sau de știucã… Pe care-l pui la fiert în recipientele de fațã. Așa cã n-ar fi rãu sã luãm cu noi niște sare, piper și cîteva pachete de chibrituri. Cã pește, nu-i o problemã, o s-avem din belșug, e plinã Dunãrea cu tot soiul de reprezentanți ai speciei…
— Și–avem și cu ce sã-l prindem! m-a informat Babane care cãra sub braț cele patru lansete aduse de la București, plus vreo cinci trestii împrumutate din gospodãria lipoveanului.
	Tanti Ralița, abia așteptînd sã ne-mbarcãm, m-a asigurat și dînsa:
— Sare, piper, frunze de dafin, ceapã și chibrituri am eu! Totdeauna umblu cu ele la mine, în poșetã… Cã nu se știe niciodatã cînd ai nevoie de ele…
— Bun! am exclamat eu. Atunci sã nu mai tragem de timp. Urcați-vã în lotcã. Copiii în fațã, tanti Ralița la spate, fiindcã eu voi fi la mijlocul ambarcațiunii, de unde voi trage la babaici…
— Cu ce, de vreme ce n-am luat cu noi nici o pușcã? se mirã Babacu de pretențiile mele.
— Pentru ce-mi trebuie pușcã?
— Pãi, mãi Hombre, n-ai zis cã tragi la babaici? Și-apoi, ãstea ce fel de orãtãnii sînt cã n-am mai auzit de ele?…
	Era clar. Ostrogoții habar n-aveau de denumirile utilajelor de pe lotcã. De fapt, nici eu nu eram un specialist, însã mai citisem cîte ceva. Și le-am explicat tovarãșilor de expediție:
— Babaica este o vîslã osebitã, anume pentru lotcile de mare gabarit. Nu vedeți cã are și-o contragreutate, acolo de unde-o apuci cu mîna?… Lasã, c-am sã vã mai povestesc eu despre navigația pe apele Deltei. Știu totul, din cãrțile lui Sadoveanu și Jean Bart. Haideți, îmbarcarea!…
	Cînd am fost cu toții în lotcã, la locurile noastre, am luat babaicile și le-am fixat în lãcașurile lor. Însã cînd am vrut sã purced la vîslire, am auzit-o pe mãtușã-mea:
— Ia ascultã, marinelule, crezi c-ai sã poți trage babaica pe uscat? Nu vezi c-ai uitat sã lansãm lotca la apã?…
	N-am mai zis nimic. Ci le-am indicat, cu mîna, sã coboare din ambarcațiune. Apoi, umãr la umãr, am împins vasul pe undele Dunãrii Vechi. De împins l-am împins noi, numai cã el nu s-a urnit deloc din loc. Ne-am opintit atunci și mai avan. Degeaba!
	Noroc cã ne-a arãtat Biba niște buturugi de lemn, care-l fixau de uscat. Eram lãmurit. Le-am dat la o parte, și-am împins din nou la lotcã. Însã atît de puternic și eficient, încît „nava” s-a dus singurã pe unde, la vreo zece metri depãrtare, în vreme ce noi rãmaserãm de cãruțã. Care în apã, care sub ea. Cel puțin, în ce-o privește pe tanti Ralița, dînsa naviga acuma, ca un submarin, cine știe pe unde.
	Pe cînd mã repezeam înot dupã lotcã, le-am strigat ostrogoților:
— Cãutați-o pe bãtrînã, cã vin și eu imediat cu vasul!

	Peste o jumãtate de ceas pluteam fericiți pe apele Dunãrii Vechi. Avusesem unele greutãți cu recuperarea ambarcațiunii, și, mai ales, a mãtușã-mi dar totul se terminase cu bine. Fãrã vãtãmãri grave.
	Uzi leoarcã, așteptam sã ni se usuce țoalele de pe noi. Bine cã soarele ne prãjea suficient de aprig. Ba chiar în exces. Astfel încît, dupã un timp, ieșeau aburii din straiele noastre, de parcã am fi fost niște cazane sub presiune.
	Privind încîntați la peisajul Deltei, ostrogoții exclamau extaziați:
— Uitã-te, ce minunãție! Ãla-i pelican?…
— Cum sã fie pelican? a protestat tanti Ralița. Pelicanul este un material plastic, din care se fac stilourile „Pelikan”!… Aia-i lebãdã, sau cormoran… Poate chiar albatros…
— Matale ce zici, El Fugitivo? m-a întrebat nedumeritã Biba, neîncuviințînd aberațiile debitate de mãtușa noastrã generalã.
	Ocupat sã trag la babaici, muncã destul de grea, dealtfel, nu mai vedeam nimic în jurul meu. Nici mãcar direcția în care vîsleam. În așa hal curgeau nãdușelile pe mine, inundîndu-mi ochii și obrajii, încît nu mai aveam cum sã admir natura înconjurãtoare.
	Totuși, se cerea sã intervin. Din mai multe motive. Mai întîi, pentru a o scuti pe bãtrînã de aspra judecatã a nãpîrstocilor, și-apoi, pentru a fruniza date exacte asupra speciei respective. Așa cã, lãsînd o clipã vîslele din mînã, am privit și eu înspre orãtania cu pricina. Spre surprinderea mea, nu era nici pelican nici cormoran, nici lebãdã. Ci altceva. Total necunoscut mie. Ce sã le spun copiilor?
— Oameni buni, m-am decis în sfîrșit sã spun adevãrul, nu-i o pasãre de pe la noi. Voi știți cum îi cu Delta! Ea reprezintã o adevãratã platformã de aterizare pentru tot genul de zburãtoare în trecere. De unde vin, și unde se duc, și mai ales ce sînt, numai specialiștii ornitologi cunosc asta…
	Dar n-am continuat sã-mi expun pãrerile, deoarece, fiindcã pãrãsisem vîslele, lãsîndu-le sã atîrne în undele Dunãrii Vechi, acestea îmi fuseserã rãpite de ape. Acuma pluteau încetișor, legãnîndu-se. La vreo cinci metri de noi. Îngrijorat, i-am cerut lanseta lui Babane.
— În loc sã culegem vîslele pierdute, matale îți arde de pescuit? m-a întrebat stupefiat gãliganul de ostrogot.
— Nu-nțelegi, bernebecule, cã-mi trebuie lanseta ca sã pescuiesc vîslele?…

	Peste vreun ceas și ceva, reușisem. Nu sã recuperez vîslele. Ci sã pierd toate patru lansetele. Ori le zvîlisem cu totul, din pricina grabei, atunci cînd vrusesem sã arunc cîrligele la țintã ori se agãțaserã de rãgãlii și fusesem nevoit sã renunț la ele, din pricina navigației în derivã a lotcii.
	În cele din urmã, ne-am declarat naufragiați. Într-un consens unanim. Vîsle nu mai aveam, lansetele se duseserã pe apa gîrlei, iar lotca se cufunda din ce în ce mai mult în undele brațului Dunãrii Vechi. Lua apã. Cu duiumul. Și asta numai datoritã eforturilor depuse de tanti Ralița, care încercase sã treacã de la locul dînsei, din spate, în partea dinainte a lotcii, și cãlcase pe dușumeaua fragilã a ambarcațiunii, cu toate cã îi atrãsesem atenția sã pãșeascã numai peste crivace. Scîndurile podelei se dejghinaserã. Iar apa nãvãlea înãuntru potop.
	În disperare de cauzã. Le-am dezvãluit copiilor care ar fi adevãratul rost al cratițelor gãsite în lotcã.
— Dragii mei, mai mult ca sigur, recipientele sînt pentru golirea apei din ambarcațiune… Prevãzãtori și lipovenii noștri! Haida, Babane, ia o cratițã, eu o iau pe cealaltã, și-ncepem sã deversãm preaplinul…
	Cînd izbutisem sã golim mai mult de jumãtate din lichidul conținut de lotcã, deodatã ne-am pomenit scuturați de-o zguduiturã zdravãnã. Din fericire, nu se petrecuse nimic grav. Eșuasem. Pe-un banc de nisip, la mai puțin de-un metru de malul unui ostrov.
	Însã altul era necazul. Din cauza șocului, tanti Ralița își pierduse echilibrul, și iarãși înota pe undeva, pe sub apã. Cã înota, e doar un mod de-a mã exprima. Deoarece bãtrîna habar n-avea de ce-i aia natație.
	Nițel speriat, am pornit, împreunã cu Babane, s-o cãutãm prin apele tulburi ale Dunãrii Vechi. Și-am gãsit-o rapid. Agãțatã de fundul lotcii. Cînd am scos-o la suprafațã, tîrînd-o anevoie, și-am depus-o pe plaja ostrovului, mãtușã-mea ne-a luat la rost:
— Mari cãscați mai sînteți, bernebecilor! Credeți c-ați fãcut cine știe ce scofalã, cã m-ați tras afarã din apã? Unde mi-i poșeta?
	Iarãși ne-am scufundat. Și-am gãsit poșeta. În lotcã. Dupã ce-o cãutasem peste un sfert de ceas.

	Acuma eram cu toții pe ostrov. Naufragiații de la Mila 41!
	De fapt, nu prea știu care-i cota insuliței noastre, însã sunã frumos „naufragiații de la Mila 41!”
	Întinși pe nisipul plajei, stãm sã ne uscãm strailele. Soarele arde teribil. Atît de cumplit, încît simțim cã ne fierb creierii în cap. Oho, și ce-aș mai mînca creier rasol! Exact cînd îmi trecea prin cap trãsnaia de mai sus, îl aud pe Babacu scîncind:
— Hombre!
— Ce vrei? îl întreb nițel îngrijorat.
— Mi-e foame! Ziceai cã fierbi niște crap rasol…
— Chiar c-ar fi o idee, a intervenit tanti Ralița, mai ales cã încã n-am reușit sã pierdem cratițele. Dealtfel, mor și eu de foame… Haide, nu mai stați ca niște blegi, puneți-vã pe pescuit, tu cu Babane, poate prindeți ceva. Sare avem, chibrituri așijderea. Nu ne lipsește decît crapul. În cel mai rãu caz, m-aș mulțumi și cu-o știucã!
	Realitatea este cã, dacã îți este foame sãnãtoasã, te mulțumești cu orice. Chiar și cu mere coricove. Adicã mere pãdurețe, pe limba olteneascã. Nefiind nici un mãr prin preajmã, Babane a avut o idee de milioane. Mobilizîndu-și frații, cu care mai operase în domeniul respectiv, în vreun sfert de ceas au prins peste cincizeci de raci. Cãutîndu-i pe sub rãgãliile de pe malul ostrovului.
	Încropind un foc de tabãrã, cu mãrãcini, scaieți și surcele, i-am fier cît ai zice pește (deși erau raci). În cratițele care ne salvaserã de la înec. Deci, tot erau bune la ceva.
	Racii însã, din pãcate, mai puțin. Fiindcã, dacã mai țin bine minte, îndeobște se mãnîncã scãldați în mujdei de usturoi. Și, mai ales, cu pîine. De unde sã luãm usturoi? De unde pîine? Așa cã, în momentul cînd priveam întristați la sãrmanele rãmãșițe ale racilor, din care supsesem tot ce se putuse suge, eram mai flãmînzi decît înainte.
	Lipsiți de vîsle, de o lotcã sigurã, cu care sã putem traversa brațul Dunãrii Vechi, nu ne rãmînea altceva de fãcut decît sã privim disperați, dar și cu nãdejde, în direcția cojmeliei lipovenilor noștri. Care, acuma, bãtutã de apusul soarelui, era extrem de vizibilã. Ca și cum s-ar fi aflat la o zvîrliturã de bãț de noi.
— Unchiule Andi, m-a interpelat Bibuța, ce-ar fi sã strigãm? Poate ne aude Mașa-Garafa!… Diadea Stiopa, dupã cîte știm, nu-i acasã, din pãcate, ci-i plecat la lucru. Ce zici?…
— Ce sã zic? Crezi cã mai am atîta putere în mine , dupã ce m-am leșinat cu nefericiții ãștia de raci, încît sã mai fiu capabil de performanțe vocale?
— Pãi, mãi fratele meu, n-ai sã fii singur. Te-ajutãm și noi! sãrit cu gura gãliganul de Babane. Noi toți, eu, Biba și Babacu, avem niște glasuri de îngeri. De-aia ne roagã tata, serile, sã-i cîntãm „A ruginit frunza din vii”. Știi ce cor obținem, cînd ni se-alãturã tãticu și cu mãmițica? Ceva de groazã… De se cutremurã cantonul nostru, de la Valea cu Urși!…
— Și pe mine, bernebecilor, cui mã lãsați? Pãi, aveți voi habar cine-i tanti Ralița a voastrã? ne-a atras atenția, oarecum supãratã, mãtușã-mea. Pe vremuri, la Pitești, eram totdeauna solicitatã sã mã dau în spectacol, cîntînd „Ciobãnaș la oi m-aș duce”, precum și alte produse naționale. Nici astãzi nu stau rãu cu vocea, deși nu mai mi-s sopranã de coloraturã, ca-n alte dãți, ci-am trecut mai mult spre contraaltistã, eventual bariton!
	În minutele urmãtoare, o larmã cumplitã se abãtea pe deasupra undelor Dunãrii Vechi, înspãimîmtînd fauna localã. În spreanța cã ne vom face auziți de lipoveanca noastrã, urlam din rãsputeri: „Alooo! Aloo!”. Atît de lãcrimos și înduioșãtor, încît se putea crede cã ne vãitãm în cor, și-ncã unul pe cinci voci, implorînd îndurarea cerului, a apelor și-a pãmîntului. La un moment dat, cînd simțeam cã-mi pîrîie corzile vocale, și nu numai ele, dar și cele ale tovarãșilor mei de urlat, am avut impresia certã cã nu mai strigam „aloo!” , ci, mai curînd „aoleuuuu!”
	Cînd, cu laringele blocat, ne-am dat seama cã nu mai eram în stare sã emitem nici cel mai neînsemnat sunet, la orizont a apãrut Mașa-Garafa. Ne privea de la distanțã și ne fãcea cu mîna. Întrucît nu mai posedam glasuri, i-am rãspuns prin cele mai elocvente gesturi posibile. Astfel încît sã priceapã cã sîntem la ananghie. N-a priceput nimic. Și, dupã cîteva ezitãri, greu de interpretat, și-a luat rãmas bun de la noi și-a dispãrut în interiorul cojmeliei.
	În disperare de cauzã, am considerat c-ar fi timpul sã iau unele mãsuri pentru a rãmîne peste noapte în condițiile date. Și le-am sugerat alor mei:
— Ce ziceți, sãpãm un bordei, provizoriu, bineînțeles, în nisipul ostrovului, sau tragem lotca pe uscat, și ne culcãm sub ea? Cum ar fi mai bine?…
	Smiorcãind, bondocul de Babacu și-a dat primul cu pãrerea:
— Cel mai bine ar fi sã ne culcãm în paturile noastre!…
	Biba, mai realistã, a încercat sã-i explice:
— De vreme ce sîntem naufragiați, întocmai ca Robinson Crusoe, ce rost are sã visãm la cai verzi pe pereți? Și-apoi, nici tiotea Mașa-Garafa nu ne-a pus la dispoziție mai mult de un pat…
— Care nici ãla nu se mai existã! a intervenit Babane. De cînd s-a dat huța-n el tanti Ralița, din motive de scãrpinat și pureci, s-a ales praful de pãrțile lui componente…
	Babacu, realizînd cã nu era înțeles, privește la mine cu ochii scãldați de lacrimi, cerîndu-mi ajutor. Deoarece nu-i pot oferi nimic, în pofida faptului cã-s ditamai șef de corp expediționar, mã strãdui sã-i ogoiesc amarul, fluturîndu-i pe dinaintea ochilor o perspectivã mai îndepãrtatã, dar și mai frumoasã:
— Lasã. Mãi zgãmboi, c-ajungeam noi la cãșile noastre, și-acolo o sã ne culcãm fiecare în patul lui…
	Oftînd din greu, nãpîrstocul explodeazã:
— Pãi, Hombre, eu la paturile noastre de acasã mã gîndeam, nu la salteaua cu gîngãnii și lighioane a tuși Mașa! Ce-o fi în capetele voastre, de nu sînteți în stare sã mã pricipiți, pardon, pricepeți?… Oare nu tînjiți, și voi, dupã un culcuș omenesc, zãu așa!
	Bineînțeles, mãtușã-mea îi sare în apãrare:
— Dacã m-ați fi lãsat pe mine sã organizez faimoasa expediție, nu pãțeam ce-am pãțit sub conducerea unchiului vostru! Babacu, mititelul de el, are perfectã dreptate… Este normal sã se plîngã de lipsa unui culcuș. Eu, dacã era dupã mine, altfel aș fi întocmit lucrurile. Chiar de la început, aș fi angajat un mic transatlantic, cu dormitoare și bãi, cu restaurant și piscinã, cu care ne-am fi plimbat prin toatã Delta… Am fi oprit unde-am fi poftit, pescuiam de la bordul vaporului, fãrã sã mai cãdem în apele astea tulburi, și nu ne mai cãzneam în halul ãsta, s-ajungem sã n-avem unde dormi. Și-apoi, în viziunea mea, dacã eram sã naufragiem, pãi alegeam și eu o insulã mai acãtãrii, prevãzutã cu moteluri, bufete și tot confortul. Cã doar trãim alte vremuri!…
	Ascultînd uluit aberațiile emise de mãtușa noastrã generalã, consider cã-i cazul sã-i mai reduc din debit:
— Uite ce-i, dragã tanti Ralițo, pînã una alta, hai sã gãsim o soluție realistã, pentru a ne odihni peste noapte!… Și-n afarã de asta, trebuie sã afli și matale cã transatlanticele nu navigheazã prin apele Deltei…
— Și chiar de-ar fi fost, s-a bãgat în vorbã și Babane, li s-ar fi zis transdeltice!…
— Și nici n-am fi avut atîția bani, ca sã ne îngãduim angajarea unui vapor, numai pentru expediția noastrã! l-a completat Biba. Și-apoi, farmecul cãlãtoriei noastre, care se aflã abia la începuturile ei, tocmai în asta constã, în peripețiile pline de neprãvãzut…
	Bãtrîna, observînd cã ostrogoții erau de partea mea, a purces sã clocoteascã de supãrare. Și s-a rãstit la toți, fãrã osebire de vîrstã și calificare:
— Ziceți cã ãsta-i tot farmecul expediției? Buuun! farmec și peripeții ați vrut, asta aveți! … Mã rog, s-ar putea sã nu umble pe-aici transatlantice, și nici nu posedãm finanțele necesare, treacã de la mine, însã, în ceea ce privește afirmația Bibei cã sîntem abia la începuturile cãlãtoriei noastre, aici vã înșelați amarnic… Situația-i exact pe dos, adicã invers!
— Ce vrei sã spui? am întrebat-o eu, devenit curios.
— Nimic altceva, decît cã expediția noastrã s-a sfîrșit! Nu mai avem nici uneltele necesare pentru pescuit, o sã rãmînem și fãrã parale, fiindcã va trebui sã-l despãgubim pe diadea Stiopa, pentru lotca pe care i-am pãrãduit-o, și nici n-am dat peste o casã corespunzãtoare, fãrã pureci, unde sã ne putem odihni dupã aventurile noastre din timpul zilei… Asta e! Deocamdatã, tot eu am sã vã scap de la ananghie… Norocul vostru cã m-ați rugat sã merg cu voi! deci, ce mai tura-vura, nu sãpãm nici un bordei în nisip, nu ne culcãm sub nici o lotcã, ci, pur și simplu, tragem repede vasul pe plajã, îi astupãm spãrturile cu cîrpe și buruieni, ne urcãm apoi în el, mai cu milã, și trecem brațul Dunãrii, ca sã rãzbim pînã la bojdeuca Mașei-Garafa… Care, poate, s-o milostivi de noi, și ne-o da ceva de-ale mîncãrii. Nu de altceva, dar mi-s sãtulã de raci și de rãbdãri prãjite. Mi-e atît de foame, încît aș mînca orice… Chiar și-un morun întreg!
	Nu era rea, ca idee, propunerea mãtușã-mi. Dupã o foarte scurtã și foarte maturã chibzuințã, ordon ostrogoților și bãtrînei:
— Haideți! La treabã! Se acceptã soluția… Cîrpim lotca, și-apoi, cu mîinile, în loc de babaici, poate cã vom reuși sã traversãm fluviul!
	În mai puțin de zece minute, apelînd la unele detalii vestimentare, atît din dotarea bãtrînei cît și a noastrã, a tuturor, ambarcațiunea era declaratã aptã de navigabilitate.
	Bineînțeles, dupã ce-o trãsesem de pe bancul de nisip pe care eșuase. Ceea ce, de ce sã n-o mãrturisesc, n-a fost deloc lesne.

	Cînd am debarcat în ograda lipoveanului, l-am gãsit pe diadea Stepan pregãtindu-se sã vinã dupã noi. Tocmai urcase în lotca sa, neliniștit de spusele nevesti-si, care-i relatase despre gesticulațiile noastre incomprehensibile. Mai bine l-am fi așteptat. Și nu ne-am mai fi cãznit, ca niște robi la galere, sã dãm din brațe, disperați, pentru a mîna ambarcațiunea pe undele Dunãrii Vechi.
	Din fericire, Mașa-Garafa ne-aștepta c-un cazan de rufe. Plin cu borș. În care fiersese o grãmadã de pește mãrunțel, pentru ca apoi sã-l zvîrle la troaca lui Sandolea, porcul gospodãriei, și sã adauge, dupã aceea, niște hãlci uriașe de somn, șalãu și cegã, din tîrna cu care se întorsese lipoveanul de la pescuit.
— Altã viațã! exclamase tanti Ralița, dupã ce rãsese vreo douã castronașe uriașe de borș pescãresc. Pãcat!…
— Cum adicã? De ce-i pãcat? am întrebat-o eu.
— Fiindcã trebuie sã plecãm pe la cãșile noastre. Doar ți-am spus cã expediția-i încheiatã. Cu brio!…
	Ostrogoții, cam necãjiți, s-au uitat întrebãtori în direcția mea.
	Întrucît mãtușã-mea, cel puțin de data asta, avea dreptate, le-am confirmat și eu faptul cã eram nevoiți sã ne luãm catrafusele, atîtea cît ne mai rãmãseserã, și s-o întindem spre casã:
— Mãi copii, îmi pare rãu cã marea noastrã expediție s-a desfãșurat așa cum ați vãzut, dar nimeni nu-i de vinã. Și-apoi, hai sã fim serioși, n-am trãit oare evenimente senzaționale, peripeții nemaipomenite?… De fapt asta am și intenționat. Cu toții. Sã cunoaștem oameni noi, și-am cunoscut din plin, unii dintre ei extrem de interesanți și pitorești, și sã vedem locuri noi, și-am vãzut! Deci, mãcar în parte, ne-am atins scopul propus. Și, ca sã fiu mai exact, sau mai precis, cum îi place sã spunã lui Babane, expediția noastrã nu-i încheiatã, ci numai întreruptã. La anul, iarãși ne vom întoarce pe aceste meleaguri. Și-atunci, avînd și experiența de-acum, o sã fie cu totul altceva. Chiar pot sã vã asigur cã vom avea parte de niște aventuri ca-n filme!… Și mã pricep în branșa asta, deoarece am participat și eu la nenumãrate filmãri…
	Ostrogoții, uimiți de cele aflate, se consultã între ei din priviri, și-l delegã pe Babane sã mã-ntrebe:
— Ia ascultã, mãi fratele meu, tãlicã vorbești pe bune, sau îți rîzi de noi? C-am vãzut destule filme de-ale noastre, și-n nici unul din ele nu te-am descoperit!
— Nici eu! dar asta-i altã poveste… Cînd vom ajunge acasã, am sã v-o spun și vouã, dacã vã intereseazã!
— Ba bine cã nu! Cum sã nu ne intereseze? au strigat în cor membri tribului Jimbla.

	Dupã ce-am izbutit sã dãm gata cazanul cu borș al lipovencei, nea-m dus la culcare. Eram atît de istoviți, încît în noaptea aceea n-am mai simțit pișcãturile purecilor și-ale celorlalte gîngãnii și lighioane.
	Iar a doua zi, dis-de-dimineațã, dupã ce i-am plãtit lui diadea Stiopa tot ce i se cuvenea, și pentru gãzduire, și pentru dejghinarea lotcii, ne-am suit cu dînsul în cãruța lui Iașa, și-am plecat spre debarcaderul de la Mila 37, acolo unde ne lãsasem mașinile, dar unde se afla și cadoul adus pentru Stepan Cușeai, neuitatul nostru amfitrion.
	Spre norocul nostru, întrucît nu mai plouase în ultimile zile, am ajuns destul de rapid, și-n cele mai bune condiții, la locul cu pricina. Iar Vasile, gloaba de excepție aflatã în dotația lipoveanului, se comportase mai mult decît satisfãcãtor. Adicã, pe drum, nu fuseserãm nevoiți sã coborîm din haraba decît de vreo cinci ori. Ceea ce era o performanțã.
	La cantonul paznicului, mașinile noastre zãceau îngropate în nãmol. Pînã la butucul roților. De fapt, era impropriu zis „nãmol”, deoarece, avînd în vedere ameliorarea vremii, acesta se uscase într-un asemenea grad, încît tanti Ralița, la vãzul situației, exclamase îngrozitã:
— Numai c-un excavator le mai putem scoate din betonul ãsta!…
	Am liniștit-o însã, ca sã nu pãțeascã ceva, ieșindu-și din balamale:
— E, draga mea, nu mai exagera și tãlicã! Sînt suficiente și cîteva tîrnãcoape… Mai bine, hai sã vedem ce-i de fãcut!
	Din pãcate, erau foarte multe de fãcut. În afarã de extragerea lor din mocirla ce se întãrise, prin deshidratare naturalã, mai trebuia sã procedãm și la evacuarea galinaceelor gospodãriei cantonului, care-și gãsiserã un adãpost ideal în „Bombițã” și-n Trabantul mãtușã-mi. În graba de la sosire, uitaserãm portierele neîncuiate. Și, în afarã de asta, era clar cã ni se cotrobãise prin turismele noastre propietate personalã. Deh, ce sã-i faci, lumea-i curioasã.
	În orice caz, ajutați substanțial de diadea Stiopa, de Iașa și de Vasile, mîrțoaga, am izbutit, într-un tîrziu, sã ne ecarisãm mașinile, sã le scoatem din pãmînt și sã le transbordãm pe vaporul ce fãcea cursa Sulina-Tulcea.
	Iar de la Tulcea, mai departe, n-am mai avut probleme. Decît necazurile normale, la un drum mai lung. Respectiv, patru pene de cauciuc și vreo douã de motor.
	Însã a doua zi, în toi de noapte, eram la București. Unde-am gãsit, în bucãtãria apartamentului, un bilețel de la familia Jimbla: „N-ați fost punctuali la întîlnire. Vã așteptãm cu toții, inclusiv Penke, la Valea cu Urși”.
	Bineînțeles, nu ne-am pierdut cu firea. Ci ne-am culcat imediat, fiind groaznic de obosiți.
	A doua zi, cît mai de dimineațã, porneam spre Valea cu Urși. Bineînțeles, deși ar fi putut rãmîne la București, întrucît marea expediție se încheiase, la fel ca și brianta sa participare, tanti Ralița nu s-a-nvoit nici în ruptul capului sã accepte despãrțirea de noi, ba și-a gãsit și-o justificare:
— Nu vã e bine, de vã trece prin minte sã mã lãsați aici, sã mor de foame? La canton, precis vã așteaptã cu mese întinse, ca sã sãrbãtoriți întoarcerea din Deltã… La urma urmei, n-am fost și eu cu voi? Ce v-ați fi fãcut fãrã mine, ai? Nu-i uman ce se-ntîmplã, Al, bãiețelule, și nici frumos!… Cum adicã, la greu am fost bunã, iar la plãcinte nu mai fac douã parale? Nu ține și nici nu se-nghite figura. Gata. Asta am avut de spus…

	De-ar fi fost sã fie așa! Dar, de-ndatã ce-am ajuns la canton, unde, într-adevãr, eram așteptați cu nerãbdare, precum și cu-o masã de galã, mãtușa-mea s-a pornit sã vorbeascã în neștire, incontinent, povestind la mare amãnunt tot ce ni se întîmplase. C-un debit verbal atît de vertiginos și torențial, încît n-a mai putut scoate nimeni o vorbã.
	La un moment dat, ostrogoții s-au dat pe lîngã mine, iar Babane, în numele îngerașilor, mi-a suflat în ureche:
— Hai, mãi fratele meu, la noi în odaie, sã ne spui și nouã în ce filme ai jucat! Cã, dacã stãm aici, s-o ascultãm pe mãtușa noastrã generalã, ne-apucã noaptea. Pe dînsa o lãsãm cu babacii, și cu tanti Penke, bulgãroaica dumitale, iar noi ne retragem, pîș-pîș, sã nu ne simtã nimeni. Dacã n-am avut noroc ca marea noastrã expediție sã fie ca-n filme, cum ziceai tãlicã, barem sã ne povestești și nouã ce-i aia „ca-n filme!”…
— Bine, de acord…
	Pe cînd tanti Ralița perora mai cu foc, expunîndu-și rolul important pe care-l jucase în cãlãtoria noastrã, eu, împreunã cu nãpîrstocii, m-am furișat tiptil de la masã, îndreptîndu-mã spre odaia zgîmboilor.

16. MAI TARE CA-N FILME!
	Odatã ajunși în odaia copiilor, care, de fapt, era a bãieților, bãlãița de Biba avîndu-și camera ei personalã separatã de-a lor, Babane m-a invitat sã-mi aleg cel mai comod loc. Întrucît nu exista pe-acolo nici un soi de fotoliu, și nici vreun scaun mai acãtãrii, pe care sã-mi odihnesc trupul istovit de-atîtea cãlãtorii și aventuri nãbãdãioase, am optat pentru patul vlãjganului, cel al lui Babacu fiind, pentru gabaritul meu depãșit, mult prea neîncãpãtor.
	Potrivindu-mi o pernã sub spate, m-am tolãnit confortabil, dupã care mi-am examinat atent asistența. Nu de-altceva, însã eram curios sã observ dacã-i interesa, pe bune, pãțaniile mele din lumea cinematograficã, sau numai cãutaserã sã scape de turuiala mãtușã-mi.
	Spre încîntarea mea, ostrogoții abia așteptau sã mã audã demarînd.
Atunci, constatînd cã posedam un public corespunzãtor, i-am dat și eu drumul la poveste…

	Mai de mult, m-am pomenit luat la rost de-un bun prieten de-al meu, prozator valoros, care mi-a spus:
— Mãi omule, de ce nu-ți transpui romanele tale în scenarii de film? cred cã vor rezulta niște comedii de milioane, ce-au sã ruleze cu casa închisã! Ia încearcã…
	Ideea mi-a surîs. Și-am încercat. Fãrã nici un succes. Nu cunoșteam nici un director de casã de filme. Iar cînd am izbutit sã cunosc vreo cîțiva, a fost prea tîrziu. Promovaserã în alte sectoare de producție. În schimb, amicii mei regizori de film, mai practici, mi-au propus, nu scenarii în colaborare, ci sã debutez în filmele lor. Ca figurant. Sau actor de categoria 5. Probabil, datoritã volumului meu personal, iar nu al celor scrise de mine. „Ai sã vezi și tu cum se realizeazã o peliculã și cum trebuie lucrat un scenariu! mi-a declarat regizorul Mrancisc Frunteanu, om cu nenumãrate filme la activul sãu. Au mai jucat și alți scriitori.
— Splendid! am exclamat entuziasmat. Atunci mã bag și eu… Poate iese și din mine ceva!

	Ei, ca sã vezi și sã nu crezi! N-a ieșit. Cel puțin dupã primul film. În care am jucat, acceptînd rolul unui forestier drujbist, cãruia nu-i funcționa ca lumea agregatul de tãiere a copacilor. Mã rog, așa sta scris în scenariu. Pe care regizorul mi l-a explicat astfel:
— „Drujba-i drujbã, slujba-i slujbã! Planul de tãieri trebuie neapãrat îndeplinit, chiar dacã ți se defecteazã fierãstrãul cu motor. Asta-i ideea de bazã a filmului. În orice condiții, un muncitor cu simțul resposabilitãții se descurcã. În cazul nostru, dupã cum prevede și textul, pui mîna pe topor și-ncepi sã tai la copaci!… Dã-i drumul!”
	I-am dat. Pornind sã lovesc cu securea într-un stejar nevinovat. Spre nefericirea mea, era vorba doar de-o probã. Fãrã sã fiu tras în aparatul de filmat. Mai bine. Cãci toporul mi-a sãrit din mînã, încã de la prima izbiturã. Și-am continuat astfel, scrîntindu-mi zdravãn încheietura mîinii drepte, pînã am reușit sã dobor falnicul arbore. Dupã douã ore de chin. Abia atunci mi-a zis regizorul, declarîndu-mi:
— Bravo!… Ai început sã intri în rol… Acum o sã repetãm scena. Însã c-un pom ceva mai reprezentativ. Ca sã-ți formezi mîna…
— Ce sã mai formez, cã-i gata deformatã! i-am mãrturisit eu. Nici nu-mi mai pot mișca dreapta…
— Nu-i o problemã! Modificãm scenariul, te facem stîngaci, și-ai sã lucrezi cu mîna cealaltã…
	Și-am tot repetat. Pînã am doborît la pãmînt vreo șase sau șapte ceri, frasini și jugaștri. În cele din urmã, eram și eu doborît. De obosealã. Vãzîndu-mã în ce hal mã aflam, regizorul mi-a mãrturisit fericit:
— Asta-i secvența care ne trebuie!… Excelent lucrat… Mîine reluãm totul și tragem pe peliculã scena!
	Apoi, adresîndu-se unor membri din echipã, le-a poruncit autoritar, așa cum șade bine unui regizor:
— Sãltați-l pe maestru și duceți-l la camion! Cine știe, poate-și mai revine…

	În cel de-al doilea film realizat cu participarea mea, și care se chema Rio Bambo, o coproducție internaționalã romînã-italianã-iugoslavã-germanã, eram cowboy. Din cei supradezvoltați. În stare sã lupte cu bandiții cei mai fioroși. Pelicula de tip western, în douã serii, m-a suprasolicitat. Și nu numai pe mine. Ci și-o întreagã herghelie. Indienii trebuiau sã cãlãreascã, bandiții și cowboii așișderea, era nevoie de cel puțin o sutã de cai. Din care, spre disperarea îngrijitorilor hergheliei, numai eu am deșelat vreo patru. Plus șalele mele. De-ajunsesem sã umblu crãcãnat.
	Pe cînd îmi blestemam zilele, pentru ideea sinistrã pe care-o avusesem sã mã las antrenat în figurația western-ului, regizorul m-a anunțat:
— Maestre, îmi pare rãu, dar n-am ce-ți face, mîine trebuie sã mori!
— De ce sã nu mor cînd mi s-or termina zilele, ci neapãrat mîine? am protestat eu.
— Asta-i situația! Scenariul o cere…
— A! Va sã zicã mor doar în film?
— Dar bineînțeles! Ce-ți închipuiai, c-o sã te omorîm de-a binelea?
— Cam așa mã gîndisem…
— De ce? De unde și pînã unde ai mai scos-o și pe-asta? s-a mirat regizorul.
— Din felul în care se uitã la mine bandiții din film! l-am lãmurit eu.
— Fii serios, maestre, cã ãia nu-s bandiți! Nici nu iau parte la filmãri…
— Pãi, ce cautã aici, și de ce mã urãsc în halul ãsta?
— Poate cã au motive… Sînt proprietarii cailor pe care i-ai cãlãrit! Știi, am fost nevoiți sã mai angajãm și animale din sectorul particular…
	A doua zi, pe cînd cãlãream al cincilea armãsar ce-mi cãzuse sub mînã, eram împușcat de bandiți, și cãdeam din goana bidiviului.
	Scena s-a repetat de vreo patru ori. La a patra încercare, totul a fost perfect. Murisem atît de autentic, încît cei de la îngrijirea cailor erau realmente încîntați. Și m-au și felicitat. Pentru naturalețea cu care-mi interpretasem rolul.
	Apoi, douã sãptãmîni, am stat liniștit. La clinica de ortopedie. Cu douã coaste fisurate și-un picior luxat.

	În Iancu Jianu, un film cu haiduci, regizorul m-a distribuit în rolul unui boier ticãlos. Pe care haiducii îl spînzurã de picioare, apelînd la creanga unui copac. N-a rezistat. Creanga. În pofida falnicului arbore ce-o purta. Și-am cãzut de la trei metri. În cap.
— Bravo! a exclamat regizorul satisfãcut. Mi-a plãcut. Și mi-ai fãcut și economie de-un cascador…
	Dupã ce mi-a sucit capul la loc, ceva mai în fațã, mi-a spus în chip de consolare:
— Sãptãmîna viitoare n-ai sã mai fii spînzurat, deoarece ai sã joci rolul unui erou!

	S-a ținut de cuvînt. Și m-a bãgat în filmul Bãtãlia de pe Neajlov. Unde aveam rolul unui tunar. Scenariul îmi cerea sã fug, cu tunul în brațe, pe tot cîmpul de bãtaie și, totodatã, sã trag din mers asupra nãvãlitorilor turci.
	Echipa de filmare a fost extrem de mulțumitã de interpretarea pe care-o dãdusem eroicului tunar.
	Cînd s-a terminat bãtãlia, bineînțeles victorios, se terminase și cu pãrul, barba și mustața mea. Lãsate sã creascã anume pentru a-l înfãțișa cît mai veridic pe vajnicul artilerist. Arseserã, fãcîndu-se scrum, pînã la ultimul fir. Dintr-o eroare de pirotehnie. Atunci am înțeles de ce mi se spunea, printre colegii mei de figurație, „eroul necunoscut”. Pentru cã, ajuns acasã, nici nevastã-mea n-a binevoit sã-mi deschidã ușa. Pînã nu i-m prezentat buletinul de populație.
	Abia la Mînãstirea Diavolului, un film istoric, de pe la 1550, adicã referitor la perioada respectivã, mi-am jucat rolul cel mai plãcut din întreaga mea carierã cinematograficã. Dar și ultimul. Din pãcate.
	Eram starețul mînãstirii „diavolului”, chel și spîn, datoritã pierderilor pãțite în filmul anterior, cînd îmi pîrjolisem barba, pãrul și mustața. La un moment dat, nu mai știu, cu ce prilej, dar așa cerea scenariul, mã aflam în fruntea unui ospãț cãlugãresc. Știind ce se cam mãnîncã la o mînãstire, asta din literatura autorilor mei preferați, rolul îmi convenea de minune.
	Spre uimirea mea, cînd mi-am înfipt dinții în hartanul de miel fript la proțap, am simțit cã mor. Nu de plãcere. Mielul era confecționat din mucava. Și rece.
	Supãrat foc, n-am mai acceptat sã repet scena.
— Dar ce te-a apucat, maestre? se arãtã curios regizorul.
— Nimic! Vreau sã par cît mai autentic în film… Dacã nu-mi aduceți un miel natural, bine rumenit, fierbinte și crocant, nu mai joc!
	De voie de nevoie, întrucît nu se putea gãsi pe loc un stareț de gabaritul meu, mi-au satisfãcut cererea. Iar membrii echipei de filmare s-au înfipt și ei la ospãț, ca figuranți, numai ca sã se înfrupte din fripturã.

	Babane, impresionat de întîmplãrile prin care trecusem, a simțit necesitatea unor lãmuriri și informații suplimentare:
— Bine, mãi fratele meu, ai jucat în atîtea filme, pe care le-am vãzut și noi, și sã nu ne spui nimic? Și-apoi, cum se face cã nu te-am recunoscut nicãieri?…
— Mãi Babane, a intervenit Biba, pãi cum era sã-l recunoaștem, dacã era mascat?… Ce știi tu arta grimajului!…
— Exact! a pus punctul pe i Babacu. Biba are dreptate. Dar și Bãbãnicã! Chiar dacã-l mînjiserã ãia, pe unchiul Andi al nostru, cu tot soiul de alifii, și-i lipiserã nas fals, ochi de altã culoare, și îl mai lãsaserã cînd cu pãr, barbã și mustațã, cînd fãrã, atunci cînd i le pîrliserã cu tunul la Neajlov, de ce nu l-am cunoscut totuși? Chiar și-așa, mascat, eu pe Hombre l-aș deosebi numaidecît, și dintr-o mie de actori și figuranți. Și știți cum? Dupã trupeșia dînsului. Cã nu-i nimeni mai rotofei și durduliu decît unchiul Andi!…
	Ca sã le lãmuresc misterul, le-am spus și eu adevãrul adevãrat.
— Dragii mei, aceleași întrebãri mi le-am pus și eu. La vremea respectivã. Cînd, dupã ce mã retrãsesem la Tîncãbești, pentru refacerea forțelor, mi-am invitat o mulțime de prieteni sã mã vadã în filmele pe care le onorasem cu prezența mea. Profitînd de „Sãptãmîna filmului la sate”, prilej cu care, searã de searã, la cãminul nostru cultural se proiectau mai toate peliculele în care apãream și eu, mi-am zis c-ar fi cazul sã mã laud fațã de colegii din literaturã. Deși, fie vorba între noi, lauda de sine nu miroase a bine! Dar am fãcut-o. Cu rezultate din cele mai neașteptate. Ba chiar catastrofice!…
— Dar ce s-a mai întîmplat! au exclamat îngrijorați, pe trei voci, ostrogoții mei de nepoței.
— La fiecare film, cînd știam cã trebuie sã urmeze și secvența „mea”, le atrãgeam atenția amicilor: „Acum apar eu!” …
— Și?
— Nu apãream! Regizorul tãiase respectiva secvențã… Din motive necunoscute! Ca o culme, nici în celelalte filme nu m-am regãsit. Mã „rãseserã” de peste tot…
	Mai tîziu, peste vreo douã, trei luni, cînd îmi mai trecuse din supãrare, am avut ocazia sã-l întîlnesc pe regizorul meu și sã-l iau la întrebãri. Ca și cum nu s-ar fi întîmplat nimic grav, mi-a rãspuns calm și nepãsãtor:
— Ei, maestre dragã, nu pune și matale la inimã! Așa stau lucrurile în cinematografie. Pretutindeni, chiar și-n cea mondialã. Totdeauna tragem mai multã peliculã decît ar fi nevoie. La montaj, cînd ne dãm seama cã filmul va fi prea lung, tãiem și noi scenele lipsite de semnificație… Și-apoi, sã-ți mai spun un secret, care te privește personal. Întrucît erai cel mai supradezvoltat din toatã figurația filmului, n-ai fi încãput pe ecran decît singur. Atunci, alt necaz, s-ar fi supãrat actorii principali, protagoniștii! Le reduceai din prim-planurile lor! Pricepi?…
	Ostrogoții, contrariați de nedreptatea ce mi se fãcuse, m-au alintat în fel și chip, spunîndu-mi lucruri drãgãlașe și plãcute. Iar Babacu, nepoțelul cel mai afectat de pãțaniile mele din lumea filmului, m-a liniștit declarîndu-mi:
— Așa-i în filme, unchiule Andi! Lucrurile se desfãșoarã altfel decît în viațã…
— Mare vorbã ai spus, Babacule dragã! l-am felicitat eu. Bravo ție! Se cunoaște cît de colo cã ești nepotul meu. De-aia se și spune „mai tare ca-n filme!”… Pentru cã viața-i mai interesantã și plinã de peripeții decît în filmele pe care le vedem!…

	Pe searã, cînd ne întorsesem în odaia unde mãtușã-mea își continua relatarea aventurilor noastre, iar asistența o asculta pe jumãtate adormitã, le-am suflat ostrogoților:
— La anul, dacã vom fi sãnãtoși și cuminți, iar unii din noi vom ieși și premianți, atunci vã organizeazã unchiul Andi al vostru o expediție nemaipomenitã! Despre care sã putem afirma, cu mîna pe inimã, cã-i mai tare ca-n filme… Și știți la ce m-am gîndit?
— Pãi, de unde sã știm noi ce-i în capul matale? a declarat în șoaptã Biba, trãgîndu-se lîngã mine. Ia spune-ne, despre ce-i vorba?
	În timp ce Babane și Babacu își alãturau și ei capetele de-ale noastre, le-am dezvãluit planul meu:
— Avînd în vedere cã știm ce-i navigația, și-asta din experiența trãitã împreunã, în Deltã, m-am gîndit la o expediție magnificã pe Argeș în jos, cu barca…
	Uluiți, ostrogoții m-au privit neîncrezãtori. Iar Babane a și dat calificativul meritat acestei acțiuni, exclamînd:
— Curat mai tare ca-n filme!…
— Mai ales, dacã o luam și pe tanti Ralița! a adãugat Biba.
	Cînd am auzit-o pe bãlãițã, parcã m-a strãbãtut un fior rece. Numai la asta nu mã așteptam. Deci, nu existã nici o posibilitate s-o exclud pe bãtrînã din planul meu. Copiii o iubeau și pe dînsa, tot atãt de mult ca și pe mine. Supunîndu-mã sorții, am dat din cap și i-am întrebat, privind îngrijorat în direcția mãtușii noastre generale:
— Și-acuma ce-i facem? Îi spunem și ei, sau lãsãm chestia asta pe mai tîrziu?
— Îi spunem la anul! ne-a declarat în surdinã bondocul de Babacu. Pînã atunci, poate luãm și noi ceva în gurițe. Cã mi s-a fãcut o foame de groazã…

	Așezati iarãși la masã, de astã datã pentru a inaugura cina, deodatã am auzit-o pe tanti Ralița adresîndu-ni-se:
— Mã ostrogoților, și mãi nepoate, dacã vã prinz cã nu mã luați în barcã, sã mã las cu voi pe Argeș în jos, atunci sã știți c-ați rupt-o cu mine-n fericire!…
Ce v-ați închipuit voi, cã-s atît de tare de ureche, încît sã n-auz ce șopocãiți acolo între voi? Degeaba. Ați uitat, bernebecilor, cã am dificultãți cu auzul numai cînd vreau!… Haideți, nu mai faceți mutrele astea, și gustați și voi cîte ceva! Dar nu prea mult, c-or sã vi se îngreuneze burticelele. La drum, omul e bine sã aibã stomacul ușor. Iar noi, la anul, pornim din nou cu toții în cãlãtorie. Dacã vã trece cumva prin minte sã uitați de mine, n-o sã fie deloc uman ce-o sã vi se întîmple! Tanti Ralița v-o spune, cãci va avea grijã sã se ocupe personal de problema asta…
	Apoi, în vreme ce-și servea singurã o porție impresionantã de fasole bãtutã, mãtușã-mea mã examinã întrebãtoare, explicîndu-mi dupã aceea privirea:
— Ai ceva împotrivã, Al, bãiețelule? Nu? Atunci înseamnã cã-ți pare bine!
— Dar bineînțeles! Chiar enorm…
	Nu era tocmai așa. Însã, amintindu-mi de cîte fãcuse pentru mine, încã de pe cînd copilãrisem sub oblãduirea dînsei, acuma chiar cã mã bucuram. Sincer. Optzeci la sutã! 